করোনা আমাদের আত্মনির্ভরশীলতা শিখিয়েছে! পঞ্চায়েতি রাজ দিবসে মন্তব্য প্রধানমন্ত্রী মোদীর | coronavirus taught us to be self reliant said pm modi on panchayati raj day - Bengali Oneindia\n| Published: April 24 2020, 12:29 [IST]\nদেশে ক্রমেই বেড়ে ছলেছে করোনা ভাইরাসের প্রকোপ। এরই মধ্যে এই ভাইরাসের সংক্রমণ রোধে টানা ৩০ দিন ধরে দেশে লকডাউন চলছে। এর মধ্যে ২০ এপ্রিল থেকে কয়েকটি ক্ষেত্রে লকডাউন শিথইল করা হয়। এই পরিস্থিতিতে আজ কেন্দ্রীয় অর্থমন্ত্রী নির্মলা সীতারমনের সঙ্গে বৈঠকে বসার কথা প্রধানমন্ত্রী নরেন্দ্র মোদীর। এর আগে ফের আজ দেশের জনগণের উদ্দেশে ফের বক্তব্য রাখেন প্রধানমন্ত্রী।\nপ্রধানমন্ত্রী দেশবাসীকে কী বলেন?\nএদিন প্রধানমন্ত্রী দেশবাসীকে বলেন যে করোনা ভাইরাস ভারতকে আত্মনির্ভরশীল হতে শিখিয়েছে। এর আগে আজ দেশের পঞ্চায়েত প্রধানদের সঙ্গে ভিডিও কনফারেন্সের মাধ্যমে বৈঠক করেন। প্রসঙ্গত, আজ পঞ্চায়তী রাজ দিবস। সেখানে তাদের কাজের জন্য পঞ্চায়েত প্রধানদের কুর্নিশ জানান প্রধানমন্ত্রী।\nকরোনা ভাইরাসের চ্যালেঞ্জের সামনে দেশ\nএদিন প্রধানমন্ত্রী বলেন, 'করোনা ভাইরাস আমাদের বহু চ্যালেঞ্জের সম্মুখীন করেছে। তবে আমাদের জীবনের প্রতিটা ক্ষেত্র থেকেই কিছু না কিছু শেখা উচিৎ। করোনা ভাইরাস আমাদের অনেক ভাবিয়েছে। কাজ করার ক্ষেত্রে অনেক কিছু শিখিয়েছে। এটা আমাদের শিখিয়েছে যে নিজেদের রক্ষা করতে আমাদের আত্মনির্ভরশীল হতে হবে।'\nকরোনা ভাইরাসের সংকটে যেভাবে লড়ছে দেশ\nতিনি আরও বলেন, 'করোনা ভাইরাসের এই সংকটের সময় আমরা দেখেছি, কী করে শহর থেকে গ্রামে এই ভাইরাস রুখতে আত্মনির্ভরশীলতা দেখিয়েছে। প্রতিদিনের প্রয়োজনে আমাদের এভাবেই আত্মনির্ভরশীল হয়ে উঠতে হবে ভবিষ্যতেও।' শহরের মানুষদের গ্রামের থেকে শিক্ষা নেওয়া উচিত বলেও মন্তব্য করেন, 'ঐতিহ্য, সংস্কৃতি ও শিক্ষা আসলে ঘর থেকেই শুরু হয়। শহরগুলোর তুলনায় গ্রামের মানুষেরা করোনা সংকটের মোকাবিলায় আরও বেশি ভালো করে কাজ করেছেন।'\nকরোনা রোধে গ্রামগুলোর কাজের প্রশংসায় মোদী\nএর আগে চলতি সপ্তাহের শুরুতেই প্রধানমন্ত্রী গ্রামীণ উন্নয়নমন্ত্রী নরেন্দ্র সিং তোমারকে একটি চিঠিতে করোনা পরিস্থিতিতে পঞ্চায়েতি রাজ সদস্যরা যে সদর্থক ভূমিকা নিয়েছেন তার ভূয়সী প্রশংসা করেন এবং তাঁদের সাহসী যোদ্ধা হিসাবে অভিহিত করেন।\ncoronavirus narendra modi india panchayat করোনা ভাইরাস নরেন্দ্র মোদী পঞ্চায়েত\ncoronavirus taught us to be self reliant said pm modi on panchayati raj day\nStory first published: Friday, April 24, 2020, 12:29 [IST]


সর্বকালের সেরা অধিনায়কের তালিকায় ৪র্থ মাশরাফি, ১৫-তে ধোনি\nপরিংখ্যানটা কেবলই এক দিনের আন্তর্জাতিক ক্রিকেটের। যেখানে সর্বকালের সেরা সব অধিনায়কদের পেছনে ফেলে টাইগার অধিনায়ক মাশরাফি বিণ মর্তুজা রয়েছেন ৪র্থ স্থানে। একটু অবাকই হলেন তাই না? স্টিভ ওয়াহ, গ্রায়েম স্মিথ, মাইকলে ক্লার্করাও যে তার পেছনে পরে আছেন। অার ভারতীয় ক্রিকেটের জাদুকর কাপ্তান ধোনির অবস্থান যে সেই ১৫ তম স্থানে। সেখানে মাশরাফি কিভাবে ৪র্থ স্থানে এলেন? অবাক হওয়ার কিছু নেই। রেকর্ড পরিসংখ্যান কখনও মিথ্যে কথা বলে না। দেশের মাটিতে টানা ৫ টি সিরিজ জিতেই এই উত্থান মাশরাফির।\nজাতীয় দলের অভিজ্ঞ পেসার তার ১৪ বছরের ক্রিকেট ক্যারিয়ারে বল হাতে যেমন সফল ছিলেন, তেমনি দলের নেতৃত্বেও শতভাগ সফল। তাই যদি না হতো! বিশ্বসেরা অলরাউন্ডার সাকিব, তামিম ও মুশফিকের মতো ক্রিকেটার থাকতে বিসিবি কেন মাশরাফির ঘাড়ে অধিনায়কত্বের দায়িত্ব তুলে দেবে? ২০১৪ সালে টিম বাংলাদেশ যখন ধারাবহিক ব্যর্থতার ষোলকলা পূর্ণ করে খাদের কিনারায়, ঠিক তখনই বাংলাদেশ ক্রিকেট বোর্ড বিসিবি দলের দায়িত্ব তুলে দিলেন দেশসেরা পেসার মাশরাফির হাতে। ৩১ বছর বয়সে ফের জাতীয় দলের দায়িত্ব হাতে পেয়ে টিম বাংলাদেশকে ফেরালেন স্বরূপে। রঙিন পোষাকে দলকে রঙিন করে নিজেও জ্বলে উঠলেন তরুণ রূপে। তার নেতৃত্বে বাংলাদেশ টানা ৫ টি সিরিজ নিজের করে নিয়েছে। যা কিনা বাংলাদেশের জন্য বিরাট অর্জন। তার এই অধিনায়কত্বের জন্য এখন সে সেরাদের তালিকায় চলে গেছে।\nরিকি পন্টিং, স্টিভেন ফ্লেমিং তারা সেরা হলেও তারা যতগুলা ওয়ানডে ম্যাচে অধিনায়কের ভূমিকায় ছিলেন ততগুলো ম্যাচও বাংলাদেশের টপলিস্টের ক্রিকেটারেরা খেলেনি। পন্টিং ২৩০, ফ্লেমিং ২১৮ ম্যাচে নেতৃত্ব দিয়েছেন। তবে গড়ের দিক থেকে ৪ নম্বরে রয়েছে মাশরাফি বিন মর্তুজা। ওয়ানডেতে মাশরাফি বিন মর্তুজা ২৮ ম্যাচে নেতৃত্ব দিয়ে ২০টি ম্যাচে জয় নিয়েই মাঠ ছেড়েছেন। যার শতকরা হিসাব হলো ৭১.৪২%। তার অধিনায়কত্বে বিশ্বকাপে ইংল্যান্ডকে হারিয়ে কোয়ার্টার ফাইনালে পৌছেছে। ঘরের মাঠে পাকিস্তানকে নাস্তানাবুদ ভারত ও দক্ষিণ আফ্রিকার সাথে সিরিজ জয় করেছে। তার দল পরিচালনা দেখে অনেক ক্রিকেট বিশেষজ্ঞই বিশ্বের সেরা অধিনায়কের সাথে তুলনা করছে। আর তাদের সাথে তুলনা করবেই না কেন? পরিসংখ্যানের দিকে তাকিয়েই না দেখুন একবার।\nএক নজরে ম্যাচ-শতকার সাফল্য হিসেবে সেরা অধিনায়কদের পরিসংখ্যান :\n৬. স্টিভ ওয়াহ ৬৫.২৩%,\n৭. স্যার ভিভ রিচার্ডস ৬৫.০৪%,\n৮. গ্রায়েম স্মিথ ৬৪.২৩%,\n৯. শন পোলক ৬৪.০৬%,\n১০. ওয়াকার ইউনুস ৬১.৬৬%,\n১১. ওয়াশিম আকরাম ৬১.৪৬%,\n১২. ইনজামাম উল হক ৬১.৪৬%,\n১৩. এ্যালান বোর্ডার ৬১.৪২%,\n১৪. এবি ডি ভিলিয়ার্স ৬০.৯৫%,\n১৫. মাহেন্দ্র সিং ধোনি ৬০.০০%,\n১৬. মাহেলা জয়বর্ধন ৫৯.৬০%\nপোষ্টটি নিচের শেয়ার বাটন থেকে শেয়ার করে সবাইকে জানিয়ে দিন\nUpdated: 15/07/2016 — 2:01 অপরাহ্ন\nট্যাগসমূহ:মাশরাফি, মাশরাফি র‍্যাংকিং


বিশ্বের ১০ মুসলিম যুবক পাচ্ছেন বঙ্গবন্ধু পদক | প্রবাস বাংলা\n‘ঢাকা ওআইসি ইয়ুথ ক্যাপিটাল-২০২০’ এর ওয়েবসাইট উদ্বোধন করেছেন পররাষ্ট্রমন্ত্রী ড. এ কে আব্দুল মোমেন এবং যুব ও ক্রীড়া প্রতিমন্ত্রী জাহিদ আহসান রাসেল। রবিবার রাষ্ট্রীয় অতিথি ভবন পদ্মায় এই উপলক্ষে অনুষ্ঠানের আয়োজন করা হয়।\nঅনুষ্ঠানে জানানো হয়, জাতির জনক বঙ্গবন্ধু শেখ মুজিবুর রহমানের জন্মশতবার্ষিকীর বছরব্যাপী আয়োজনের সঙ্গে মিলিয়ে এবারের ওআইসি ইয়ুথ ক্যাপিটালের অনুষ্ঠানমালা সাজানো হয়েছে। আগামী ১২ এপ্রিলে ঢাকায় ওআইসি ইয়ুথ সামিট শুরু হবে। এই অনুষ্ঠানে বিশ্বের বিভিন্ন দেশের আর্থ-সামাজিক উন্নয়ন, জ্ঞান-বিজ্ঞানসহ বিভিন্ন ক্ষেত্রে অবদান রাখা ১৫০ জন যুবককে আমন্ত্রণ জানাবে বাংলাদেশ।\nপররাষ্ট্রমন্ত্রী ড. মোমেন জানান, ঢাকার আয়োজনে অংশ নেওয়া ১৫০ যুব নেতার মধ্য থেকে সেরা ১০ জনকে বঙ্গবন্ধু ইয়থ লিডারশিপ অ্যাওয়ার্ড বা বঙ্গবন্ধু পদক দেওয়া হবে।\nক্রীড়া প্রতিমন্ত্রী জানান, পহেলা বৈশাখের আয়োজনকে সামনে রেখে ঢাকা ইয়ুথ ক্যাপিটালের উদ্বোধনী অনুষ্ঠানমালা চূড়ান্ত করা হয়েছে। ১২ এপ্রিল প্রধানমন্ত্রী ইয়ুথ সামিট উদ্বোধন করবেন। তবে তার এক দিন আগে আমন্ত্রিত ১৫০ যুব নেতৃত্ব ঢাকায় পৌঁছাবেন। তারা রাজধানীতে বিভিন্ন অনুষ্ঠানে অংশ নেওয়া ছাড়াও কক্সবাজার সফর করবেন। সেখানে বিশ্বের দীর্ঘতম সমুদ্র সৈকতের সৌন্দর্য উপভোগ করা ছাড়াও রোহিঙ্গা ক্যাম্প সরজমিনে দেখবেন তারা।\nপররাষ্ট্র মন্ত্রণালয়ের আন্তর্জাতিক সংস্থা অনুবিভাগের মহাপরিচালক খুরশেদ আলম খাস্তগীর জানান, ওআইসি ইয়ুথ সামিটে অংশ নিতে সাধারণত ৮ থেকে ১০ হাজার আবেদন জমা পড়ে। এর মধ্য থেকে ১৫০ জনকে বাছাই করবে হোস্ট কান্ট্রি বাংলাদেশ। তাদের মধ্য থেকে সেরা ১০ জনকে বিশেষ সম্মাননা দেওয়া হবে।


Whiskey bottle inside fish: মাছের পেটের ভিতর মিলল আস্ত একটা হুইস্কির বোতল! ভিডিও ভাইরাল – News18 Bangla\nWhiskey bottle inside fish: মাছের পেটের ভিতর মিলল আস্ত একটা হুইস্কির বোতল! ভিডিও ভাইরাল\nPhoto: Screenshot/Youtube Video\nUnopened bottle of whisky inside fish: মাছের পেটে হুইস্কির বোতল পেয়েছেন এক মৎস্যজীবী। সেই বোতল আবার ছিল সিল করা। অর্থাৎ খোলা হয়নি।\nLast Updated : June 24, 2021, 13:24 IST\nঅগ্নিমূল্য তেলের দাম, পর পর প্রাকৃতিক দুর্যোগ! বিপাকে সুন্দরবনের মৎস্যজীবীরা\nমাছের পেটের ভিতর মিলল হুইস্কির আস্ত একটা বোতল ! হ্যাঁ, সেই বোতল আবার ছিল সিল করা ৷ এক মৎস্যজীবীর জালে আটকেছিল মাছটি ৷ তবে সেটির পেটের ভিতর থেকে যে একটা হুইস্কি ভরা বোতল বেরোবে, তা কেউ কল্পনাও করতে পারেননি ৷ এই ঘটনার ভিডিও সোশ্যাল মিডিয়ায় শেয়ার হতেই তা ব্যাপকভাবে ভাইরাল !\nমাছের পেটে হুইস্কির বোতল পেয়েছেন এক মৎস্যজীবী। সেই বোতল আবার ছিল সিল করা। অর্থাৎ খোলা হয়নি। এমন মাছ জালে ওঠায় কার্যত দিন বদলে গিয়েছে ওই মৎস্যজীবীর। দু’জন মৎস্যজীবীর মধ্যে একজন মাছ জালে ওঠার পর সেগুলি কাটছিলেন ৷ তখনই একটি মাছের পেটের ভিতর থেকে বেরোয় ওই হুইস্কির বোতলটি ৷\nকিন্তু মাছের পেটে কীভাবে হুইস্কির বোতল ঢুকল, তাও আবার সিল না খোলা বোতল, সেটা এখনও জানা সম্ভব হয়নি। মনে করা হচ্ছে কারোর হাত থেকেই জলে পড়ে গিয়েছিল সিল করা ওই মদের বোতল ৷ তারপর মাছটি বোতলটি গিলে ফেলায় পেটের ভিতরেই থেকে গিয়েছে হুইস্কির বোতলটি ৷


journalist's memoir - BanglaLive\nপ্রথম পাতা » journalist's memoir\nদিনের পরে দিন: শতবর্ষে শংকর ঘোষ: শেষ পর্ব\nশংকর ঘোষ। প্রবাদপ্রতীম সাংবাদিক। ২০২১ সালে তাঁর জন্মশতবর্ষ। চল্লিশ বছরেরও বেশি সময় ধরে তাঁকে সবচেয়ে কাছ থেকে দেখার অভিজ্ঞতা ভাগ করে নিলেন সহধর্মিণী তথা লেখিকা আলপনা ঘোষ। আজ শেষ পর্ব।\nআলপনা ঘোষ\tSeptember 14, 2021\n‘স্টোরি’র নেপথ্যে গল্প: ৬\nদীপংকর চক্রবর্তী\tAugust 27, 2021\nদিনের পরে দিন: শতবর্ষে শংকর ঘোষ: দ্বিতীয় পর্ব\nশংকর ঘোষ। প্রবাদপ্রতীম সাংবাদিক। ২০২১ সালে তাঁর জন্মশতবর্ষ। চল্লিশ বছরেরও বেশি সময় ধরে তাঁকে সবচেয়ে কাছ থেকে দেখার অভিজ্ঞতা ভাগ করে নিলেন সহধর্মিণী তথা লেখিকা আলপনা ঘোষ। আজ দ্বিতীয় পর্ব।\nআলপনা ঘোষ\tAugust 12, 2021\n‘স্টোরি’র নেপথ্যে গল্প: ৫\nদীপংকর চক্রবর্তী\tAugust 9, 2021\n‘স্টোরি’র নেপথ্যে গল্প: ৪\nদীপংকর চক্রবর্তী\tJuly 28, 2021\nদিনের পরে দিন: শতবর্ষে শংকর ঘোষ: প্রথম পর্ব\nশংকর ঘোষ। প্রবাদপ্রতীম সাংবাদিক। ২০২১ সালে তাঁর জন্মশতবর্ষ। চল্লিশ বছরেরও বেশি সময় ধরে তাঁকে সবচেয়ে কাছ থেকে দেখার অভিজ্ঞতা ভাগ করে নিলেন সহধর্মিণী তথা লেখিকা আলপনা ঘোষ।\nআলপনা ঘোষ\tJuly 26, 2021\n‘স্টোরি’র নেপথ্যে গল্প: ৩\nদীপংকর চক্রবর্তী\tJuly 9, 2021\nশ্যামল চরিত মানস\nআজ, ২৫ মার্চ প্রখ্যাত সাহিত্যিক শ্যামল গঙ্গোপাধ্যায়ের জন্মদিন। তবে পেশাগত জীবনে তিনি ছিলেন সাংবাদিক। এবং এক আশ্চর্য ব্যতিক্রমী মজাদার মানুষ। তাঁকে নিয়ে লিখছেন তাঁর একসময়ের সহকর্মী সমর মিত্র।\nসমর মিত্র\tMarch 25, 2021\nবইয়ের কথা: ক্রিস্টিনা ল্যাম্বের ‘আওয়ার বডিজ় দেয়ার ব্যাটলফিল্ড’\nযুদ্ধ মানেই পুরুষ-সাম্রাজ্য? নারীরা সম্মুখসমরে তেমনভাবে অংশগ্রহণ করেন না বলে, যুদ্ধ কি তাঁদের উপর প্রভাব ফেলে না? এই মিথকে ভেঙে চুরমার করেছেন বিশ্ববরেণ্য সাংবাদিক ক্রিস্টিনা ল্যাম্ব তাঁর সাম্প্রতিক গ্রন্থে। লিখছেন ডাঃ শুভায়ু বন্দ্যোপাধ্যায়।\nডাঃ শুভায়ু বন্দ্যোপাধ্যায়\tFebruary 13, 2021


২ বছর পর দক্ষিণ কোরিয়া যাচ্ছে ১২৩ ইপিএস কর্মী - প্রবাস বার্তা\n২ বছর বন্ধ থাকার পর আরাবো কর্মী যাওয়া শুরু হলো বাংলাদেশের জন্য গুরুত্বপূর্ণ শ্রমবাজার দক্ষিণ কোরিয়ায়।\nসোমবার (৯ মে) সন্ধায় ১২৩ ইপিএস কর্মীকে হযরত শাহজালাল আন্তর্জাতিক বিমানবন্দরে আনুষ্ঠানিকভাবে বিদায় জানান প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ। এসময় উপস্থিত ছিলেন মন্ত্রণালয়ের সচিব ড. আহমেদ মুনিরুছ সালেহীন, দক্ষিণ কোরিয়ার রাষ্ট্রদূত লী জং কেনস উভয় দেশের কর্মকর্তারা।\nকর্মীদের বিদায়কালে মন্ত্রী ইমরান আহমদ বলেন, “আজ বাংলাদেশি যে কর্মীরা দক্ষিণ কোরিয়ায় যাচ্ছে তা আমাদের জন্য বড় একটি সাফল্য। আমরা বিশ্বাস করি, সেখানে গিয়ে যদি আমরা আমাদের আচরণ ঠিক রাখি এবং ওখানকার সমাজের সঙ্গে একটু মিশে যাই তাহলে কিন্তু কোন সমস্যা হবে না।”\nএর আগে মন্ত্রী ইমরান আহমদ সাংবাদিকদের বলেন, দক্ষিণ কোরিয়া বাংলাদেশের জন্য খুবই গুরুত্বপূর্ণ শ্রমবাজার। এটিকে ধরে রাখতে সকলকে সচেতন থাকতে হবে। তবে বর্তমানে দক্ষিণ কোরিয়ার শ্রমবাজারে যে সংখ্যক কর্মী যাচ্ছে এর পরিমান খুবেই সামান্য, এটা সামনে আরো বাড়াতে হবে। তবে আমরা আরো আশাবাদী যে, আমরা যা বলি তা যদি ঠিকমতো করতে পারি তাহলে দক্ষিণ কোরিয়ার শ্রমবাজার অটোমেটিকলি বাড়বে।”\nএদিকে কর্মীদের গন্তব্য দেশে আইন ও নিয়মনীতি মেনে চলার পরামর্শ দেন প্রবাসী কল্যাণ ও বৈদেশিক কর্মসংস্থান মন্ত্রণালয়ের সচিব ড. আহমেদ মুনিরুছ সালেহীন। তিনি বলেন, দিক্ষিণ কোরিয়ার মানুষ খুবেই বন্ধুসুলভ এবং সাহায্য পরায়ণ। সুতরাং আপনারা সেদেশের আইন-কানুন ও নিয়মনীতি মেনে চলবেন। কোনো ধরণের সমস্যার সম্মুখীন হলে বাংলাদেশ দূতাবাসে যোগাযোগ করবেন।”\nঅপরদিকে ২ বছর বন্ধ থাকার পর আবারো দেশটিতে যাওয়ার সুযোগ পেয়ে আনন্দ প্রকাশ করেছেন ইপিএস কর্মীরা। কেননা দীর্ঘদিন বন্ধ থাকায় তাদের অনেকেই ছিলেন অনিশ্চয়তায়। তবে চলতি বছরেই দেশটিতে আরো কর্মীর চাহিদা সৃষ্টি হচ্ছে বলে জানিয়েছেন সংশ্লিষ্টরা।


Sermons in Bengali: THE BROKEN HEART\nচূর্ণ মনা হৃদয়\nলেখক : ড: আর এল হাইমার, জুনিয়র\n29-শে জুলাই,২০১২ সালে সন্ধ্যাকালীন মুহূর্তে সদা প্রভুর দিনে ব্যপটিস্ট\nট্যাবরণকেলের লস এঞ্জেলসে একটি সংবাদ প্রচারিত হয়েছিল।\n“ঈশ্বরের বলিদান হল তার ভগ্ন আত্মা; হে ঈশ্বর তুমি ভগ্নচূর্ণ অন্ত:করণ তুচ্ছ করিবে না”। (গীতা সংহিতা ৫১:১৭)\nআমি এই সংবাদটা গ্রহণ করেছি এক জনের কাছ থেকে যা রবার্ট মারে ম্যাকচীয়েনের (১৮১৩-১৮৪৩) দ্বারা দেওয়া হযেছিল। যদিও তিনি তার ত্রিশতম জন্মদিনের আগেই মৃত্যু বরণ করেছেন, তথাপি ম্যাকচীন বৃহত্তর ভাবেই তার স্ব্দেশ স্কটল্যান্ডের নবোদয়ের কারণে ব্যবহৃত হয়েছেন।তিনি ছিলেন পূর্ব প্রত্যাশিত ব্যক্তি যিনি বিশ্বাস করতেন যে ইহুদী লোকেদের নিজেদের দেশ পুণরোদ্ধার হবে এবং এই যুগের শেষে তা রূপান্তরীকৃত হবে। তিনি বলেছেন ‘পুণরুথ্থানশীল ইজরায়েল সদা প্রভুর কাছ থেকে প্রাপ্ত শিশিরের ন্যায় হবে’। এই যুবক পালকের বিষয়ে ডংকান ম্যাথেসন বলেছেন ‘তিনি সজোরে অনন্তকালীন বিষয়ে প্রচার করতেন, যা তার উজ্জ্বল কপোলে লেখা ছিল’। এখন আমি আপনাদের কাছে ম্যাক চীয়েনের এক সর্বসময়ের সংবাদ উত্‍সর্গ করছি আর আমি আশা করি আপনাদের মধ্যে তাহা এমন কাউকে চালনা করবে সেই প্রেম ও শান্তি অনুভব করতে যা যীশু সেই সমস্ত ব্যক্তিদের প্রতি উত্‍সর্গ করেন যারা “চূর্ণমনা এবং ভগ্নহৃদয় যুক্ত”।\nহিব্রীয় শব্দকে এখানে অনুবাদ করা হয়েছে ‘ভগ্ন হৃদয়’ অর্থাত্ চূর্ণ বা বিধ্বস্ত হওয়া। ডেভিড ‘এক ভগ্ন এবং চূর্ণমনা হৃদয়’ সম্বন্ধে বলেন। ম্যাকচীন বলেছেন কোন গীতই ততোটা চূড়ান্ত ভাবে বিশ্বাসকারী মনের এক অনুশোচনার অভিজ্ঞতা ব্যাপ্ত করে না; পাপ সম্বন্ধে তার নত মন্ত্রমনা স্বীকার উক্তি (৩,৪,৫ পদ), খৃষ্টের রক্তের মধ্যে দিয়ে ক্ষমা লাভের জন্য তার ঐকান্তিক ইচ্ছা (৭ পদ); বিশুদ্ধ অন্ত:করণের জন্য তার আন্তরিক বাসনা (১০ পদ); তার সমস্ত উপকারিতার জন্য ঈশ্বরের প্রতি কিছু প্রদর্শন করার ইচ্ছা .... তিনি (ঈশ্বরকে) এক ভগ্ন আত্মা প্রদান করেন (১৬,১৭ পদ)। ঠিক যেমন ভাবে বহু বছর পূর্বে ধন্যবাদের প্রতিদান স্বরুপ তারা মেষের বলিদান উত্‍সর্গ করতেন আর তাই তিনি বলেছেন তিনিও ঈশ্বরের প্রতি ভগ্ন চূর্ণ হৃদয় ও বলিদান উত্‍সর্গ করবেন। আমি প্রার্থনা করি আপনিও যেন সি একই প্রকার সংকল্প করেন আর আজকের রাত্রে ঈশ্বরের সম্মুখে এক ভগ্নমনা হৃদয়কে উত্‍সর্গ করেন।\nনূতন নিয়ম বা চুক্তির মধ্যে আমাদের বলা হয়েছে,‘তোমরা জান, অনন্ত জীবন কোন নরঘাতকের অন্তরে অবস্থিতি করে না’। (১ যোহান ৩:১৫)।ডেভিড হত্যা করেছিলেন। অতএব আমার এই মতামত যে, আমাদের এই বর্তমান যুগের প্রচলিত ধর্মে ইহা দেখাটাই সব থেকে উত্তম যেন নূতন নিয়মের কথোপকথনের আলোকে সেই গীতা সংহিতার মধ্যে ডেভিডের প্রতি কী হযেছিল! আমাদের আজকের পাঠের বিষয়টিকে আমরা এই ভাবে দেখবো।.\n১. প্রথমত: স্বভাব সিদ্ধ সেই হৃদয় নিরবিচ্ছিন্ন\nকোন কিছুই মানুষের স্বভাবসিদ্ধ হৃদয়কে ভগ্ন করতে পারে না। তিনি অনুকম্পা, যন্ত্রণা এবং ভগ্নচূর্ণ হৃদয় ছাড়াই এমন কী মৃত্যু পর্যন্ত অনুভব করতে পারেন, এমন এক হৃদয় যা কোমল এবং ঈশ্বরের কাছে নিবেদন যোগ্য। এর জন্য সবথেকে প্রচণ্ড বাইবেল ভিত্তিক যে উদাহরণ, তা হল যাত্রা পুস্তক বইয়ে বর্ণিত ফারাও এর পাথরীভূত হৃদয়। যদিও একটার পর আরোও একটা বিচার তার ওপরে উপনীত হচ্ছিল, তবুও সে বারংবার মোজেস ও আরোনের সংবাদকে প্রত্যাখান করে চলেছিল। (যাত্রা পুস্তক ৮:১৫)। এমনকি ঈশ্বরের বিচারে তার প্রথম পুরুষ সন্তান মৃত্যু বরণ করলেও ফারাও এর হৃদয় এক অনুভুতিশূণ্য ও নির্মম হয়ে উঠেছিল। আমরা দেখতে পাই যে সেই ধনী ব্যাক্তি নরকে পতিত হয়েও এক অনুভুতিশূণ্য ও নির্মম হৃদয় বহন করছিল। আর তার হৃদয় এতটাই নির্মম হয়ে উঠেছিল যে তিনি এমন কী এব্রাহামের সাথেও বচসায় জড়িয়ে পড়েছিলেন। (লিউক ১৬:৩০)। মৃত্যু এবং নরক নিজে থেকে তার হৃদয়কে কোমল ও শিক্ষণীয় করে নি! পাপপূর্ণ, ঈশ্বরবিহীন যে জীবন তিনি যাপন করেছেন তার জন্য তিনি কোন অনুশোচনাই করেন নি। খ্রিস্ট যখন শুকনো হাত বিশিষ্ট লোকটিকে সুস্থ করেন তখন তিনি “লোকেদের অন্ত:করণে ‘কাঠিন্যের জন্যে দু:খিত হয়েছিলেন”! (মার্ক ৩:৫)। যদিও তারা এই অলৌকিক কাজকে দেখা সত্ত্বেও তাদের হৃদয় চূর্ণমনা ও অনুতপ্ত হয় নি! প্রেরিত পৌল তাদের কথা বলেন যারা ঈশ্বরের মংগলতার ভাব শুনেও অবজ্ঞা করে ও অনুশোচনাহীণ অবস্থায় থাকে।(রোমানস ২:৫)। সেই নিয়ম, সেই সুসমাচারের অনুগ্রহ, দুর্দশা, মৃত্যু আর এমন কী নরক পর্যন্ত অপরিবর্তনশীল মানুষের স্বভাবিক হৃদয়কে চূর্ণ করতে পারে নি। তাদের হৃদয় সকল পাথরের থেকেও কঠিনভূত! এই জগতে এমন কিছুই নেই যা অপরিবর্তনশীল মানুষের হৃদয়ের থেকেও কঠিন। জেরেমিশ বলেছেন ‘তারা আপন মুখ পাথর হইতেও কঠিন করিল” (জেরেমিশ ৫:৩)\nঅপরিবর্তনশীল মানুষের হৃদয় কেন এতটা কঠিনীভূত? বাইবেল আমাদের বলে যে তাহাদের হৃদয়ের উপরে এক আবরণ রয়েছে। বাইবেল বলে “ তাদের হৃদয়ের উপরে আবরণ থাকে”।(২ কোরিনথিয়ন্স ৩:১৫)। স্বভাবিক যে হৃদয় বাইবেলে বিশ্বাস করে না, তারা নিয়মের যে কড়াকড়ি তাতেও বিশ্বাস করে না, যে অভিশাপ আসতে চলেছে তাতেও বিশ্বাস করে না। একটি অবরণ বা পর্দা তাদের চোখের উপরে রয়েছে যাতে তারা সত্যকে দেখতে না পায়।\nদ্বিতীয়ত, শয়তান তাদের হৃদয়কে অধিকার করে রেখেছে। সে হল “সেই আত্মা যা এখন অবাধ্যতার সংতাংদের সাথে কাজ করছে”।(এফিশীয়ন্স ২:২)। “শয়তান তাদের হৃদয় থেকে শব্দ সমূহকে হরণ করে নিয়ে যায়”। (লিউক ৮:১২)।\nতৃতীয়ত,“তারা সীমা অতিক্রম করার অপরাধ এবং অন্য পাপে মৃত ছিল”। (এফিশীয়ন্স ২:১)। যা প্রচার করা হচ্ছে, তা মৃত আত্মা কোন দিন শুনতে পায় না। মৃত আত্মা পাপ সম্বন্ধে সচেতনা লাভ করতে চায় না। মৃত আত্মারা “চিত্তে অন্ধীভুত হয়ে থাকে”।(এফিশীয়ন্স ৪:১৮)।“তারা অসাড় হয়ে পড়েছে”।(এফিশীয়ন্স ৪:১৯)।\nচতুর্থত, তারা অলীকতাকে আপনার আশ্রয় করিয়াছে। মহাত্মা ঈশা বলেছেন “আমরা অলীকতাকে আমাদের আশ্রয় করিয়াছি ও মিথ্যা ছলের আড়ালে লুকাইয়াছি” (ঈশা ২৮:১৫)।বাইবেলের মতবাদে বিশ্বাস করিয়া তারা নিরাপত্তা ও আশ্রয় লাভের প্রত্যাশা করে, তারা প্রার্থনা করে, মণ্ডলীতে অর্থ প্রদান করে, তারা ব্যাপটাইজড হয়, আবার কখনও বা অন্য কোন প্রকার মিথ্যাতে আশ্রয় গ্রহণ করে।\nআপনাকে মৃত্যুর অভিশাপ, নিরবিচ্ছিন্ন হৃদয় থেকে রক্ষা করার জন্য ঈশ্বরের কাছে প্রার্থনা করুন কারণ আপনি পিচ্ছিল মাটিতে দাড়িয়ে রয়েছেন। ইহা খুব শীঘ্রই ধুয়ে যাবে। আর তাই, যতক্ষণ পর্যন্ত না আপনি যীশুর কাছে আসছেন, ততক্ষণ আপনার মধ্যে প্রকৃত কোন আশা নেই।\n২. দ্বিতীয়ত: সচেতন হৃদয় যন্ত্রণা গ্রস্ত , কিন্তু ভগ্ন নয়।\nএকটি সচেতন হৃদয় থাকা খুবই ভালো, এক হৃদয় যা আঘাতপ্রাপ্ত বা যন্ত্রণাগ্রস্ত, কিন্তু সেটাই যথেষ্ঠ নহে। আপনার হৃদয়কে অতি অবশ্যই ভগ্ন হতে হবে। আর সচেতনশীল হৃদয়ের যে চেতনা বা উপলব্ধি তাকে ভগ্ন করার জন্য প্রস্তুত করতে হবে। কী ভাবে সেই প্রকার সচেতনশীল চেতনা বা উপলব্ধি আসতে পারে ?\nপ্রথম ক্ষতটা নিয়মের মধ্যে দিয়েই তৈরী হয়। ঈশ্বর যখন কোন এক ব্যক্তিকে উদ্ধার করতে চলেছেন, তখন তিনি সেই ব্যক্তিকে সেই পাপ সম্বন্ধে চিন্তা করার জন্য কারণ দর্শাতে থাকেন যা তিনি তার নিয়ম ভঙ্গ করার দরুণ করেছেন। বাইবেল বলে\n“যে কেহ, ব্যবস্থা গ্রন্থে লিখিত সমস্ত কথা পালন করিবার জন্য তাহাতে স্থির না থাকে, সে শাপগ্রস্ত”। (গালাতীয় ৩:১০)\nআপনার জীবনের ও হৃদয়ের যে পাপ, তা জঘন্য বলে মনে হয়, যখন ঈশ্বরের আত্মা আপনার হৃদয়কে আঘাত করে।\nতখন পাপী সচেতনশীল হয়ে ওঠে, যে তিনি এক মোহন ও পবিত্র ঈশ্বরের বিরুদ্ধে পাপ করেছেন। আপনাকে বলতে হবে, “তোমার বিরুদ্ধে কেবল তোমারই বিরুদ্ধে আমি পাপ করিয়াছি, তোমার দৃষ্টিতে যাহা কুত্সিত, তাহাই করিয়াছি”। (গীতা সংহিতা ৫১:৪)\nতৃতীয় ক্ষত তখনই আসে, যখন আপনি নিজেকে উত্তম বা ভাল করতে চান ও নিজের আশাহীন অবস্থা সম্বন্ধে সচেতনতা লাভ করেন। আপনার হৃদয় তখনও পর্যন্ত ভগ্ন-চূর্ণ নহে। তার নিয়মের কঠিনতা হেতুই আপনার হৃদয় ঈশ্বরের বিরুদ্ধে কোলে যায়, কেননা আপনি খৃষ্টের মধ্যে বিশ্বাস জন্মাতে পারেন না তাই। আপনাকে দু:খদায়ক অবস্থাতে ছেড়ে দেওয়ার জন্য আপনি ঈশ্বরের প্রতি ক্রূদ্ধ হয়ে ওঠেন। এটা দেখার যে আপনার হৃদয় এখন পর্যন্ত ভগ্নমনা হয় নি। আপনি নিজের জন্য দু:খ পান আর ঈশ্বর আপনাকে সাহায্য করেন নি বলে বিচলিত হয়ে পড়েন।\nতাই শিখুন, যে এইভাবে উপলব্ধি করাটা একটা বিষয় আর উদ্ধারলাভ করাটা হল অন্য প্রকার। আপনার পাপের উপলব্ধিতে বিশ্রাম নেবেন না! আপনি এখনও পর্যন্ত রুপান্তরীকৃত হোন নি!\n৩. তৃতীয়ত: বিপ্রতীপ উক্তিতে হৃদয় দুই দিক দিয়া ভঙ্গুর হয়ে যায়\nপ্রথম, ইহার নিজের ধার্মিকতা থেকে আপনার হৃদয় ভঙ্গুর হয়ে যাবে। পবিত্র আত্মা যখন আপনাকে ক্রুশারোপিত যীশুর প্রতি আকর্ষণ করে, তখন আপনি যা কিছু করেন তার দ্বারা পরিত্রাণ অন্বেষণ করা থেকে আপনার হৃদয় আকমকই ভঙ্গুর হয়ে পড়বে।তখন আপনি দেখবেন যে আপনি কেবল মাত্র যীশুর দ্বারাই পরিত্রাণ লাভ করতে পারেন। আপনিও ডেভিড ব্রেইনর্ডের সাথে সাথে বলবেন “আমি বিস্মিত হয়ে পড়ি কেন আমি পরিত্রাণের জন্য অন্য পন্থার বিষয়ে চিন্তা করি”। তাহলেই যীশুর অনুগ্রহকে অদ্ভুত বলে মনে হবে।আপনার মধ্যে কী এই প্রকার ভগ্ন হৃদয় রয়েছে – যা এই চিন্তা ধারার দ্বারা ভঙ্গুর যে যীশু ক্রুশের উপরে মৃত্যু বরণ করছেন আপনার পাপের মূল্য চুকিয়ে দিয়ে তার ধার্মিকতা’কে আপনার জন্য প্রদান করার জন্য? পরিত্রাণের যে নিশ্চয়তা তার প্রতি আপনি আর তাকিয়ে থাকবেন না! এখন আপনি কেবল যীশুর প্রতিই থাকবেন। ইহা হল এমন এক দৃষ্টিপাত, যেখানে যীশুর প্রেম পূর্ণ হৃদয়ের প্রতি তাকিয়ে থাকা যা তার নিজের ধার্মিকতার প্রতি হৃদয়কে বিগ্ন করে তোলে। আহা, তাই সেই প্রকার ভগ্ন হৃদয়ের জন্য প্রার্থনা করুন ! শ্লাঘা তখন দূর হয়ে যাবে। আপনি বলতে থাকবেন “মেষ শাবক যিনি হত হইয়াছিলেন তিনিই আমার কাছে পরাক্রম পাওয়ার যোগ্য মেষ” (প্রকাশিত কথা ৫:১২)\nঈশ্বর এখন পর্যন্ত আহ্বান করছেন! আমি থাকতে পারি না;\nআমার হৃদয় আমি দিই তাকে কোন বিলম্ব ছাড়াই;\nহে পার্থিব জগত, তোমার থেকে নিই বিদায়\nকেননা ঈশ্বরের সেই ধ্ব্নি পৌছেছে আমার অন্তরে !\n(“God Calling Yet” by Gerhard Tersteegen, ১৬৯৭-১৭৬৯;\ntranslated by Jane L. Borthwick, ১৮১৩-১৮৯৭) ।\nআবার,দ্বিতীয়ত, পাপের প্রতি যে বাসনা তা থেকে আপনার হৃদয় চূর্ণ হয়ে উঠবে। আপনি যখন সত্য সত্যই যীশুতে নির্ভর করেন, তখন আপনি পাপকে ঘৃণা করতে শিখবেন। আপনি তখন পপ এই জন্য ঘৃণা করবেন কেননা ইহা আপনাকে ঈশ্বর থেকে বিচ্ছিন্ন করে তোলে। আপনি তখন পাপ ঘৃণা করবেন কেননা ইহা যীশুকে ক্রুশারোপিত করে, তার আত্মকে ভারাক্রান্ত করে তোলে, ঘামকে রক্তাক্ত করে তোলে। রক্ত ঝরায় আর মৃত্যু মুখে ঠেলে দেয়। আপনি তখন পাপকে ঘৃণা করবেন, অপনি অনুভব করবেন যে ইহা অপনাকে কিছুই দেয় না কিন্তু অসুখী করে তোলে। আপনার পাপের জন্য আপনি বিলাপ করবেন। কেন না, ইহা যীশুর প্রেমের বিরুদ্ধে অপরাধ করা হচ্ছে।\n৪. চতুর্থত : ভগ্ন হৃদয়ের সুবিধা এবং সুযোগ\nক্রুশের প্রচার এক ভগ্ন চূর্ণ অন্ত:করণকে অপরাধ বা অন্যায় কাজ করা থেকে বিরত রাখে। অপরিবর্তনশীল এক হৃদয় সেই প্রকার প্রচারের দ্বারা বিঘ্ন পায়। অনেক লোক রয়েছে যারা ইহাকে ঘৃণা করে। অন্য বহুজন মনে করে ইহা মূর্খামি ছাড়া কোন কিছুই নয়। কেবল মাত্র ক্রুশের মধ্য দিয়েই যে পরিত্রাণ লাভ করা যায় এই প্রচারের বিঘ্ন পেয়ে অনেক লোক এমন কি মণ্ডলী পর্যন্ত ত্যাগ করে। বাইবেল বলে,\n“সেই ক্রুশের বাণী যা অজ্ঞানতা চিরদিনের মতো সরিয়ে দেয়” (১ কোরিনথিয়ন্স ১:১৮)।\nআবার, বাইবেল বলে,\n“তাহারাই খৃষ্টের ক্রুশের শত্রু” (ফিলিপিয় ৩:১৮) ।\nকিন্তু ভগ্ন চূর্ণ মনা এক হৃদয়, ক্রুশের প্রচারের দ্বারা কোন দিনই বিঘ্ন পায় না। একটি ভগ্ন চূর্ণ মনা হৃদয়ের মধ্যে সেটাই চিরকালের জন্যে আসীন হয়ে বাজতে থাকবে যে কার্য্য ছাড়াই ধার্মিকতা লাভ হয়, ক্রুশের উপরে খৃষ্টের বিকল্পভাবে মৃত্যু বরণ করার দ্বারাই! ভগ্ন চূর্ণ মনা এক হৃদয় সেটাই শুনতে পছন্দ করে। মানুষের তৈরী ধার্মিকতা পদদলিত হয়ে ধূলিতেই পরিণত হবে!\nআর তখন থেকেই ভগ্ন চূর্ণ মনা এক হৃদয় যীশুতে বিশ্রাম করতে থাকে। অপরিবর্তনশীল হৃদয়ের মধ্যে কোন সময়েই বিশ্রাম থাকে না, কেন না,\n“দুষ্টেরা হল বিঘ্ন আলোড়িত সেই সমুদ্রের মতো, যাহা কখনও স্থির ভাব পায় না, যার জল সর্ব্বদাই ফুলে ওঠে পাক আর কর্দমে” (ঈশা ৫৭:২০)\nসচেতনশীল হৃদয় কোন সময়েই বিশ্রাম নেয় না। দু:খ ও যন্ত্রণা তাদের মধ্যে সর্ব্বদাই বিরাজমান, যারা পাপের অপরাধে অপরাধী; কিন্তু যীশুতে নির্ভর করাটা তারা প্রত্যাখান করে। কিন্তু প্রকৃত ভাবে ভগ্ন চূর্ণ মনা হৃদয় নিজে থেকেই নিজেকে যীশুর কাছে সমর্পণ করে। আর যীশুর ধার্মিকটা তাদের অন্তরে অবস্থান করার ফলে সমস্ত ভয়কে দূর করে দেয়। যীশুর এই প্রেম “ভয়কে দূর করে দেয়”। (যোহান ৪:১৮)। ভগ্ন চূর্ণ মনা এক হৃদয় সম্পূর্ণ ভাবেই যীশুতে পরিতৃপ্ততা লাভ করে। তাদের জন্য তিনিই যথেষ্ঠ। আপনি কি যীশুর সঙ্গে সম্পূর্ণ ভাবে পরিতৃপ্ত? কেবল মাত্র তার কাছে এসে তাকে নির্ভর করার প্রতি আপনার হৃদয় কি যথেষ্ঠ ভাবে ভগ্ন চূর্ণ হয়েছে? না কি এখন পর্যন্ত নিশ্চয়তা খুজে পাওয়াতে ছন্দ অনুভব করছেন না বা তা শিখতে অসুবিধা পাচ্ছেন? আমি প্রার্থনা করি আপনি যেন সেই সমস্ত দ্ব্ন্দ্বগুলোকে ত্যাগ করেন আর যীশু ও কেবল মাত্র যীশুতেই নির্ভর করেন! এখন অনুগ্রহ করে উঠে দাড়িয়ে আপনার গানের পাতাতে, আট নম্বর গানটি একসঙ্গে গান।\nঅনুগ্রহ করে উঠে দাড়িয়ে সেই গানটি গান। আপনি যদি এখনও পর্যন্ত পরিত্রাণ না লাভ করে থাকেন, ও আপনি ড: কাগন ও আমার সঙ্গে সেই কথা বলতে চান, তবে অনুগ্রহ করে আমরা যখন গান গাইছি, তখন এই ঘরের পেছনে কোলে আসুন। আমরা অন্য আরেকটি ঘরে আপনাকে নিয়ে যাব, যেখানে আপনার জন্যে আমরা প্রার্থনা করবো ও উপদেশ বিতরণ করবো।\nপরিশ্রান্ত ও ভারাক্রান্ত লোকের আসুন,\nপতনের দ্বারা ভগ্ন চূর্ণ ও বিবর্ণ;\nভালো হয়ে ওঠা পর্যন্ত আপনি যদি অপেক্ষা করেন\nতবে আপনি কোন সময়েই আসতে পারবেন না:\nধার্মিকেরা নয়, ধার্মিকেরা নয়,\nপাপীদেরই যীশু আহ্বান জানতে এসেছেন;\nপাপীদেরই যীশু আহ্বান জানতে এসেছেন।\n(“Come, Ye Sinners” by Joseph Hart, ১৭১২-১৭৬৮)।\nসংবাদের আগে শাস্ত্রের যে অংশ পড়া হয়েছে তা পাঠ করেছেন ডাঃ ক্রীঘটন এল.চানঃ\nগীতা সংহিতা ৩৪-১৫-১৮\n“ঈশ্বর এখনও আহ্বান করছেন “(by Gerhard Tersteegen, ১৬৯৭-১৭৬৯)\nড: আর এল হাইমার, জুনিয়র\n(১ জোহান ৩:১৫)\n১. প্রথমত, স্বভাব সিদ্ধ সেই হৃদয় নিরবিছিন্ন (যাত্রা পুস্তক ৮:১৫;\nলিউক ১৬:৩০;মার্ক ৩:৫; রোমানস ৩:৫; জেরেমিস ৫:৩;\n২ কোরিনথিয়ন্স ৩:১৫; এফেসিয়ান্স ২:১; লিউক ৮:১২;\nএফেসিয়ান্স ২:১; ৪-১৮,১৯; ঈশা ২৮:১৫)\n২. দ্বিতীয়ত, সচেতন হৃদয় যন্ত্রণাগ্রস্ত কিন্তু ভগ্ন মনা নহে।\n(গালাতিযান্স ৩:১০; গীতা সংহিতা ৫১:৪)\n৩. তৃতীয়ত, বিপ্রতীপ উক্তিতে হৃদয় দুই দিক দিয়া ভঙ্গুর হয়ে যায়\n(প্রকাশিত বার্তা ৫:১২)\n৪॰ চতুর্থত, ভগ্ন হৃদয়ের প্রয়োজনীয়তা (১ কোরিনথিয়ন্স ১:১৮;\nফিলিপিয়ন্স ৩:১৮; ঈশা ৫৭:২০; ১জোহান ৪:১৮)


who is more popular srk or amitabh: কী কারণে KBC থেকে বাদ পড়েছিলেন শাহরুখ? – shahrukh khan has no comparison with amitabh bachchan, says kbc producer siddharth basu – WB Mirror\nwho is more popular srk or amitabh: কী কারণে KBC থেকে বাদ পড়েছিলেন শাহরুখ? – shahrukh khan has no comparison with amitabh bachchan, says kbc producer siddharth basu\n‘অমিত জির উচ্চতায় আমি কোনওদিনই পৌঁছতে পারব না’, মজার ছলে একবার কথাটি বলেছিলেন শাহরুখ খান।\nএই সময় ডিজিটাল ডেস্ক: ‘অমিত জির উচ্চতায় আমি কোনওদিনই পৌঁছতে পারব না’, মজার ছলে একবার কথাটি বলেছিলেন শাহরুখ খান। তিনি বলিউডের বাদশা হলেও তাঁর টক্কর যে অমিতাভ বচ্চনের সঙ্গে নয়, নিজেই সে কথা বারবার বুঝিয়ে দিয়েছেন ঠারেঠোরে। আর সেই কারণেই হয়ত ২০০৭ সালে কৌন বনেগা ক্রোড়পতি সঞ্চালনা করতে গিয়ে বিগ বির ছায়া অনুসরণ করেননি। বরং নিজের চার্মকে কাজে লাগিয়েই ওই সিজন হোস্ট করেছিলেন তিনি।\nযদিও বিষয়টি দর্শকের মনোগ্রাহী হয়নি। কারণ, KBC মানেই অমিতাভ। তাঁর সিগনেচার স্টাইলে ‘দেবীও আউর সজ্জনো’ বলা ছাড়া যে কোনওভাবেই KBC চলতে পারে না, প্রযোজকদের তা বুঝিয়ে দিয়েছিল ওই সিজনের TRP। সেই কারণেই ২০০৮ সালে আবারও ফিরিয়ে আনা হয়েছিল অমিতাভকে। বাদ পড়েছিলেন SRK।\nএত বছর পর এ প্রসঙ্গে মুখ খুললেন প্রযোজক সিদ্ধার্থ বসু। এক বেসরকারি সংবাদমাধ্যমকে দেওয়া সাক্ষাৎকারে তিনি বলেন, ‘সিজন ৩-তে শাহরুখ খানের মতো বড় মাপের তারকাও KBC হিট করাতে পারেননি। কারণ দর্শকরা বারবার শাহরুখের সঙ্গে মিস্টার বচ্চনের তুলনা করছিলেন। তাঁদের বক্তব্য ছিল অমিতাভ হলে এর চেয়েও ভালো হতো। কিন্তু এই তুলনা করাটা ঠিক নয়’।\nপ্রযোজকের সংযোজন, ‘আমি মনে করি শাহরুখ নিজের মতো করে শোটি সঞ্চালনা করে বুদ্ধিমত্তার পরিচয় দিয়েছিলেন। নিজের রোমান্স, মজার ভঙ্গিকে কাজে লাগিয়ে দর্শকদের কাছে টেনেছিলেন। আমি যতদূর জানি, ওই সিজনেও KBC হিট হয়েছিল। আমার বিশ্বাস শাহরুখ টেলিভিশনের অন্যতম সেরা সঞ্চালক’।\nতবে অমিতাভের ক্যারিশমা যে আলাদা সে কথাও স্বীকার করে নিয়েছেন সিদ্ধার্থ। তিনি বলেন, ‘ তবে এটাও সত্যি অমিতাভ বচ্চন ছাড়া KBC ভাবা যায় না’।\nফের আসছে ‘কৌন বনেগা ক্রোড়পতি’, রেজিস্ট্রেশন কবে থেকে জেনে নিন\nপ্রসঙ্গত, করোনা বাধা পেরিয়ে আবারও ‘দেবীও আউর সজ্জনো’ মোডে ফিরতে চলেছেন Amitabh Bachchan। আর কয়েকদিনের মধ্যেই টেলিভিশনের পর্দায় দেখা যাবে বহুল প্রতীক্ষিত রিয়েলিটি শো কৌন বনেগা ক্রোড়পতি।\nএক পয়সাও দেয় না ইসলামাবাদ, অবহেলিত পাক শক্তিপীঠের জন্যে ৩০ কোটি দিল বালোচ সরকার!


শপথ নিলেন নতুন এমপিরা – Desher Somoy\nYou are at Home 2019 জানুয়ারী3জাতীয় শপথ নিলেন নতুন এমপিরা\nজানু. 3, 2019 77 views0Desher Somoy\nনিজস্ব প্রতিবেদক : একাদশ জাতীয় সংসদ নির্বাচনে জয়ী জনপ্রতিনিধিরা সংসদ সদস্য হিসেবে শপথগ্রহণ করেছেন। সংবিধান অনুযায়ী তাদেরকে শপথবাক্য পাঠ করান দশম সংসদের স্পিকার ড. শিরীন শারমিন চৌধুরী।\nএ অনুষ্ঠান কেনদ্র করে সকাল ১০টা থেকেই এমপিরা সংসদ ভবনে প্রবেশ করতে শুরু করেন। এমপিরাও হাত নেড়ে সংসদে প্রবেশ করেন। সব মিলে সংসদ ভবন এলাকায় একটা উৎসবমুখর পরিবেশের তৈরি হয়।\nসংবিধান অনুযায়ী-স্পিকার নিজেই নিজের শপথ পড়ান। শপথ শেষে চা বিরতি শুরু হয়ে গেছে। এর পর সরকার ও বিরোধী দলের সদস্যরা বৈঠক করে নিজেদের সংসদ নেতা নির্বাচন করবেন।\nTags: শপথ নিলেন নতুন এমপিরা


আল্লাহর দিকে দাওয়াতের সম্বল দ্বিতীয় সম্বল - দাওয়াতের ক্ষেত্রে ধৈর্যধারণ করতে হবে। ইসলামহাউজ.কম ১ টি\nদাওয়াতের ক্ষেত্রে ধৈর্যধারণ করতে হবে।\nসে যে দিকে ডাকে সে ব্যাপারে ধৈর্যধারণ করা, দাওয়াতী কাজে যে বাধা আসবে সে ব্যাপারে ধৈর্য ধরা এবং দুঃখ-কষ্ট ও জুলুম-নির্যাতনে ধৈর্যধারণ করা।\nদাওয়াতের ব্যাপারে ধৈর্যধারণ করতে হবে, অবিরাম চালিয়ে যেতে হবে, দাওয়াত বন্ধ করা যাবে না এবং বিরক্ত হওয়া যাবে না। বরং সাধ্য অনুযায়ী আল্লাহর রাস্তায় দাওয়াত চালিয়ে যেতে হবে। যে সব ক্ষেত্রে দাওয়াত বেশি ফলদায়ক, অগ্রগণ্য ও বেশি স্পষ্ট সে সব ক্ষেত্রে দাওয়াত দেয়া। দাওয়াতের কাজে ধৈর্যধারণ করা এবং ধৈর্যহারা ও বিরক্ত না হওয়া। কেননা মানুষ যখন ধৈর্যহারা ও বিরক্ত হয়ে যায় তখন সে নিরাশ হয়ে যায় এবং কাজটি ছেড়ে দেয়। কিন্তু দাওয়াত অবিরাম চালিয়ে গেলে একদিকে ধৈর্যশীলদের প্রতিদান পাবে আর অন্যদিকে শেষ পরিণাম শুভ হবে। আল্লাহ তাঁর নবীকে উদ্দেশ্য করে যে বাণী দিয়েছেন তা মনোযোগ দিয়ে শুনুন:\n﴿ تِلۡكَ مِنۡ أَنۢبَآءِ ٱلۡغَيۡبِ نُوحِيهَآ إِلَيۡكَۖ مَا كُنتَ تَعۡلَمُهَآ أَنتَ وَلَا قَوۡمُكَ مِن قَبۡلِ هَٰذَاۖ فَٱصۡبِرۡۖ إِنَّ ٱلۡعَٰقِبَةَ لِلۡمُتَّقِينَ ٤٩ ﴾ [هود: ٤٩]\n“এগুলো গায়েবের সংবাদ, আমি তোমাকে ওহীর মাধ্যমে তা জানাচ্ছি। ইতঃপূর্বে তা না তুমি জানতে এবং না তোমার কওম। সুতরাং তুমি সবর কর। নিশ্চয় শুভ পরিণাম কেবল মুত্তাকীদের জন্য”। [সূরা: হূদ: ৪৯]\nদাওয়াতী কাজে মানুষ বিরোধীদের থেকে যে সব অত্যাচার ও নির্যাতনের শিকার হয় সে ব্যাপারে ধৈর্যশীল হওয়া অত্যাবশ্যক। কেননা যারাই আল্লাহর পথে দাওয়াত দিবে তারা অবশ্যই নিন্মোক্ত আয়াত অনুযায়ী জুলুম নির্যাতনের শিকার হবে। আল্লাহ তা‘আলা বলেছেন,\n﴿ وَكَذَٰلِكَ جَعَلۡنَا لِكُلِّ نَبِيٍّ عَدُوّٗا مِّنَ ٱلۡمُجۡرِمِينَۗ وَكَفَىٰ بِرَبِّكَ هَادِيٗا وَنَصِيرٗا ٣١ ﴾ [الفرقان: ٣٠]\n“আর এভাবেই আমি প্রত্যেক নবীর জন্য অপরাধীদের মধ্য থেকে শত্রু বানিয়েছি। আর পথপ্রদর্শক ও সাহায্যকারী হিসেবে তোমার রবই যথেষ্ট।” [সূরা আল-ফুরকান: ৩০]\nসুতরাং প্রত্যেক সত্যপন্থী দাওয়াতের বিরোধী দল থাকবেই। তারা নানা বাধা বিপত্তি, ঝগড়া ফ্যাসাদ ও সমস্যা সৃষ্টি করবে। কিন্তু দা‘য়ীর উপর কর্তব্য হলো তারা দাওয়াতী কাজে এ সব বিরোধিতার উপর ধৈর্যধারণ করবে, এমনকি তারা যদি এ কথাও বলে যে, এটা ভ্রান্ত ও বাতিল দাওয়াত, তথাপিও সে ধৈর্যধারণ করবে; কারণ সে নিশ্চিতভাবে জানে যে, এটা আল্লাহর কিতাব ও রাসূলুল্লাহ সাল্লাল্লাহু আলাইহি ওয়াসাল্লামের সুন্নাহ মোতাবেক সত্য দাওয়াত। অতঃএব, সে এতে ধৈর্য ধরবে ।\nতবে এর অর্থ এটা নয় যে, তার কাছে সত্য স্পষ্ট হওয়ার পরেও সে যা বলে ও দাওয়াত দেয় সেটার উপর অটল ও গোঁ ধরে থাকবে। কেননা যার কাছে সত্য স্পষ্ট ও প্রকাশিত হওয়ার পরেও সে (ভুল) দাওয়াতী কাজে জিদ ধরে থাকে তারা আল্লাহ বর্ণনাকৃত সে সব লোকের ন্যায়:\n﴿ يُجَٰدِلُونَكَ فِي ٱلۡحَقِّ بَعۡدَ مَا تَبَيَّنَ كَأَنَّمَا يُسَاقُونَ إِلَى ٱلۡمَوۡتِ وَهُمۡ يَنظُرُونَ ٦ ﴾ [الانفال: ٦]\n“তারা তোমার সাথে সত্য সম্পর্কে বিতর্ক করছে তা স্পষ্ট হয়ে যাওয়ার পর। যেন তাদেরকে মৃত্যুর দিকে হাঁকিয়ে নেয়া হচ্ছে, আর তারা তা দেখছে।” [সূরা : আল-আন্ফাল: ৬]\nসত্যের ব্যাপারে বিতর্ক করা সম্পর্কে নিন্দা করা সত্বেও যারা বিতর্ক করে তাদের সম্পর্কে আল্লাহ তা‘আলা বলেছেন,\n“আর যে রাসূলের বিরুদ্ধাচরণ করে তার জন্য হিদায়াত প্রকাশ পাওয়ার পর এবং মুমিনদের পথের বিপরীত পথ অনুসরণ করে, আমি তাকে ফেরাব যেদিকে সে ফিরে এবং তাকে প্রবেশ করাব জাহান্নামে। আর আবাস হিসেবে তা খুবই মন্দ”। [সূরা : আন্-নিসা: ১১৫]\nঅতঃএব, দাওয়াতী কাজে নিজের বিরোধীদের কথা সত্য হলে দা‘য়ীর উপর ফরয হলো সে নিজের মত থেকে সরে গিয়ে বিরোধীদের মত গ্রহণ করবে। আর যদি বিরোধীরা বাতিল হয় তবে দাওয়াতী কাজে নিজে অটল ও সুদৃঢ় থাকবে।\nএমনিভাবে দা‘য়ী শারীরিক নির্যাতনের শিকার হলে ধৈর্যধারণ করবে। কেননা দা‘য়ী অবশ্যই শারীরিক বা মানসিক নির্যাতনের শিকার হবেই। আল্লাহর প্রেরিত নবী রাসূল আলাইহিমুস সালামরা শারীরিক ও মানসিক ভাবে নির্যাতিত হয়েছিলেন। মহান আল্লাহর নিন্মোক্ত বাণী পড়ুন:\n﴿ كَذَٰلِكَ مَآ أَتَى ٱلَّذِينَ مِن قَبۡلِهِم مِّن رَّسُولٍ إِلَّا قَالُواْ سَاحِرٌ أَوۡ مَجۡنُونٌ ٥٢ ﴾ [الذاريات: ٥٢]\n“এভাবে তাদের পূর্ববর্তীদের মধ্য থেকে যে রাসূলই এসেছে, তারা বলেছে, ‘এ তো একজন জাদুকর অথবা উন্মাদ’’। [সূরা : আয্-যারিয়াত: ৫২]\nসুতরাং আপনার কি ধারণা যাদের উপর আল্লাহর পক্ষ থেকে অহী নাযিল হত তাদেরকে জাদুকর অথবা উন্মাদ বলা হত?! রাসূলগণ অবশ্যই শারীরিক ও মানসিকভাবে নির্যাতিনের শিকার হয়েছিলেন। তা সত্বেও তারা ধৈর্যধারণ করেছিলেন।\nপ্রথম রাসূল নূহ আলাহিস সালামের দিকে লক্ষ্য করুন। তিনি কিশতি (নৌকা) তৈরি করার সময় তার সম্প্রদায়ের লোকজন তার পাশ দিয়ে অতিক্রম করার সময় উপহাস করত আর বলত:\n﴿ وَيَصۡنَعُ ٱلۡفُلۡكَ وَكُلَّمَا مَرَّ عَلَيۡهِ مَلَأٞ مِّن قَوۡمِهِۦ سَخِرُواْ مِنۡهُۚ قَالَ إِن تَسۡخَرُواْ مِنَّا فَإِنَّا نَسۡخَرُ مِنكُمۡ كَمَا تَسۡخَرُونَ ٣٨ فَسَوۡفَ تَعۡلَمُونَ مَن يَأۡتِيهِ عَذَابٞ يُخۡزِيهِ وَيَحِلُّ عَلَيۡهِ عَذَابٞ مُّقِيمٌ ٣٩ ﴾ [هود: ٣٨، ٣٩]\n“আর সে নৌকা তৈরী করতে লাগল এবং যখনই তার কওমের নেতৃস্থানীয় কোন ব্যক্তি তার পাশ দিয়ে যেত, তাকে নিয়ে উপহাস করত। সে বলল, ‘যদি তোমরা আমাদের নিয়ে উপহাস কর, তবে আমরাও তোমাদের নিয়ে উপহাস করব, যেমন তোমরা উপহাস করছ’। অতএব, শীঘ্রই তোমরা জানতে পারবে, কার উপর সে আযাব আসবে যা তাকে লাঞ্ছিত করবে এবং কার উপর আপতিত হবে স্থায়ী আযাব।” [সূরা: হূদ: ৩৮-৩৯]\nতারা শুধু উপহাস করেই ক্ষান্ত হয় নি, বরং তাকে হত্যার হুমকি দেন।\n﴿ قَالُواْ لَئِن لَّمۡ تَنتَهِ يَٰنُوحُ لَتَكُونَنَّ مِنَ ٱلۡمَرۡجُومِينَ ١١٦ ﴾ [الشعراء: ١١٦]\n“তারা বলল, হে নূহ, তুমি যদি বিরত না হও তবে অবশ্যই তুমি প্রস্তরাঘাতে নিহতদের অন্তর্ভুক্ত হবে।” [সূরা : আশ-শু‘আরা: ১১৬]\nঅর্থাৎ পাথরের আঘাতে নিহতদের অন্তর্ভুক্ত হবে। এখানে হুমকির সাথে হত্যার প্রতিশ্রুতি দেয়া হয়েছে যে, আমাদের প্রতাপের কারণে তোমার মত অন্যান্যদেরকে প্রস্তরাঘাতে আমরা হত্যা করেছি। তুমিও তাদের মত নিহত হবে। কিন্তু তাদের এ হুমকি ধমকি নূহ আলাইহিস সালামকে তার দাওয়াত থেকে বিরত রাখতে পারে নি। তিনি তার দাওয়াত চালিয়ে গেছেন। পরিশেষে আল্লাহ তা‘আলা তাকে বিজয় দান করেছেন।\nইবরাহীম আলাইহিস সালামকে তার সম্প্রদায়ের লোকেরা প্রত্যাখ্যান করেছিল। এমনকি হত্যার জন্য তাকে মানুষের সামনে হাজির করেছিল।\n﴿ قَالُواْ فَأۡتُواْ بِهِۦ عَلَىٰٓ أَعۡيُنِ ٱلنَّاسِ لَعَلَّهُمۡ يَشۡهَدُونَ ٦١ ﴾ [الانبياء: ٦١]\n“তারা বলল, তাহলে তাকে লোকজনের সামনে নিয়ে এসো, যাতে তারা দেখতে পারে।’’ [সূরা : আল-আম্বিয়া: ৬১]\nঅতঃপর তাকে আগুনে পুড়ে হত্যার অঙ্গিকার করে।\n﴿ قَالُواْ حَرِّقُوهُ وَٱنصُرُوٓاْ ءَالِهَتَكُمۡ إِن كُنتُمۡ فَٰعِلِينَ ٦٨ ﴾ [الانبياء: ٦٨]\n“তারা বলল, তাকে আগুনে পুড়িয়ে দাও এবং তোমাদের দেবদেবীদেরকে সাহায্য কর, যদি তোমরা কিছু করতে চাও।’’ [সূরা : আল-আম্বিয়া: ৬৮]\nফলে তারা আগুন প্রজ্বলিত করল এবং তাকে আগুনের কুন্ডলীর মধ্যে নিক্ষেপ করল যাতে আগুনের লেলিহানে পুড়ে ছাই হয়ে যায়। কিন্তু মহান আল্লাহ তা‘আলা বলেন,\n﴿ قُلۡنَا يَٰنَارُ كُونِي بَرۡدٗا وَسَلَٰمًا عَلَىٰٓ إِبۡرَٰهِيمَ ٦٩ ﴾ [الانبياء: ٦٩]\n“আমি বললাম, হে আগুন, তুমি শীতল ও নিরাপদ হয়ে যাও ইবরাহীমের জন্য।’’ [সূরা : আল-আম্বিয়া: ৬৯]\nফলে আগুন শীতল ও শান্তিময় হয়ে গেল এবং ইবরাহীম আলাইহিস সালাম সেখান থেকে নিরাপদে রক্ষা পেলেন। পরিশেষে উত্তম পরিণাম ইবরাহীম আলাইহিস সালামেরই ছিল।\n﴿ وَأَرَادُواْ بِهِۦ كَيۡدٗا فَجَعَلۡنَٰهُمُ ٱلۡأَخۡسَرِينَ ٧٠ ﴾ [الانبياء: ٧٠]\n“আর তারা তার বিরুদ্ধে চক্রান্ত করেছিল, কিন্তু আমি তাদেরকে সবচেয়ে বেশী ক্ষতিগ্রস্ত করে দিলাম।” [সূরা : আল-আম্বিয়া: ৭০]\nমূসা আলাহিস সালামকে ফিরাউন হত্যার হুমকি দিয়েছে।\n﴿ وَقَالَ فِرۡعَوۡنُ ذَرُونِيٓ أَقۡتُلۡ مُوسَىٰ وَلۡيَدۡعُ رَبَّهُۥٓۖ إِنِّيٓ أَخَافُ أَن يُبَدِّلَ دِينَكُمۡ أَوۡ أَن يُظۡهِرَ فِي ٱلۡأَرۡضِ ٱلۡفَسَادَ ٢٦ ﴾ [غافر: ٢٦]\n“আর ফির‘আউন বলল, ‘আমাকে ছেড়ে দাও, আমি মূসাকে হত্যা করি এবং সে তার রবকে ডাকুক; নিশ্চয় আমি আশঙ্কা করি, সে তোমাদের দীন পাল্টে দেবে অথবা সে যমীনে বিপর্যয় ছড়িয়ে দেবে।” [সূরা : গাফের: ২৬]\nফলে সে মূসা আলাইহিস সালামকে হত্যার হুমকি দেয়, কিন্তু পরিশেষে উত্তম পরিণাম মূসা আলাইহিস সালামেরই ছিল।\n﴿ وَحَاقَ بِ‍َٔالِ فِرۡعَوۡنَ سُوٓءُ ٱلۡعَذَابِ ٤٥ ﴾ [غافر: ٤٥]\n“আর ফির‘আউনের অনুসারীদেরকে ঘিরে ফেলল কঠিন আযাব”। [সূরা : গাফের: ৪৫]\nঈসা আলাইহিস সালামকে মানসিক নানা জুলুম নির্যাতন করা হয়েছে, এমনকি ইয়াহুদিরা তাকে জারজ সন্তান হিসেবে অপবাদ দিয়েছিল, তাদের ভ্রান্ত ধারণা মতে তারা তাকে হত্যা করেছে ও শূলে চড়িয়েছে।\nকিন্তু আল্লাহ তা‘আলা বলেছেন,\n﴿ وَمَا قَتَلُوهُ وَمَا صَلَبُوهُ وَلَٰكِن شُبِّهَ لَهُمۡۚ وَإِنَّ ٱلَّذِينَ ٱخۡتَلَفُواْ فِيهِ لَفِي شَكّٖ مِّنۡهُۚ مَا لَهُم بِهِۦ مِنۡ عِلۡمٍ إِلَّا ٱتِّبَاعَ ٱلظَّنِّۚ وَمَا قَتَلُوهُ يَقِينَۢا ١٥٧ بَل رَّفَعَهُ ٱللَّهُ إِلَيۡهِۚ وَكَانَ ٱللَّهُ عَزِيزًا حَكِيمٗا ١٥٨ ﴾ [النساء: ١٥٧، ١٥٨]\n“আর তারা তাকে হত্যা করেনি এবং তাকে শূলেও চড়ায়নি। বরং তাদেরকে ধাঁধায় ফেলা হয়েছিল। আর নিশ্চয় যারা তাতে মতবিরোধ করেছিল, অবশ্যই তারা তার ব্যাপারে সন্দেহের মধ্যে ছিল। ধারণার অনুসরণ ছাড়া এ ব্যাপারে তাদের কোন জ্ঞান নেই। আর এটা নিশ্চিত যে, তারা তাকে হত্যা করেনি। বরং আল্লাহ তাঁর কাছে তাকে তুলে নিয়েছেন এবং আল্লাহ মহা পরাক্রমশালী, প্রজ্ঞাময়।” [সূরা : আন্-নিসা: ১৫৭-১৫৮]\nফলে তিনি তাদের থেকে রক্ষা পেলেন।\nসর্বশেষ রাসূল, রাসূলগণের ইমাম ও আদম সন্তানের সর্দার মুহাম্মদ সাল্লাল্লাহু আলাইহি ওয়াসাল্লামও নানা জুলুম নির্যাতনের শিকার হয়েছেন। আল্লাহ তা‘আলা তাঁর সম্পর্কে বলেন,\n﴿ وَإِذۡ يَمۡكُرُ بِكَ ٱلَّذِينَ كَفَرُواْ لِيُثۡبِتُوكَ أَوۡ يَقۡتُلُوكَ أَوۡ يُخۡرِجُوكَۚ وَيَمۡكُرُونَ وَيَمۡكُرُ ٱللَّهُۖ وَٱللَّهُ خَيۡرُ ٱلۡمَٰكِرِينَ ٣٠ ﴾ [الانفال: ٣٠]\n“আর যখন কাফিররা তোমাকে নিয়ে ষড়যন্ত্র করছিল, তোমাকে বন্দী করতে অথবা তোমাকে হত্যা করতে কিংবা তোমাকে বের করে দিতে। আর তারা ষড়যন্ত্র করে এবং আল্লাহও ষড়যন্ত্র করেন। আর আল্লাহ হচ্ছেন ষড়যন্ত্রকারীদের মধ্যে উত্তম।” [সূরা : আল-আন্ফাল: ৩০]\nআল্লাহ তা‘আলা তাঁর সম্পর্কে আরো বলেন,\n﴿ وَقَالُواْ يَٰٓأَيُّهَا ٱلَّذِي نُزِّلَ عَلَيۡهِ ٱلذِّكۡرُ إِنَّكَ لَمَجۡنُونٞ ٦ ﴾ [الحجر: ٦]\n“আর তারা বলল, ‘হে ঐ ব্যক্তি, যার উপর কুরআন নাযিল করা হয়েছে, তুমি তো নিশ্চিত পাগল’’। [সূরা: আল-হিজর: ৬]\n﴿ وَيَقُولُونَ أَئِنَّا لَتَارِكُوٓاْ ءَالِهَتِنَا لِشَاعِرٖ مَّجۡنُونِۢ ٣٦ ﴾ [الصافات: ٣٦]\n“আর বলত, ‘আমরা কি এক পাগল কবির জন্য আমাদের উপাস্যদের ছেড়ে দেব?’’ [সূরা : আস্-সাফ্ফাত: ৩৬]\nতাদের শারীরিক ও মানসিক নির্যাতন ইতিহাসবিদদের নিকট স্পষ্ট। তা সত্বেও তিনি ধৈর্যধারণ করেছেন। ফলে শেষ পরিণাম তাঁরই ছিল।\nতাহলে দেখা গেল, সব দা‘য়ীরাই জুলুম নির্যাতনের শিকার হয়েছেন। কিন্তু তারা সবাই ধৈর্যধারণ করেছেন। এজন্যই আল্লাহ তা‘আলা যখন তার রাসূলকে বলেছেন,\n“নিশ্চয় আমি তোমার প্রতি পর্যায়ক্রমে আল-কুরআন নাযিল করেছি।” [সূরা : আল্-ইনসান: ২৩]\nএর পরে এ কথাই প্রত্যাশা করা হয় যে, আল্লাহ বলবেন: তাই আপনি এ কুরআন নাযিলের কারণে আল্লাহর নি‘আমতের শুকরিয়া আদায় করুন। কিন্তু আল্লাহ তাঁর রাসূলকে বলেছেন,\n﴿ فَٱصۡبِرۡ لِحُكۡمِ رَبِّكَ وَلَا تُطِعۡ مِنۡهُمۡ ءَاثِمًا أَوۡ كَفُورٗا ٢٤ ﴾ [الانسان: ٢٤]\n“অতএব তোমার রবের হুকুমের জন্য ধৈর্য ধারণ কর এবং তাদের মধ্য থেকে কোন পাপিষ্ঠ বা অস্বীকারকারীর আনুগত্য করো না।” [সূরা : আল্-ইনসান: ২৪]\nএর দ্বারা একথাই ইঙ্গিত করা হয়েছে যে, যারাই এ কুরআনের খিদমত করবে তারা সবাই এমন সব জুলুম নির্যাতনের শিকার হবে যাতে মহা ধৈর্যধারণ করতে হবে। তাই দা‘য়ীকে মহাধৈর্যশীল হতে হবে এবং দাওয়াতী কার্যক্রম চালিয়ে যেতে হবে। পরিশেষে আল্লাহ তাকে বিজয় দান করবেন। এটা জরুরী নয় যে, আল্লাহ তাকে তার জীবদ্দশায়ই বিজয় দিবেন, বরং মূলকথা হলো মানুষের মাঝে যুগে যুগে দাওয়াত চালু থাকা। এখানে ব্যক্তি গুরুত্বপূর্ণ কিছু নয়, বরং দাওয়াতই মূখ্য উদ্দেশ্য। তার মৃত্যুর পরেও যদি দাওয়াত অবশিষ্ট থাকে এটাই সফলতা। কেননা আল্লাহ তা‘য়ালা চিরঞ্জীব। তিনি বলেন,\n﴿ أَوَ مَن كَانَ مَيۡتٗا فَأَحۡيَيۡنَٰهُ وَجَعَلۡنَا لَهُۥ نُورٗا يَمۡشِي بِهِۦ فِي ٱلنَّاسِ كَمَن مَّثَلُهُۥ فِي ٱلظُّلُمَٰتِ لَيۡسَ بِخَارِجٖ مِّنۡهَاۚ كَذَٰلِكَ زُيِّنَ لِلۡكَٰفِرِينَ مَا كَانُواْ يَعۡمَلُونَ ١٢٢ ﴾ [الانعام: ١٢٢]\n“যে ছিল মৃত, অতঃপর আমি তাকে জীবন দিয়েছি এবং তার জন্য নির্ধারণ করেছি আলো, যার মাধ্যমে সে মানুষের মধ্যে চলে, সে কি তার মত যে ঘোর অন্ধকারে রয়েছে, যেখান থেকে সে বের হতে পারে না? এভাবেই কাফিরদের জন্য তাদের কৃতকর্ম সুশোভিত করা হয়”। [সূরা : আল-আন‘আম: ১২২]\nপ্রকৃতপক্ষে দা‘য়ীর জীবন স্বশরীরে জীবিত থাকা মূল লক্ষ্য নয়, বরং তার প্রচেষ্টা ও কথাবার্তা মানুষের মাঝে অবশিষ্ট্য থাকাটাই লক্ষ্য।\nহিরাক্লিয়াসের সাথে আবু সুফিয়ান রাদিয়াল্লাহু ‘আনহুর ঘটনার প্রতি লক্ষ্য করুন। তিনি নবী সাল্লাল্লাহু আলাইহি ওয়াসাল্লামের আবির্ভাবের কথা আবু সুফিয়ান রাদিয়াল্লাহু আ’নহু থেকে জানলেন। তাকে নবী সাল্লাল্লাহু আলাইহি ওয়াসাল্লামের ব্যক্তিত্ব, বংশ, দাওয়াতী কার্যক্রম ও তাঁর সাহাবীদের সম্পর্কে জিজ্ঞেস করলেন। আবু সুফিয়ান রাদিয়াল্লাহু ‘আনহু তাকে এসব সম্পর্কে অবগত করালে হিরাক্লিয়াস তাকে বললেন,\nفَإِنْ كَانَ مَا تَقُولُ حَقًّا فَسَيَمْلِكُ مَوْضِعَ قَدَمَيَّ هَاتَيْنِ\n“তুমি যা বলেছ তা যদি সত্য হয় তবে সে একদিন আমার পায়ের তলার এ দেশ পর্যন্ত বিজয় ও অধিকার করবেন”। \nসুবহানাল্লাহ! কে ভাববে যে, একজন মহাসম্রাট মুহাম্মদ সাল্লাল্লাহু আলাইহি ওয়াসাল্লাম সম্পর্কে এ ধরনের কথা বলেছে অথচ তিনি তখনও আরব উপদ্বীপকে শয়তান ও খারাপ মনোবৃত্তি থেকে মুক্ত করেন নি। কেউ কি কখনও চিন্তা করেছে এ ব্যক্তি এ ধরনের উক্তি করেছে? এজন্যই আবু সুফিয়ান রাদিয়াল্লাহু ‘আনহু যখন সেখান থেকে বের হলেন তখন তিনি তাঁর সাথীদেরকে বললেন,\nلَقَدْ أَمِرَ أَمْرُ ابْنِ أَبِي كَبْشَةَ، إِنَّهُ يَخَافُهُ مَلِكُ بَنِي الأَصْفَرِ.\n“আমার মনে হয় আবু কাবশার পুত্রের মনোবাঞ্ছা যেন পুরা হয়ে যাবে। তাঁর মিশন এত শক্তিশালী হয়েছে যে, শ্বেতাঙ্গদের রাজা রোম সম্রাট পর্যন্ত তাঁকে ভয় করে”! এখানে «أمِر» অর্থ অনেক বড় হওয়া। যেমন আল্লাহর বাণীঃ\n﴿ لَقَدۡ جِئۡتَ شَيۡ‍ًٔا إِمۡرٗا ٧١ ﴾ [الكهف: ٧١]\n“আপনি অবশ্যই মন্দ কাজ করলেন’’। [সূরা : আল-কাহফ: ৭১]\nনবী সাল্লাল্লাহু আলাইহি ওয়াসাল্লামের দাওয়াত হিরাক্লিয়াসের পায়ের তলার দেশ বিজয় ও অধিকার করেছিল, তিনি স্বশরীরে সে দেশ বিজয় করেন নি। কেননা তাঁর দাওয়াত সে দেশে পৌঁছেছিল এবং পৌত্তলিকতা, শিরক ও এর অনুসারীদেরকে ধুয়ে মুছে পরিস্কার পরিচ্ছন্ন করেছে। মুহাম্মদ সাল্লাল্লাহু আলাইহি ওয়াসাল্লামের মৃত্যুর পরে খোলাফায়ে রাশেদিনগণ নবী সাল্লাল্লাহু আলাইহি ওয়াসাল্লামের দাওয়াত ও তাঁর শরি‘য়াতের দ্বারা সেদেশ বিজয় করেছেন। সুতরাং দা‘য়ীকে ধৈর্যধারণ করতে হবে এবং সে যদি আল্লাহর পথে সত্যিকারে দাওয়াত দেয় তবে তার জীবদ্ধশায় বা মৃত্যুর পরে হলেও শেষ পরিণতি তারই হবে।\n﴿ إِنَّ ٱلۡأَرۡضَ لِلَّهِ يُورِثُهَا مَن يَشَآءُ مِنۡ عِبَادِهِۦۖ وَٱلۡعَٰقِبَةُ لِلۡمُتَّقِينَ ١٢٨ ﴾ [الاعراف: ١٢٨]\n“নিশ্চয় যমীন আল্লাহর। তাঁর বান্দাদের মধ্যে যাকে তিনি চান তাকে তার উত্তরাধিকারী বানিয়ে দেন। আর পরিণাম মুত্তাকীদের জন্য”। [সূরা : আল-আ‘রাফ: ১২৮]\n﴿ إِنَّهُۥ مَن يَتَّقِ وَيَصۡبِرۡ فَإِنَّ ٱللَّهَ لَا يُضِيعُ أَجۡرَ ٱلۡمُحۡسِنِينَ ٩٠ ﴾ [يوسف: ٩٠]\n“নিশ্চয় যে ব্যক্তি তাকওয়া অবলম্বন করে এবং সবর করে, তবে অবশ্যই আল্লাহ সৎকর্মশীলদের প্রতিদান বিনষ্ট করেন না”। [সূরা: ইউসুফ: ৯০]\n বুখারী, হাদীস নং ৭।


ভাগ প্রজন্ম ভাগ | blog.bdnews24.com - pioneer blog for citizen journalism in bangladesh\nভাগ প্রজন্ম ভাগ\nশনিবার ২১ মে ২০১৬, ০৩:৩১ অপরাহ্ন\nবছর পাঁচ আগেও এদেশে তরুণ প্রজন্মের মধ্যে যারা রাজনীতি সম্পর্কিত কথাবার্তা বলতেন-লিখতেন, তাদের আলোচনায় বাংলাদেশের পশ্চিমা নতজানু রাজনীতির সমালোচনা নিয়মিত ছিল। আজকাল চিত্রপট ভিন্ন। এখন আমেরিকার সরকার বাংলাদেশের তরুণ প্রজন্মের নিকটাত্মীয় আর খোদ বাংলাদেশ সরকার যেন ‘শকুনি মামা’।\n২০১৩ সালের এপ্রিলে ‘বিবিসি বাংলাদেশ সংলাপ’ অনুষ্ঠানে মাননীয় তথ্যমন্ত্রী হাসানুল হক ইনুর সঙ্গে একই মঞ্চে বক্তা হিসেবে উপস্থিত থাকার সুযোগ ঘটেছিল। অনুষ্ঠানের বিষয়বস্তু ছিল ‘ধর্ম অবমাননা’। সরকারের মুখপাত্র হিসেবে মাননীয় মন্ত্রীর কাছে এক ফাঁকে আর্জি রেখেছিলাম- সরকারকে এখন অভিভাবকের ভূমিকা নিতে হবে। তিন বছর গড়াতে গড়াতে সরকার আর তরুণ প্রজন্মের মধ্যে সৃষ্ট বৈরিতায় আমার সেই প্রত্যাশা বিনষ্ট হতে দেখে যাচ্ছি।\nসামরিক শাসন আর বিএনপির ক্ষমতাকালগুলোতে যখন আওয়ামী লীগের ক্ষমতায় প্রত্যাবর্তন অসম্ভব হয়ে দেখা দিচ্ছিল, তখন অনেকেই মুখে মুখে বলতেন, তরুণ প্রজন্ম আওয়ামী লীগ পছন্দ করে না, বিএনপিকে ভোট দেয়। আওয়ামী লীগ স্বীকার করুক বা না করুক, অনলাইন চর্চা জনপ্রিয়তা পাওয়ার পর মুক্তিযুদ্ধ নিয়ে তরুণ প্রজন্মের গড়ে ওঠা সচেতনতা তাদের আওয়ামীমুখী করেছিল। যখন থেকে যুদ্ধাপরাধীদের বিচার চাওয়ার উচ্চকণ্ঠ তরুণ প্রজন্মের মধ্যে জেগে উঠলো, আওয়ামী লীগের ক্ষমতায় যাওয়ার প্রয়োজনীয়তাও উপলব্ধি হলো। জাগরণের সুর টের পেয়েছিল আওয়ামী লীগও, তাতে সাড়া দিয়ে নির্বাচনি ইশতেহারে যুক্ত হলো যুদ্ধাপরাধীদের বিচারের প্রতিশ্রুতি।\n২০০৮ সালের উৎসবমুখর জাতীয় নির্বাচনকে প্রশ্নবিদ্ধ করার চিন্তা করাটাও ছিল বোকামি। নির্বাচনে আওয়ামী লীগের নিরঙ্কুশ বিজয়ের উল্লেখযোগ্য কারণ ছিল, যুদ্ধাপরাধীদের বিচারের ওয়াদাকে বিশ্বাস করেছিল সাধারণ মানুষ, বিশেষত তরুণ ভোটাররা। যুদ্ধাপরাধীদের বিচারকার্য নিয়ে আওয়ামী লীগের শুরুটা ঢিমেতালে হলেও মনে হচ্ছিল দল গড়তে আওয়ামী লীগ ক্রমান্বয়ে তরুণ প্রজন্মের ‘ধমনী’ বোঝার চেষ্টারত। ২০০৯ সালে ‘ডিজিটাল বাংলাদেশ’ গড়ার যাত্রা শুরু ছিল তারই ইঙ্গিত। আওয়ামী লীগকে ঘিরে অনেক সমালোচনার ভিড়েও ডিজিটাল বাংলাদেশ ও যুদ্ধাপরাধীদের বিচার প্রসঙ্গ আলোচনার কেন্দ্রবিন্দুতে ছিল মিডিয়ায়, অনলাইনে আর তরুণ প্রজন্মের আলোচনায়। আওয়ামী সরকারের ওপর আস্থা আর অনাস্থার দোলাচলে তরুণ প্রজন্ম যখন শাহবাগে ছুটে গেল কাদের মোল্লার সর্বোচ্চ দণ্ডের দাবিতে, তখনও আওয়ামী লীগের শীর্ষ পর্যায়কে তরুণ প্রজন্মের প্রতি মনোযোগী মনে হয়েছিল।\nএর সামান্য পূর্বে অবশ্য অনেক অনলাইন বুদ্ধিজীবী বাক স্বাধীনতা, সাইবার আইন, ব্লগ আইন, ৫৭ ধারা একত্রে গুলে একটা অদ্ভুত উত্তেজনার বিস্তারে সফল হয়েছিল। সেই সুযোগে বাংলাদেশে ‘বাক স্বাধীনতা’ নিশ্চিত করতে ইউরোপ-আমেরিকার ফান্ড প্রবেশ শুরু হয়েই গিয়েছিল। এই বাক স্বাধীনতা সোজা কিছু নয়, এটা ক্রমান্বয়ে বিভিন্ন ঘটনায় বোঝা গেল। ধর্মীয় কুসংস্কারাচ্ছন্নদেরও বাক স্বাধীনতা চাই, যুদ্ধাপরাধী গোষ্ঠীরও বাক স্বাধীনতা চাই, নাস্তিকের বাক স্বাধীনতা চাই, আস্তিকের বাক স্বাধীনতা চাই। বাক স্বাধীনতার বহুব্যবহার, চটুলব্যবহার, অপব্যবহার গোড়ার সেই সকল বুদ্ধিজীবীদের একে অন্যের সঙ্গে চিন্তার পার্থক্যগুলো প্রকট করছিল। অতঃপর বাক স্বাধীনতার দাবিদার সেই সব বুদ্ধিজীবীদের অনেকেই নিশ্চুপ! অনেকে স্বর পাল্টেছেন!\nরাজনীতির কালো দিকটা প্রকট হয়ে উঠতে শুরু হলো সাইবার, বাক স্বাধীনতা আর অর্থের অপব্যবহারে। অনেকের ধর্ম সংক্রান্ত দৃষ্টিভঙ্গিকে ব্যবহার করে মারণাস্ত্র তৈরি হলো এবং তার প্রয়োগও হলো। শুরুতে আওয়ামী লীগ সরকার তরুণ প্রজন্মের দিকেই ঝুঁকে ছিল। আর বিএনপি তথা ২০ দল প্রাণপ্রাত করে যাচ্ছিল হেফাজতের ঝাণ্ডা গাড়তে। বিচার প্রক্রিয়ায় যুদ্ধাপরাধীদের শাস্তি যত নিশ্চিত হচ্ছিল, অপরাজনীতি ততই অভ্যন্তরীণ খোলস ছেড়ে আন্তর্জাতিক হয়ে উঠতে শুরু করলো।\nকোনও সন্দেহ নেই, আন্তর্জাতিক চক্রান্ত সত্ত্বেও দেশের মানুষ বিচার প্রক্রিয়া নিয়ে সরকারের ওপর আস্থা ধরে রাখতে চেয়েছে বারবার। যে তরুণ প্রজন্ম সরকারের ওপর আস্থা রাখছিল, যে জাগরণে সরকারও শরিক হচ্ছিল, তাকে প্রশ্নবিদ্ধ- ছত্রভঙ্গ করাটাই হলো সফল অপরাজনীতির মূলমন্ত্র। সুতরাং গুটি চালে ‘নাস্তিকতা’ নিয়ে বড় বড় শিরোনাম পত্রিকায়। হেফাজতের আগমন। ব্লগার হত্যা শুরু!\nশাহবাগীরা নাস্তিক চিহ্নিত হলে, সাধারণ নাগরিক যারা যুদ্ধাপরাধীদের বিচারের আন্দোলনের সঙ্গে একাত্মতা ঘোষণা করে শাহবাগে গিয়েছিল, তারা ‘নাস্তিক’ ব্লগারদের সঙ্গে শাহবাগে পায়ে পা মেলাতে স্বভাবতই পিছু পা হলো। অপরাধের তদন্ত ও বিচারে সরকারও যেন গড়িমসি করে তাই সরকারকেও নাস্তিক ডাকা হলো যখন-তখন। সুতরাং সরকার নিজ ভাবমূর্তি রক্ষার্থে সংগঠিত অপরাধের তদন্ত ও বিচার নিশ্চিতের চেয়ে আস্তিকতার চাদরে নিজ ভাবমূর্তি ধরে রাখতে ব্যস্ত হয়ে উঠলো। ব্লগার হত্যা করে নাস্তিক নাম দেওয়ায় পাবলিক সেন্টিমেন্ট হত্যার বিপক্ষে জাগ্রত না হয়ে, নাস্তিকতা প্রসঙ্গেই বিক্ষুব্ধ হচ্ছে। সরকারও ‘স্পর্শকাতর’ বিষয়ে নিজেকে নিরাপদ রাখা শ্রেয় মনে করছে। তাতে লাভবান হচ্ছে কে? ক্ষতি হচ্ছে কার?\nআজকে এসে বুঝতে অসুবিধা হয় না গুটি চালটা আমেরিকা, ইউরোপ, জাতিসংঘ বেশ পোক্ত হাতেই করেছে। তারা বাক স্বাধীনতার নামে তরুণদের সামনে ঠেলে দিয়েছে সরকারের সামনে চ্যালেঞ্জ হিসেবে। তাতে বাক স্বাধীনতার আবদারে আমার দেশ, হেফাজত, জামাত, বার্গম্যানের প্রোপাগান্ডা চালানোর পথও সুগম হয়েছে।\nআওয়ামী সরকার অপরাপর পরিস্থিতি সামলাতে ব্রিবত হলেও, যুদ্ধাপরাধীদের বিচারে দৃঢ় ছিল। সরকার, তরুণ প্রজন্ম আর ধর্মভীরু সাধারণ নাগরিককে নাস্তিকতা প্রসঙ্গে একে অন্যের প্রতিপক্ষ করতে পারলে যুদ্ধাপরাধীদের বিচারের দাবি নিয়ে গড়ে ওঠা গণজাগরণকে দাবিয়ে দেওয়া সহজ হয়। এরই ফাঁকে জামাতি অর্থায়নের লবিস্টদের মুখপাত্র হয়ে উঠতে শুরু করলো জাতিসংঘ। যুদ্ধাপরাধীদের ফাঁসি হলে, যা বাংলাদেশে আইনসিদ্ধভাবে সর্বোচ্চ দণ্ড, জাতিসংঘের পরাণ পোড়ে। আবার ব্লগারদের, যাদের অনেকেই প্রতক্ষ ও পরোক্ষভাবে যুদ্ধাপরাধীদের বিচারের দাবির আন্দোলনে শরিক ছিলেন, হত্যা হলেও প্রাণ কাঁদে।\nযুদ্ধাপরাধীর ফাঁসি হলে আমেরিকার পত্রিকায় ইসলামিস্ট-এর ফাঁসি হওয়ার শিরোনাম হয়। আর ব্লগার হত্যা হলে নাস্তিক হত্যার শিরোনাম। বাংলাদেশে কে নাস্তিক আর কে ইসলামিস্ট তা নির্ধারণ করে দিচ্ছে আমেরিকা! কিন্তু আমেরিকার চালাকি কে বুঝবে? ইউরোপ-আমেরিকার ফান্ড প্রজন্মের চিন্তাকে কিনে নিচ্ছে। ব্লগার হত্যা হলে যখন জাতিসংঘ, ইউরোপ, জার্মানি, যুক্তরাষ্ট্র ব্লগারদের আশ্রয় দেওয়ার জন্য তড়িঘড়ি করে দরজা খুলে দেয়, তখন চোরা হামলায় নিজ দেশের গলিতে পড়ে থাকা একেকটা লাশ কী করে আন্তর্জাতিক রাজনৈতিক ক্যাসিনোতে দান দান তিন দান বাজির চাল হয়ে ওঠে তাই নিরস চেয়ে দেখি।\nঅপরাজনীতির চরিত্র অবশ্য বহুমুখি। যখন ধর্ম বিষয়ক লেখালেখি নিয়ে আমাদের ইসলাম ধর্মাবলম্বী রাষ্ট্রপক্ষ তাদের অবস্থান খোলাসা করেছে, তখন নতুন বিষয়ে অগ্নিপরীক্ষা – এলজিবিটি অর্থ্যাৎ সমকামিতা! একজন সেতার বাজানো শিক্ষক হত্যা হলে আমেরিকা-ইউকে-জার্মানি টুইটারে স্ট্যাটাস দেওয়ার বদলে অপেক্ষা করে একটা যুৎসই লাশের। রূপবান পত্রিকার সম্পাদক জুলহাস হলেন সেই যুৎসই লাশ। অতপর টুইট টুইট!\nদুঃখজনক হলো মাননীয় প্রধানমন্ত্রীর বক্তব্যে আমরা জোরেসোরে ধন্যবাদ দিতে পারি না, কিন্তু হেফাজত গলা বাড়িয়ে আনুষ্ঠানিক ধন্যবাদ জ্ঞাপন করে। প্রিয় প্রধানমন্ত্রী কি বুঝতে পারেন যে নাগরিকদের নিরাপত্তার দায়কে রাষ্ট্র যত ‘ডিজওউন’ করছে, হেফাজত ততই আপনাকে ‘ওউন’ করছে?\nকেউ কেউ, অথবা অনেকেই যে মধ্যস্বত্বভোগী নয়, এমনটা বলার জো নেই আর। লাশের রাজনীতির লভ্যাংশ যে যার মতো বুঝে নিচ্ছে; কেউ নিরাপত্তাজনিত উৎকণ্ঠায় অথবা কেউ নিরাপত্তার নাম ভাঙিয়ে। আমাদের তরুণ প্রজন্ম এখন ভেগে যাচ্ছে নিরাপত্তার ‘লোভে’ আমেরিকায়, জার্মানিতে।\nহেফাজতের ‘হেফাজত করনেওয়ালা’ সরকার ভেবে দেখছে না একটা প্রজন্মের একাংশকে আওয়ামীবিরোধী করা হচ্ছে। সরকার তরুণ প্রজন্মের অভিভাবক হতে নিমরাজি! হায় সরকার! ওদিকে আমেরিকা-জার্মানির আশ্রিত থাকতে পশ্চিমা রাজনীতির দু’মুখো নীতি নিয়ে কথা বলার সেই প্রজন্মকেও মুখে কুলুপ এঁটে থাকতে হচ্ছে। হায় প্রজন্ম!\nতবু নিরাপত্তার ‘প্রয়োজনে’ আর নিরাপত্তার ‘অজুহাতে’ ভাগ প্রজন্ম ভাগ! এ সরকার তোদের নিরাপত্তা দেবে না। এক থাল নিরাপত্তা নিয়ে বসে আছে জাতিসংঘ, ইউরোপ, জার্মানি, আমেরিকা!\nবাংলাট্রিবিউন, মে ১৯, ২০১৬\nশনিবার ২১মে২০১৬, অপরাহ্ন ০৬:১৭\nপ্রথম ও মধ্য ভাগে যখন ব্লগিং করতাম তখন মনে হতো শব্দগুলো তরঙ্গ হয়ে সঠিক স্থানেই যাচ্ছে, অর্থাৎ সমাজ ও রাষ্ট্রের কাছে। কিন্তু এখন মনে হয়, শব্দ পৌঁছেছিল ঠিকই তবে ওই শব্দের জন্যই এই প্রজন্ম শত্রু হয়ে উঠেছে সমাজ, সরকার ও রাষ্ট্রের কাছে। সমাজ-সরকার দুটোই এখন বলে: ওভাবে না, এভাবে। যেন সবই প্রগলভতা। ফলে শব্দকে যারা আলিঙ্গন করেছে, সরকারের সাথে তাদের বিচ্ছেদ হচ্ছে। আর এই বিচ্ছেদের মধ্যসত্বভোগী হয়ে উঠছে, আমেরিকা এবং ইউরোপ। একটা সময় হয়তো আসবে, যখন আমাদের শব্দগুলোর ন্যায্য প্রাপক হয়ে উঠবে ওই ইউরোপ আর আমেরিকাই।\nশনিবার ২১মে২০১৬, অপরাহ্ন ০৭:৩৮\nক্রমান্বয়ে গুজব আর গজবের রাজ্যে পতিত হচ্ছে আমাদের অতি বুদ্ধিমান যুবারা। আমাদের কপালে কী যে আছে, কেউ জানে না।\nগভীর চিন্তা ও দর্শন বিষয়ের এই লেখাটি ভালো লাগল আইরিন আপা। ভালো থাকবেন।\nশনিবার ২১মে২০১৬, অপরাহ্ন ০৯:৩১\nআওয়ামী লীগ সবসমযে একটা নিয়ন্ত্রিত ভায়োলেন্সকে প্রশ্রয় দিয়েছে । আজকে ব্লগার , সংস্কৃতিপ্রেমী বা মুক্ত চিন্তার পক্ষের কেউ খুন হলে সরকারটি নিজ দেশে বা বহির্বিশ্বে বোঝাতে চাচ্ছে যে দেশে জঙ্গি আছে তাই তার ক্ষমতায় থাকা দরকার । আর জঙ্গিরাও এসব টার্গেটেড কিলিং করে তাদের অস্তিত্ব জানান দিচ্ছে এবং সেই সাথে ফান্ডিং টাও নিশ্চিত করছে । সুতরাং দু পক্ষই অর্জনে ব্যস্ত ।\nসরকারকে হেফাজত যে চুরাশি জনের লিস্ট দিয়েছে সেখানে সর্বশেষ নিহত হয়েছেন নাজিম সামাদ । যিনি ছিলেন চৌদ্দ নাম্বারে । তাই সরকারেরই তো সহজেই বোঝা উচিত কারা বা কাদের কিলিং স্কোয়াড এ সব কাজ করছে । সরকার হয়ত গ্রেফতার করছেন , কিন্তু এত ধীর লয়ের বিচার কার্য ভায়োলেন্সটাকে হয়তো নিয়ন্ত্রিত রাখছে কিন্তু একেবারে বন্ধ করছে না ।\nসরকার আমেরিকার খেলাটাই খেলছে , একসময় নিজের অস্তিত্বের প্রশ্নে হেফাযতের উপর চড়াও হয়েছে আবার একই হেফাযতের ওপর গদগদ হয়েছে । এখানে দেশপ্রেম , মুক্তিযুদ্ধের চেতনা বা মুজিবীয় আওয়ামীলীগের মৌল রাজনীতির কিছুই অবশিষ্ট নেই ।\nলিখাটি ভাবের উদ্রেক করে , কিছু সত্যকে তুলে ধরেছে বটে ।\nশনিবার ২১মে২০১৬, অপরাহ্ন ১০:৫৬\nরাষ্ট্রীয় চিন্তায় চিন্তিত হয়ে’ই এই নিবন্ধখানা ৷ খুব’ই ভালো লাগলো দিদি আপনার লেখাটা পড়ে ৷ আবার ভাবতেও লাগলাম আমাদের ভবিষ্যত্ প্রজন্ম নিয়ে ৷ ধন্যবাদ দিদি ভালো থাকবেন ৷


Home কথাশিল্প প্রবন্ধ জালিয়ানওয়ালা বাগ – শতবর্ষের বেদিমূলে শ্রদ্ধা\nএখানেই রয়েছে সেই কুয়ো।\nসাম্রাজ্যবাদী ব্রিটিশের পায়ের জুতো আর হাতের চাবুকের ঘা খেয়ে খেয়ে জীবন্মৃত হয়ে পড়ে আছে কী বিশাল দেশ – নাম পরাধীন ভারতবর্ষ। দিনের পর দিন, মাসের পর মাস, বছরের পর বছর – অত্যাচার আর অত্যাচার। হুকুম, চাবুক, গুলি, ষড়যন্ত্র, গুপ্তহত্যা, বিশ্বাসঘাতকতা। বিদেশি শাসকের সঙ্গী সহযোগী দেশের মীরজাফর-বিভীষণরা।\nজেগে উঠেছে ক্রোধ, প্রতিবাদ, প্রতিরোধের আকাঙ্ক্ষা। শুরু হল সন্ন্যাসী বিদ্রোহ, সাঁওতাল বিদ্রোহ, সিপাহি বিদ্রোহ, বঙ্গভঙ্গ আন্দোলন, কুলিমজুরদের বিদ্রোহ, পালকি বেহারাদের বিদ্রোহ – দেশমাতৃকার পরাধীনতার শৃঙ্খল ছিন্ন করার নানা মরণপণ সংগ্রাম।\nএ দেশের রাজনৈতিক পরিস্থিতি যখন এই রকম তখন নেমে এল সারা পৃথিবী জুড়ে প্রথম বিশ্বযুদ্ধের অভিশাপ। সেটা ১৯১৪ সাল। চলল চার বছর। চার দিকে ধ্বংস আর মৃত্যু, পোড়া মাংসের সঙ্গে বারুদের গন্ধ – মানুষের পরিচয় পালটে হয়ে গেল ‘লাশ’।\nব্রিটিশরা তখন ভারতবর্ষের শাসক আর মিত্রশক্তির দলভুক্ত। ব্রিটিশদের পক্ষ থেকে তৎকালীন কংগ্রেস দলকে প্রস্তাব ও প্রতিশ্রুতি দেওয়া হয় যে, তাদের পক্ষ নিয়ে ভারতের সেনারা যুদ্ধে যোগ দিলে যুদ্ধের শেষে ভারতবর্ষকে স্বায়ত্তশাসন দেওয়া হবে। এই প্রতিশ্রুতিতে বিশ্বাস করে কংগ্রেস দল ও মহাত্মা গান্ধী-সহ দেশনেতারা যুদ্ধে ব্রিটিশদের সমর্থন জানিয়েছিলেন। ১৯১৮ সালে যুদ্ধ শেষ হওয়ার পর ব্রিটিশরাজ প্রতিশ্রুতি ভঙ্গ তো করলই, তার সঙ্গে সঙ্গে যে ভারতীয় সৈন্যরা যুদ্ধে যোগ দিয়েছিল তাদের ‘বেকার’ ঘোষণা করে কাজ থেকে খারিজ করে দিল। যুদ্ধ শেষে সারা দেশে অর্থনৈতিক মন্দা আর দুর্ভিক্ষ দেখা দিল। ইনফ্লুয়েঞ্জা মহামারি মারা গেল এক কোটির বেশি ভারতবাসী। ব্রিটিশবিরোধী আন্দোলন জোরদার হল। সেই সময় ব্রিটিশ সরকার এক দিকে ‘মন্টেগু-চেমসফোর্ড শাসন সংস্কার আইন’ করে ভারতবাসীকে ভোলানোর চেষ্টা করতে লাগল, অন্য দিকে রাওলাট আইন করে সরকারবিরোধী সব রকম বিক্ষোভ কড়া হাতে দমন করার পরিকল্পনা করল। ওই আইনের বলে চলল নির্যাতন, বিনা কারণে গ্রেফতার, বিনা বিচারে বন্দি, অন্তরীণ ইত্যাদি।\nএখান থেকেই গুলি করা হয়েছিল\nবছর চারেক আগে দক্ষিণ আফ্রিকা থেকে ফেরা মহাত্মা গান্ধী সত্যাগ্রহ আন্দোলনের মধ্য দিয়ে প্রতিবাদ করলেন। ১৯১৯ সালের এপ্রিলের প্রথম দিকে পঞ্জাব যাওয়ার পথে তাঁকে গ্রেফতার করল ব্রিটিশরা। গর্জে উঠল সারা দেশ। সরকার গান্ধীকে মুক্ত করতে বাধ্য হল। কিন্তু বিক্ষোভ বিদ্রোহ ছড়িয়ে পড়তে লাগল পূর্ব থেকে পশ্চিমে, উত্তর থেকে দক্ষিণে। ধর্মঘট আর বিক্ষোভের লক্ষ্য হয়ে উঠল সরকারি দফতর, যানবাহন, সাদা চামড়া ইংরেজ কর্মকর্তারা আর তাদের এ দেশীয় আমলাদের দল।\nদেশ জুড়ে আন্দোলন চলতে লাগল। ১৯১৯ সালের ৯ এপ্রিল ডঃ সইফুদ্দিন কিচলু এবং সত্যপালকে গ্রেফতার করা হয়। তাঁদের এই গ্রেফতারের প্রতিবাদে পরের দিন ১০ এপ্রিল পঞ্জাবের অমৃতসরে গেট ব্রিজের কাছে সংগঠিত প্রতিবাদ মিছিলের ওপর ব্রিটিশ সরকারের পুলিশ বাহিনী উদ্দেশ্যপ্রণোদিত ভাবে গুলি চালায়। শান্তিপূর্ণ মিছিলে গুলি চালানোর ফলে আগুন জ্বলে উঠল দেশব্যাপী। প্রতিবাদে মুখর হয়ে উঠল দেশের স্বাধীনতাকামী জনসাধারণ। উত্তেজিত এবং ক্রুদ্ধ জনতা পাঁচজন সাহেবকে হত্যা করল। ব্রিটিশ শাসক জারি করল ১৪৪ ধারা। সারা অমৃতসর শহর জুড়ে চলল অবর্ণনীয় অত্যাচার, ধরপাকড়।\nসেই নৃশংসতার সাক্ষ্য, গুলির চিহ্ন\nনৃশংসতার সেই দিন – ১৯১৯ সাল ১৩ এপ্রিল – শিখ ধর্মাবলম্বীদের পবিত্র নববর্ষের বৈশাখী উৎসব, বাঙলায় যেমন পয়লা বৈশাখ। ওই দিন বিকেল সাড়ে চারটেয় প্রতিবাদসভার ডাক দেওয়া হয়েছিল অমৃতসর শহরের জালিয়ানওয়ালা বাগে। সেই ডাকে সাড়া দিয়ে বর্ণ-ধর্ম নির্বিশেষে অসংখ্য মানুষ সমবেত হয়েছিল বৈশাখী বিকেলে। হঠাৎ অমৃতসরের তৎকালীন ব্রিটিশ সামরিক কমান্ডার অস্থায়ী ব্রিগেডিয়ার জেনারেল রেগিন্যাল্ড ডায়ার বিভিন্ন বাহিনীর ৯০ জন শিখ, বালুচ, গুর্খা ও রাজপুত সেনা নিয়ে হাজির হলেন অকুস্থলে। এদের মধ্যে ৫০ জনের হাতে ছিল ‘পয়েন্ট থ্রিনটথ্রি এনফিল্ড’ রাইফেল। আর জেনারেল ডায়ারের সঙ্গে ছিল মেশিনগান সংযুক্ত দু’টি সাঁজোয়া গাড়ি। সেই গাড়িগুলি পার্কের প্রবেশ আর বেরোনোর পথে এমন ভাবে রাখা হল যাতে ভেতরের কেউ বেরোতে না পারে।\nতখন পার্কের মধ্যে সমাবেত বহু পুরুষ, মহিলা ও শিশু, – সবাই যে প্রতিবাদসভায় এসেছিলেন তা নয়, বৈশাখীর দিন হরমন্দির সাহেবে প্রণাম করে অনেকেই বাগের উদ্যানে এসেছিলেন বেড়াতে।\nকোনো রকম সতর্কীকরণ ছাড়াই জেনারেল ডায়ারের নির্দেশে তাঁর বাহিনী গুলি চালাতে শুরু করল। একটানা দশ মিনিট ধরে চলল গুলি চলল। সে দিন মোট ১৬৫০ রাউন্ড গুলি চলেছিল। রক্তে ভেসে গেল জালিয়ানওয়ালা বাগ-এর মাটি, প্রাণ হারালেন অগণিত মানুষ। উদ্যানের মাঝখানে একটি কুয়ো ছিল। প্রাণ বাঁচাতে সেই কুয়োয় ঝাঁপিয়ে পড়েছিল বহু মানুষ – যাদেরও পরিণাম হয়েছিল মৃত্যু। সেই সংখ্যা আজও অজানা। উদ্যানের পাঁচিল ডিঙিয়ে প্রাণ হাতে করে কয়েক জন পালাতে গেল। তাদেরও গুলি করে মারা হল। চারদিকে আর্তনাদ, কান্নার রোল। মরণযন্ত্রণার কাতরানি। হান্টার কমিশনের রিপোর্ট অনুযায়ী এই হত্যাকাণ্ডে মৃত্যু হয় ৩৭৯ জনের, আহত প্রায় ১৫০০। কিন্তু আদতে নিহতের সংখ্যাটা অনেক বেশি। কংগ্রেসের হিসাবে হাজারেরও বেশি। আর মহাত্মা গান্ধীকে জাতীয়তাবাদী নেতা স্বামী শ্রদ্ধানন্দ জানিয়েছিলেন, মৃতের সংখ্যা ১৫০০-এর মতো। এই হত্যাকাণ্ডের পর পঞ্জাবের লেফটেন্যান্ট গভর্নর স্যার মাইকেল ও’ ডায়ার এক চিঠিতে জেনারেল ডায়ারকে লিখলেন, “আপনি সঠিক কাজ করেছেন। এতে লেফটেন্যান্ট গভর্নরের অনুমোদন আছে।”\nস্তম্ভিত পৃথিবী! হতবাক সভ্যতা! মর্মান্তিক যন্ত্রণায় বিদ্ধ মানুষের হৃদয়। না, এই খবর সঙ্গে সঙ্গে সে দিন সারা পৃথিবী জানতে পারেনি। কারণ সুচতুর ব্রিটিশ শাসক সেই হত্যালীলার নৃশংসতা চাপা দিতে চেয়েছিল পৃথিবীর মানুষের কাছে।\nকিন্তু সত্য কখনওই চাপা থাকে না। অত্যন্ত গোপনে, জীবনের ঝুঁকি নিয়ে সেই ঘটনার সংবাদ এবং ছবি সংগ্রহ করেছিলেন এক জন সংবাদদাতা – নাম গোবর্ধন দাস। সংবাদটি তিনি তখনকার ‘বোম্বে ক্রনিক্যাল’ পত্রিকার সম্পাদক মিস্টার বেঞ্জামিন গাই হর্নিম্যানকে দিলেন। ব্রিটিশ সাংবাদিক হর্নিম্যান সেই খবর পাঠিয়ে দেন লেবার পার্টির মুখপত্র ‘দ্য ডেইলি হেরাল্ড’-এ। এই অপরাধে তৎকালীন ব্রিটিশ সরকারের রোষের শিকার হন গোর্বধন দাস ও মিঃ হর্নিম্যান। তাঁদের কারাবাস হয়। মুক্তির পর হর্নিম্যানকে ভারত ছেড়ে চলে যাওয়ার নির্দেশ দেওয়া হয়।\nযাই হোক সেই সংবাদ ততক্ষণে ইংল্যন্ডের ‘ডেইলি হেরাল্ড’-এ প্রকাশ হয়ে গিয়েছে। ব্রিটিশ পার্লামেন্টে উঠল ঝড়। জালিয়ানওয়ালা বাগ হত্যাকাণ্ডের খবর ছড়িয়ে পড়ল পৃথিবীর নানা দেশে। প্রসঙ্গত উল্লেখ্য, জালিয়ানওয়ালাবাগ হত্যালীলার পুঙ্খানুপুক্ষ বিবরণ প্রকাশিত হয় বি জি হর্নিম্যানের লেখা ‘অমৃতসর অ্যান্ড আওয়ার ডিউটি টু ইন্ডিয়া’ গ্রন্থে (প্রথম প্রকাশ করেন টি ফিশার আনউইন লিমিটেড, লন্ডন, ১৯২৯)।\nজালিয়ানওয়ালাবাগ সংগ্রহশালায় রবীন্দ্রনাথ।\nকিন্তু আশ্চর্যের বিষয়, ভারতের সংবাদ মাধ্যমে এই হত্যাকাণ্ডের খবর সে ভাবে প্রকাশিত হয়নি এবং এই ঘটনার বলিষ্ঠ প্রতিবাদও সে ভাবে কেউ করেননি। ব্যতিক্রম শুধু রবীন্দ্রনাথ। তিনি তাঁর প্রিয় বন্ধু মিঃ চার্লস ফ্রেডরিক এন্ড্রুজকে (যিনি দীনবন্ধু এন্ড্রুজ নামে পরিচিত) পাঠালেন মহাত্মা গান্ধীর কাছে। কবিগুরুর ইচ্ছার কথা জানাতে। রবীন্দ্রনাথের ইচ্ছা ছিল – মহাত্মা গান্ধীকে নিয়ে তিনি জালিয়ানওয়ালা বাগে যাবেন এবং প্রতিবাদ করবেন ব্রিটিশদের এই জঘন্যতম কাজের। এবং আহত আর নিহতদের পরিবারের পাশে দাঁড়াবেন। না, সে দিন গান্ধীজি সম্মত হননি রবীন্দ্রনাথের এই পরিকল্পনায়। কিন্তু কেন? আসলে স্বায়ত্তশাসন নিয়ে ব্রিটিশ সরকারের সঙ্গে একটা গোলটেবিল বৈঠক হওয়ার কথা চলছে তখন, তাই। কবি চেয়েছিলেন, জালিয়ানওয়ালা বাগ হত্যাকাণ্ডের প্রতিবাদে কলকাতায় একটা প্রতিবাদসভা হোক, কংগ্রেসের ডাকে। সেই সভায় তিনি পৌরোহিত্য করবেন। কিন্তু রাষ্ট্রনেতাদের কাছে এ ব্যাপারেও সাড়া পেলেন না তিনি।\nঅবশেষে একাকী রবীন্দ্রনাথ। তিনি ঘৃণায় পরিত্যাগ করেছিলেন ব্রিটিশদের দেওয়া সর্বোচ্চ সম্মান ‘নাইট’ উপাধি। ভাইসরয় লর্ড চেমসফোর্ডকে লেখা চিঠিতে রবীন্দ্রনাথ লিখলেন, “এখন সময় এসেছে, যখন সাম্মানিক খেতাবগুলো অসঙ্গত অপমানের প্রেক্ষিতে আমাদের লজ্জা আরও প্রকট করে তুলেছে।… সমস্ত বিশেষ সম্মান ফেলে দিয়ে আমি আমার দেশের মানুষের পাশে দাঁড়াতে চাই, যাঁরা তাঁদের তথাকথিত গুরুত্বহীনতার জন্য এমন অমর্যাদা সহ্য করতে বাধ্য হচ্ছেন, যা কোনো মানবজাতির পক্ষেই বেমানান… আপনাকে যথোচিত ভাবে দুঃখের সঙ্গে বলছি, আমাকে নাইটহুড খেতাব থেকে মুক্ত করুন…।”\nচিঠি তো নয়, একটি লাঞ্ছিত, অপমানিত মাতৃভুমির স্বদেশাত্মার বলিষ্ঠ প্রতিবাদের অগ্নিস্নাত বাণীরূপ। যার প্রতিটি অক্ষরে অক্ষরে ঝরে পড়েছিল জালিয়ানওয়ালা বাগ হত্যাকাণ্ডের প্রতিবাদের বিরুদ্ধে তীব্র ঘৃণা।\n১। আমার জীবন ও ভারতের কমিউনিস্ট পার্টি (১ম খণ্ড) – মুজফফর আহমেদ\n২। রাজনীতিতে রবীন্দ্রনাথ ১৮৭৫-১৯১৯ – বিজলী সরকার\nপূর্ববতীরবিবারের পড়া: মকবরা… সাদত আলী খান এবং মুশিরজাদী মকবরা / শেষ পর্ব\nপরবর্তীখেতাবি লড়াইয়ে জয় অব্যাহত, একে অপরকে চাপে রাখছে লিভারপুল ও ম্যানসিটি\nমহাত্মা গান্ধীর হাত ধরে যে খাদির যাত্রা শুরু হয়েছিল, আজ তা এক বড়ো শিল্পোদ্যোগ


টাঙ্গাইলে ১৬০০ পিস ইয়াবাসহ তিন মাদক ব্যবসায়ী আটক (ভিডিও সহ) – দৈনিক মজলুমের কন্ঠ\nটাঙ্গাইলে ১৬০০ পিস ইয়াবাসহ তিন মাদক ব্যবসায়ী আটক (ভিডিও সহ)\nLatest Update: February 2, 2019 5:54 pm\nনিজস্ব প্রতিবেদক : জঙ্গি ও মাদক বিরোধী অভিযানের অংশ হিসেবে টাঙ্গাইলে ১ হাজার ৬শত পিস ইয়াবা এবং সন্ত্রাস ও নাশকতা মামলার ওয়ারেন্টভুক্ত আসামী শহর জামায়াত-শিবিরের সেক্রেটারীসহ তিন মাদক ব্যবসায়ীকে আটক করেছে থানা পুলিশ।\nআজ শনিবার বিকেলে টাঙ্গাইল সদর থানার ভারপ্রাপ্ত কর্মকর্তা (ওসি) মো. সায়েদুর রহমান এক প্রেস বিজ্ঞপ্তিতে এ তথ্য নিশ্চিত করেন।\nঅপরদিকে জঙ্গিবাদ বিরোধী অভিযানে অংশ হিসেবে একাধিক সন্ত্রাস ও নাশকতা মামলার ওয়ারেন্টভুক্ত আসামী টাঙ্গাইল শহর জামায়াত-শিবিরের সেক্রেটারি মো. আলমগীর হোসেনকে আটক করা হয়। সে টাঙ্গাইল সদর উপজেলার বাঘিল ইউনিয়নের সিফুলিআটা গ্রামের মৃত এলাহি ব্যাপারীর ছেলে।\nটাঙ্গাইল সদর থানার ভারপ্রাপ্ত কর্মকর্তা (ওসি) সায়েদুর রহমান বলেন, সারাদেশের ন্যায় টাঙ্গাইলেও জঙ্গি ও মাদক বিরোধী অভিযান পরিচালনা করা হয়। এ অভিযানের অংশ হিসেবে গোপন সংবাদের ভিত্তিতে টাঙ্গাইল সদর থানাধীণ বিভিন্ন এলাকায় অভিযান পরিচালনা করে প্রায় ১৬শত পিস ইয়াবা ও নারীসহ তিনজন মাদক ব্যবসায়ীকে আটক করা হয়। সেই সাথে সন্ত্রাস ও নাশকতার পরিকল্পনাকারী একাধিক মামলার ওয়ারেন্টভুক্ত আসামী টাঙ্গাইল শহর জামায়াত-শিবিরের সেক্রেটারি আলমগীর হোসেনকেও আটক করা হয়। আগামীতে আমাদের এ অভিযান অব্যাহত থাকবে।\nকালিহাতীতে অবৈধ বালু উত্তোলন: বর্ষা মৌসুমে নির্ঘুম রাত কাটান গ্রামবাসী\nমির্জাপুরে বারি সরিষা-১৪ ও ১৭ এর উৎপাদন কার্যক্রম শীর্ষক মাঠ দিবস


আফগানিস্তানে তালেবান ও ভূলুণ্ঠিত মানবাধিকার : সংবাদ অনলাইন সংবাদ অনলাইন » আফগানিস্তানে তালেবান ও ভূলুণ্ঠিত মানবাধিকার\nআফগানিস্তানে পুনরায় তালেবান গোষ্ঠীর উত্থান ঘটেছে। সেখানে ঘটছে নানা ঘটনা প্রবাহ। এর ভেতরে নারী অধিকার নিয়ে সেখানকার নারীরা সোচ্চার হয়েছেন। এত দ্রুত বন্দুকের নলের মুখে দাঁড়িয়ে কেউ প্রতিবাদ করতেছেন এটা ইতিবাচক সংবাদ। দুঃখজনক বিষয় হচ্ছে তালেবানরা সরকার গঠনের কয়েকদিনের মাথায় নারী অধিকারে যারা আন্দোলন করেছেন, তাদের আন্দোলনের খবর প্রচার করার জন্য সেখানকার দুজন সাংবাদিককে শারীরিক নির্যাতন করা হয়েছে। তাদের অর্ধ-উলঙ্গ করে ব্যাপক মারধর করা হয়েছে। অনাকাক্সিক্ষত হলেও এ পর্যন্ত ঠিক ছিল, কারণ বিষয়টা একান্তই আফগানিস্তানের অভ্যন্তরীণ এবং সেখানকার নাগরিকেরাই তাদের ভবিষ্যৎ নির্ধারণ করবেন; কয়েক হাজার মাইল দূরে বসে দুঃখ প্রকাশ ছাড়া আমাদের করার তেমন কিছু নেই। অসুবিধাটা হলো বাংলাদেশের জাতীয় সংবাদমাধ্যমে তালেবানদের উগ্র-রক্ষণশীল ঘটনার খবর প্রকাশ পাওয়ার পরপর অনেকের ভেতরে পুলকিত ভাব দেখা যাচ্ছে; এমনকি সাংবাদিক নির্যাতনের খবরে উৎফুল্লতা প্রকাশ পেল। আগে বুঝতাম এই ধরনের অপ্রত্যাশিত কাজগুলো প্রপাগান্ডা ছড়াতে একটা নির্দিষ্ট গোষ্ঠীর বলয় কাজ করে। হঠাৎ করে দেখতেছি পরিচিত কোন কোন মুখ এবং মিউচুয়াল বন্ধুরা এ রকমের নেতিবাচক কাজে যুক্ত। এটা হচ্ছে এই গৌরচন্দ্রিকার ক্ষোভ।\n১৯৭৮ সাল। অভ্যুত্থানের মাধ্যমে আফগানিস্তানের ক্ষমতা দখল করে পিডিপিএ (পিপলস ডেমোক্র্যাটিক পার্টি অব আফগানিস্তান)। পরবর্তীতে সরকারের অন্তর্দ্বন্দ্ব এবং বিদ্রোহীদের নানা ঘাত-প্রতিঘাতে কমিউনিস্ট সরকার রক্ষা করতে শুরু হয় সোভিয়েত আগ্রাসন। অতঃপর মার্কিনি অর্থায়নে সোভিয়েতবিরোধী লড়াই চলে ১৯৭৯-৮৯ সাল পর্যন্ত। সোভিয়েত বাহিনী হটাতে ১৯৮৯ সালে উগ্র তালেবান গোষ্ঠীর উত্থান ঘটে পাকিস্তানের পৃষ্ঠপোষকতায়। মার্কিন জোটের হাতে পরাজয়ের পূর্ব মুহূর্ত পর্যন্ত পৃথিবী তাদের ইসলামী আমিরাতের উগ্র ভয়াল রূপ দেখেছে।\nবছর কুড়ি আগে ১১ সেপ্টেম্বর নিউইয়র্কের ওয়ার্ল্ড ট্রেড সেন্টার টুইন টাওয়ারে সোজা বিমান ঢুকিয়ে হামলা চালায় আল কায়েদা সন্ত্রাসীরা। সন্ত্রাসের বিরুদ্ধে শুরু হয় আমেরিকার যুদ্ধ। তালেবানদের সঙ্গে আল কায়েদার যোগসূত্র থাকায় মার্কিন সেনারা আফগানিস্তানে আসে। পতন ঘটে তালেবান শাসনের। এরপর ২০০১ সালে কাবুলে প্রতিষ্ঠিত হয় জাতীয় সরকার। প্রতিষ্ঠা হয় বহুদলীয় গণতন্ত্রের। তবে এটা সত্য যে মার্কিনের প্রত্যক্ষ সহায়তায় সরকার গঠন হয়েছে এবং মার্কিন অনুগতরা সরকারে ছিলেন। জাতীয় এবং স্থানীয় নির্বাচনগুলো অনুষ্ঠিত হচ্ছিল যথাসময়েই। আফগান নারীরাও প্রথমবারের মতো নির্বাচন প্রক্রিয়ায় অংশগ্রহণ করে। পুলিশ, সামরিক, বিচার বিভাগ, নির্বাহী বিভাগ, ক্রিকেট ফুটবল এবং অলিম্পিকসহ এমন কোন সেক্টর নেই যেখানে নারীদের পদচারণা পৌঁছায়নি।\nতালেবান শাসনামলে আফগানিস্তানের অর্থনীতি ছিল ভঙ্গুর। ছিল না কোন কেন্দ্রীয় ব্যাংক। এবারে দখলের পূর্বে যেখানে কেন্দ্রীয় ব্যাংকের পাশাপাশি আছে বেসরকারি ব্যাংক। প্রতিষ্ঠিত হয়েছিল অন্যান্য আর্থিক পরিষেবামূলক প্রতিষ্ঠান। পূর্বে তালেবানরা ধ্বংস করেছিল তাদের নানা ঐতিহাসিক স্থাপনা। ধ্বংস করা স্কুল কলেজগুলো আবার নতুন করে দাঁড়িয়েছে, ঠিক সেই মুহূর্তেই তালেবান গোষ্ঠী তাদের বিজয় দেখেছে। যদিও শান্তি চুক্তির অংশ হিসেবে যুক্তরাষ্ট্র এবং ন্যাটো সেনারা আফগানিস্তান ত্যাগ করেছে। রাষ্ট্র দখলের পরপরই প্রথমে যে কাজটা তালেবান করল সেটা হচ্ছে- দেয়াল থেকে নারীদের ছবি মুছে দেয়া, সংস্কৃতি মুছে দেয়া!\nতালেবানি আক্রমণ থেকে জীবন বাঁচাতে কয়েক হাজার সেনাসদস্য প্রতিবেশী রাষ্ট্রে আশ্রয় নিয়েছে। রক্তপাত এড়াতে সরকার ভেঙে দিয়ে দেশ ত্যাগ করতে বাধ্য হয়েছেন স্বয়ং প্রেসিডেন্ট আশরাফ ঘানি। বিশ্ব দেখেছে সাধারণ আফগান নাগরিকেরা কীভাবে ভয় অনিশ্চয়তা নিয়ে দেশ ছেড়েছে। মার্কিন সরকারপক্ষ থেকে বাংলাদেশেও কিছু আফগান নাগরিকদের সাময়িক আশ্রয়ের কথা বলা হয়েছিল। বিভিন্ন সংকটে বাংলাদেশের মার্কিন অনুরোধ রাখা সম্ভব হয়নি। অন্যদিকে সংবাদ সম্মেলন করে সব বিরোধীদের ক্ষমা এসব মিডিয়া ও নারী স্বাধীনতা দেয়া প্রতিশ্রুতি দিয়েছিল তালেবান। জানানো হয়েছিল নারী এবং সংবাদমাধ্যমকে সম্মান করা হবে। অনেকের মনে হয়েছিল তালেবান আগের তুলনায় বদলে গেছে, তাদের নীতিগত পরিবর্তন এসেছে, বিশেষ করে নারীদের প্রতি তাদের দৃষ্টিভঙ্গি ও আচরণে।\nতালেবানের নতুন সরকার গঠনের পরপর নেতৃত্বরা নারীদের হেয় করে কথাবার্তা বলেছেন। উচ্চশিক্ষা পিএইচডি ডিগ্রিকে মূল্যহীন বলেছেন খোদ শিক্ষামন্ত্রী। নারীদের কাটা তরমুজের সঙ্গে তুলনা করেছেন। কাবুল এবং হেরাতে নিজেদের অধিকারের দাবিতে বিক্ষোভ করেছেন দেশটির অনেক নারী। বহু নারীর করা এ বিক্ষোভ ছত্রভঙ্গ করেছে তালেবান। হেঁটে প্রেসিডেন্সিয়াল প্যালেসের দিকে যাওয়া চেষ্টা করলে তাদের লক্ষ্য করে কাঁদানে গ্যাস এবং পেপার স্প্রে ছোড়া হয়। তালেবানবিরোধী আন্দোলনের সংবাদ প্রকাশ করায় বেশ কয়েকজন আফগানিস্তান সাংবাদিককে বেধড়ক মারধর করেছে তালেবান সদস্যরা। কারও কারও ক্যামেরা ছিনিয়ে নিয়েছেও।\nরাষ্ট্র দখলের পরপরই প্রথমে যে কাজটা তালেবান করল সেটা হচ্ছে- দেয়াল থেকে নারীদের ছবি মুছে দেয়া, সংস্কৃতি মুছে দেয়া!\nআফগানিস্তানের সাবেক ভাইস-প্রেসিডেন্ট রুহুল্লাহ আজিজীকে হত্যার পর মৃতদেহ দাফন না করতে চাপ প্রয়োগের মতো অমানবিক কাজে জড়িত হয়েছে তালেবানিরা। তার শরীর পচা উচিত বলেও দুর্ব্যবহার করেছে। গুঁড়িয়ে দিয়েছে আহমদ শাহ মাসুদের সমাধি। অথচ মাসুদকে সেখানে ‘জাতীয় নায়ক’ বিবেচনা করা হয়। তালেবানদের ভয়ে পোশাক বদলাতে বাধ্য হচ্ছেন স্থানীয় মানুষ; কাবুলে জিন্স, স্যুট, টি-শার্ট কেনার লোক নেই। যৌনকর্মীদের তালিকা করা হচ্ছে। আশঙ্কা করা হচ্ছে তালিকায় নাম থাকা যৌনকর্মীদের খুঁজে বের করে তাদের মেরে ফেলা হতে পারে। শিরচ্ছেদ, পাথর নিক্ষেপ বা ঝুলিয়ে মারার আগে নারীদের সন্ত্রাসীদের দিয়ে গণধর্ষণ করানো হতে পারে অথবা তাদের তৈরি করতে পারে ক্রীতদাসে। নারীদের কর্মস্থলে আসতে করা হয়েছে নিরুৎসাহিত। তালেবানের সর্বোচ্চ কতৃপক্ষ বলেছে নারীদের কাজ সন্তান ধারণ করা। সরকারের ভেতরেও তারা একেছে নারী শূন্যতার রূপরেখা। শিক্ষাপ্রতিষ্ঠানে শ্রেণীকক্ষের ভেতরে ছেলেমেয়েদের মাঝে পর্দা ব্যবহার করতে হচ্ছে। নারীকে তারা চার দেয়ালের ভেতরে বদ্ধ করার পাঁয়তারায় লিপ্ত। মোটকথা তালেবানিরা আফগানিস্তানে শরিয়াহ্্ আইন বাস্তবায়নের ধোঁয়া তুলে পৌঁছে গেছে জাহেলিয়াতের যুগে।\nপূর্বের দিনগুলোতে তালেবান নারীদের স্কুলে যেতে বাধা দিয়েছিল। এবারেও তারা একেই পথে হাঁটছে। সঙ্গে পুরুষ আত্মীয় ছাড়া নারীদের বাইরে বের হওয়া নিষিদ্ধ। পরিবহন শ্রমিকদের মারধর করা হয়েছে পুরুষ আত্মীয় ছাড়া একজন নারীকে বহন করার জন্য। আট মাসের অন্তঃসত্ত্বা নারী পুলিশ কর্মকর্তাকে হত্যার ঘটনা ঘটছে তার আত্মীয়-স্বজনদের সামনেই। অভিযোগ আছে ধর্ষণ করতে বাড়িতে বাড়িতে গিয়ে মেয়েদের খোঁজার। ধর্ষণ থেকে বাঁচতে আত্মহত্যার চিন্তা করেছেন সেখানকার নারীরা। প্রতিশোধ নিতে ঘরে ঘরে গিয়ে তল্লাশি চালাচ্ছে এবং ব্যক্তিগত মোবাইল ফোনও দেখছে তালেবান। ফলাফলে সামাজিক যোগাযোগমাধ্যমের অ্যাকাউন্ট বন্ধ করতে হয়েছে। বাধ্য হয়ে বিশ্ববিদ্যালয়ের সব কাগজপত্র-অর্জন পুড়িয়ে ফেলেছেন অনেকে। পছন্দের বইপত্র লুকিয়ে রেখেছেন কেউ কেউ। উপরন্তু তালেবান মুখপাত্র আফগান নারীদের অধিকার নিয়ে আন্তর্জাতিক বিশ্বকে নাক না গলানোর মতো বাক্যবাণ দিয়ে ধৃষ্টতা দেখিয়েছে।\nআফগানিস্তানে সাংস্কৃতিক, শিক্ষা, অর্থনৈতিক ও সামাজিক সংকট তীব্র এবং গুরুতর। গণতান্ত্রিক ব্যবস্থা সেখানে পুরোদমে ধসে পরেছে। একরকম পরিস্থিতিতে সে বিষয়ে উৎফুল্লতা প্রকাশ করা অথবা বেগম রোকেয়ার দুঃসময়ের দিকে পশ্চাৎপদ আকাক্সিক্ষতরা আদতে সংকীর্ণনা। তাদের ঘরে মা-বোন আছেন এটা তারা কি করে ভুলে যান! সবচেয়ে বড় কথা সাংবাদিকতা পেশাদারিত্ব, সাংবাদিকেরা চাকরি করেন। নিজ দেশে নারীদের অধিকারের জন্য লড়ে যেতে তাদের লাঞ্ছিত হওয়া দেখে আনন্দিত হওয়ারা মানসিক বিকলাঙ্গ। তালেবানরা নিজ ভূখন্ড দখলদার মুক্ত করার জন্য যোদ্ধা হতে পারেন, বীর হতে পারেন; কিন্তু তারা যে পথে হাঁটছেন সেটা অন্ধকার যুগ, যা তাদের আরও কয়েকশ’ বছর পিছিয়ে দিবে। তাদের নিজস্ব আদর্শ বাস্তবায়নে ইসলামি শরীয়াহ সামনে আনলেও, তারা বরং ইসলামেরই ক্ষতি করেছেন। আমাদের দেশীয় তালেবানবাদীদের রোধ করা জরুরি। বাঙালি সাংস্কৃতিক জাগরণে তালেবানি ভাবধারা এবং এই অসুস্থ নেতিবাচক মানসিকতা প্রতিহত করার একমাত্র উপায়।\nআমেরিকার দখলদারিত্বের একটা অধ্যায় আফগানিস্তানে সমাপ্তি হয়েছে। কিন্তু দোর্দ- প্রতাপে তালেবান যে পথে হাঁটছে এটা শুভঙ্কর নয়। সাংবাদিক নির্যাতন, সমাধি গুঁড়িয়ে দেয়া, দেশ ত্যাগে জড়ো হওয়াদের ওপর গুলি, নারীদের কাজে যোগ দিতে না দেয়া, নারীদের মাথায় রাইফেলের ম্যাগাজিন দিয়ে আঘাত-রক্তাক্ত করা, ঘর থেকে জোরপূর্বক তুলে নিয়ে যাওয়া এবং হত্যা-ধর্ষণে আফগানিস্তানে মানবাধিকার ভূলুণ্ঠিত। দীর্ঘ নির্বাসনের পর শুধু তালেবাদের সমালোচনা না করে, কীভাবে তালেবানকে পরিবর্তন করা যায়; কীভাবে সেখানে একটা গণতান্ত্রিক জাতীয় সরকার গঠন সম্ভব হয় বিশ্ববাসীকে সে পথেই হাঁটা যুক্তিসঙ্গত। তালেবানদেরও মধ্যযুগীয় অন্ধকার যুগে পৌঁছানো, রক্তপাত ও সহিংসতা পরিহার কর্তব্য; নতুবা এ বিজয় বুমেরাং, দীর্ঘস্থায়ী অশান্তি অনিবার্য।


বিয়ের পর কেন কম ‘প্রস্তাব’ পাচ্ছেন সামান্থা? - BdNewsBook বিয়ের পর কেন কম ‘প্রস্তাব’ পাচ্ছেন সামান্থা? - BdNewsBook\nআক্কিনেনি পরিবারকে সবাই সাধুবাদ জানান এ কারণে যে বিয়ের পরে বিনোদন জগৎ ছেড়ে দিতে সামান্থাকে জোর করেনি। তার বদলে ভালো চিত্রনাট্য, নির্মাতা ও প্রযোজক দিয়ে পুত্রবধূকে সহায়তা করছে আক্কিনেনি পরিবার। এ পরিবারের সদস্য সুরেশ বাবুর সুরেশ প্রডাকশনস ও সুনীতা তাঁতির গুরু ফিল্মস যৌথভাবে ‘ওহ! বেবি’ প্রযোজনা করছে।


ঐতিহাসিক মে দিবস\nমাহবুবুর রহমান সেলিম :\n১৮৮৬ সালের পহেলা মে আমেরিকার শিল্পনগরী শিকাগো শহরের হে মার্কেটে সংঘটিত শ্রমিকদের বীরোচিত আত্মত্যাগের কাহিনী,রক্তের কালিতে লেখা ইতিহাস। সেদিন যুক্তরাষ্ট্রের বিভিন্ন তের হাজার ব্যবসাপ্রতিষ্ঠান থেকে কর্মবিরতি ঘোষণা দিয়ে জড় হন ঐতিহাসিক হে মার্কেট স্কোয়ারে, সেখানে তিন লাখেরও বেশি শ্রমিক উপস্থিত ছিলেন এবং ক্রমান্বয়ে দুইদিনের মধ্যে এর সংখ্যা দশ লাখ অতিক্রম করেছিল। শ্রমিকদের ন্যায্য দাবি দেওয়া বিশেষ করে, আট ঘণ্টা কাজের দাবিতে উদ্ভূত দৃঢ়চেতা আপোষহীন শ্রমিকেরা এই ঐতিহাসিক দিনে একত্রিত হয়েছিলেন শিকাগোর ম্যাককরমিক ওয়াক্স কারখানার সামনে। আকাশে হালকা বৃষ্টি দিনের আলো খসে পড়েছে কিছুক্ষণ আগে, এই ঐতিহাসিক সমাবেশের প্রধান বক্তা ছিলেন অগাস্ট স্পাইস। তার বক্তব্যের সময় সমাবেশে আগতদের পিছু হটাতে হাজির ছিল দাঙ্গা পুলিশের বিশাল দল। মুষ্টিবদ্ধ হাজারো মেহনতি মানুষের গগনভেদী হুংকার আট ঘন্টা কাজের দাবিতে তারা ছিল সেদিন অটল। এই ঐতিহাসিক সমাবেশে পুলিশ শ্রমিকদের ছত্রভঙ্গ করার উদ্দেশ্যে ধেয়ে আসার সময় কেউ একজন পুলিশকে লক্ষ্য করে বোমা ছোড়ে, যদিও হামলাকারী পরিচয় জানা যায়নি, তবে পরক্ষণই পুলিশ বেপরোয়া হয়ে শ্রমিকদের লক্ষ্য করে গুলি ছুড়তে থাকে তার ফলশ্রুতিতে অনেক মেহনতি জনতার রক্ত ঝরে ঐতিহাসিক এই রাজপথে। এরপরও থেমে নেই, শাসক গোষ্ঠী উস্কানিতে পরবর্তীতে পুলিশ মামলা রুজু করে মেহনতী মানুষের বিরুদ্ধে। শুরু হয় প্রহসনমূলক বিচার, ১৮৮৭ সালের ১১ নভেম্বর উন্মুক্ত স্থানে ফাঁসির মঞ্চে ছয়জনের ফাঁসি কার্যকর করা হয়। এর একদিন আগে লুই কিং নামে এক মেহনতি শ্রমিক কারাগারের অভ্যন্তরে আত্মহত্যা করেন। অপর একজন অস্ফার নীবে নামক এক মেহনতি জনতার দেওয়া হয় পনের বছরের কারাদন্ড। মেহনতী মানুষের ইতিহাসে এই ঘটনা লেখা থাকবে রক্তের কালিতে। মনে আছে সেই দিন ফাঁসির মঞ্চে দাঁড়িয়ে উদাত্ত কণ্ঠে মেহনতি জনতার উদ্দেশ্যে আগস্ট স্পিজ বলেছিলেন The day will come when our silent will be more powerful than the voice you are throwing today .আজ আমাদের এই ফাঁসি, তোমাদের আওয়াজ অপেক্ষা অধিক বেশি শক্তিশালী হবে।\nফাঁসিতে ঝোলানোর আগে আ্যডল্ফ ফিশার উদাত্ত্ব কন্ঠে বলেছিলেন This is happiest moment of my life . এর পর ফাঁসির মঞ্চে দাঁড়িয়ে আলবার্ট পারসন্স ও বলেছিলেন Let the Voices of people be heard. এই বাক্যটি শেষ হওয়ার সাথে সাথেই মৃত্যর কোলে ঢলে পড়ল এই আত্ত্বত্যগী মহান বিপ্লবী।\nসবচাইতে করুন যা হলো এই মিথ্যা বিচার শেষ পর্যন্ত মিথ্যায় পরিণত হল ২৬ শে জুন ১৮৯৩ সালে ইলিনয়ের গভর্নর জন পিটার অটগেল্ড এর পক্ষ থেকে জানানো হলো মিথ্যা ছিল এই বিচার। পুলিশের কমান্ডারকে দুর্নীতির দায়ে অভিযুক্ত করা হলো। ইতিহাস তার রায় পেল।\n১৮৮৯ সালে সালে ঐতিহাসিক ফরাসী বিপ্লবের শতবার্ষিকী উদযাপন উপলক্ষে দ্বিতীয় আন্তর্জাতিক প্রথম কংগ্রেস অনুষ্ঠিত হয়েছিল। সেখানে থেকে১৮৯০ সালে, শিকাগোর হে মার্কেটের ঘটনার জোড়ালো নিন্দা করে, আন্তর্জাতিকভাবে বিভিন্ন দেশের শোক পালনের প্রস্তাব গ্রহণ করা হয় তখন এই প্রস্তাব করেন রেমন্ড লাবিন যা ১৮৯১সালে আন্তর্জাতিক দ্বিতীয় কংগ্রেসে সর্বসম্মতিক্রমে গৃহীত হয়। ১৯০৪ সালে আমষ্টারডাম শহরে অনুষ্ঠিত বিশ্ব সমাজতন্ত্রিদের আন্তর্জাতিক সম্মেলনে একটি ঐতিহাসিক প্রস্তাব গৃহীত হয়। সেই প্রস্তাবে ছিল, দৈনিক আট ঘণ্টা কাজের সময় নির্ধারণ এবং শান্তি প্রতিষ্ঠার জন্য বিশ্বজুড়ে পহেলা মে মিছিল শোভাযাত্রা আয়োজন। মুষ্টিবদ্ধ হাজারও মেহনতি মানুষের গগনভেদী হুংকার আট ঘণ্টা কাজের দাবিতে অটল। এব্যাপারে সকল সমাজবাদী প্রগতিশীল গণতান্ত্রিক দল এবং ট্রেড ইউনিয়নকে আহ্বান জানানো হয়। এই সম্মেলনে কোনো ক্ষয়ক্ষতি বা হতাহতের সম্ভাবনা না থাকলেও বিশ্বব্যাপী সকল শ্রমিক সংগঠন মে মাসের ১লা তারিখে বাধ্যতামূলক কাজ না করার সিদ্ধান্ত নেয়া হয়। বিশ্বের অনেক দেশের শ্রমিক সংগঠনগুলো পহেলা মে সরকারি ছুটির দিন হিসেবে পালনের জন্য দাবি জানায়। এবং অনেক দেশেই তা কার্যকরী হয়।\nতাই আন্তর্জাতিক শ্রমিক সংহতি দিবস মে দিবস।\nশৃংখল ছাড়া প্রলেতারিয়েতদের হারাবার আর কিছুই নেই\n১৮৮৬ সালের এই দিনে শিকাগোর হে মার্কেট স্কয়ারে শ্রমিকদের যে বিরচিত অধিকার প্রতিষ্ঠা হয়েছিল। আট ঘণ্টা কাজের দাবিতে এই আত্মত্যাগের দিনটিকে সামনে রেখেই সারাবিশ্বে মে দিবস হিসেবে পালিত হচ্ছে। আমাদের বাংলাদেশও এর ব্যতিক্রম নন। পহেলা মে সরকারি ছুটির দিন। মে দিবসের প্রতিপাদ্য শ্রমিক-মালিক গড়বো দেশ এগিয়ে যাবে বাংলাদেশ। শ্রমিকদের সার্বিক অধিকার এবং মর্যাদা প্রতিষ্ঠায় ন্যায্য মজুরি নিরাপদ ও স্বাস্থ্যসম্মত কর্মপরিবেশ আন্তরিকভাবে নিশ্চিত করতে সকলের প্রতি উদাত্ত আহ্বান। মে দিবসের সাথে শ্রমজীবি মেহনতী মানুষের স্বার্থ কল্যাণ ও অধিকার উপযুক্ত মজুরি অঙ্গাঙ্গিভাবে জড়িত এবং কালজয়ী ইতিহাস রচনায় অপরিশীম গৌরবময় দিবস।আমাদের মহান মুক্তিযুদ্ধের অন্যতম প্রতিশ্রুতি মেহনতী মানুষের ভাগ্য উন্নয়নে শোষণমুক্ত আত্মমর্যাদা সম্পন্ন একটি পূর্ণ গণতান্ত্রিক রাষ্ট্র গড়ে তোলা। শ্রমিকদের সর্বাত্মক শুরেখ্যার লখ্যে শ্রম আইন সংশোধন এবং যুগপযোগী শ্রম বিধিমালা প্রনয়ন এবং শ্রমিক কল্ল্যান ফাউন্ডেশন গঠন। শোষণ-বঞ্চনার পূর্ণাঙ্গ অবসানের লক্ষ্যে কাজ করা। করনার করাল গ্রাসে বিশ্বের সাথে সাথে বাংলাদেশেও জর্জরিত। সেই মুহূর্তে এই করুন প্রেক্ষাপট বিচার করে মেহনতী মানুষের কল্যাণে সরকার এবং মালিক শ্রেণীর আন্তরিক প্রচেষ্টা চালিয়ে যেতে হবে। শিশু শ্রম এবং তাদেরকে কম মজুরিতে খাটিয়ে নেওয়ার বিরুদ্ধে সকলকে থাকতে হবে সোচ্চার এবং আপষহীন।\nআমরা যদি একটু পেছন ফিরে তাকাই অর্থাৎ ১৮৬০সালের দিকে শ্রমিকরা তাদের বরাদ্দকৃত মজুরি না কমিয়ে পূর্ণ দিবসে আট ঘণ্টা কাজের দাবিতে সম্পূর্ণ অটল থাকে।এবং একটি গঠনমূলক প্রস্তাব আকারে কাজের সময় নির্ধারণের দাবি জানায়। তারই প্রেক্ষাপটে আমেরিকান ফেডারেশন অব লেবার নামে একটি শক্তিশালী শ্রমিক সংগঠন গড়ে তোলা হয়।\nমে দিবসের প্রতিষ্ঠানের মাধ্যমে অবমুক্ত শৃংখল শোষণহীন সমাজ ব্যবস্থা কায়েমের বদ্ধপরিকর মেহেনতি জনতা। জয় হোক মেহনতী জনতার।\nদুনিয়ার মজদুর এক হও।\nপাঠ্যবইয়ের পাশাপাশি অন্য বইও পড়তে দিন শিক্ষার্থীদের : শিক্ষামন্ত্রী\nচাঁদপুরে আরও ১৪ জনের করোনা শনাক্ত


দর্শকদের প্রশংসাও কুড়িয়েছে ‘ব্ল্যাক উইডো’, ট্রেলার ! - Banglatopnews24.com\nHome বিনোদন দর্শকদের প্রশংসাও কুড়িয়েছে ‘ব্ল্যাক উইডো’, ট্রেলার !\nপ্রাণ খুলে জীবনকে উপভোগ করতে কে না চায়। নিজের মতো করে বাঁচার থেকে আনন্দের আর কী আছে! তাই, শেষ চুমুক পর্যন্ত জীবনের স্বাদ পেতে ভয়ংকর সিদ্ধান্ত নিল তিন বিবাহিতা। স্বেচ্ছায় বিধবা হল তারা। এমনই রহস্য, রোমাঞ্চ আর নারী মনের গোপন ইচ্ছের কাহিনি নিয়ে তৈরি ‘ব্ল্যাক উইডো’ সোমবারই মুক্তি পেল ওয়েব সিরিজটির ট্রেলার।\nআর সেখানেই দেখা মিলল স্বস্তিকা মুখোপাধ্যায়-সহ একঝাঁক বাঙালি অভিনেতা-অভিনেত্রীর। আগামী ১৮ ডিসেম্বর Zee5-এ মুক্তি পাবে এই ওয়েব সিরিজ। যেখানে মুখ্য চরিত্রে তিন নারী। মোনা সিং, স্বস্তিকা এবং শর্মিতা শেট্টী।\nএকজন অসহায় স্ত্রী থেকে প্রাণ খুলে বাঁচার দুঃসাহসিক পদক্ষেপকে দারুণভাবে ফুটিয়ে তুলেছেন স্বস্তিকা। স্বস্তিকা ছাড়াও রাইমা সেন, পরমব্রত চট্টোপাধ্যায়, সব্যসাচী চক্রবর্তীর মতো নামী বাঙালি তারকারা।\nপরমব্রতকে দেখা যাচ্ছে একজন তদন্তকারীর ভূমিকায়। রাইমা কিংবা সব্যসাচীর চরিত্রটি ট্রেলারে স্পষ্ট করা হয়নি। তবে ঘটনার ঘনঘটায় বেশ টানটান ২ মিনিট ২২ সেকেন্ডের ট্রেলারটি। ইতিমধ্যেই দর্শকদের প্রশংসাও কুড়িয়েছে।\nPrevious articleসাটুরিয়ায় প্রতিবন্ধী যুবতীকে ধর্ষণ !\nNext articleগ্রামীণ অবকাঠামো নিয়ে মাস্টারপ্ল্যান তৈরি করুন- প্রধানমন্ত্রী\nগোপনে বিয়ে, ৪ পুরুষের সঙ্গে সম্পর্ক!\nসদ্য ‘বিগ বসে’র ঘর থেকে বেরিয়েছেন। এর মধ্যেই বিতর্কে জড়ালেন পবিত্রা পুনিয়া। পবিত্রা তাঁর স্ত্রী, এমনই বিস্ফোরক দাবি করলেন সুমিত মাহেশ্বরী নামের এক হোটেল...\nফেসবুকে পাওয়া যাচ্ছে না শবনম ফারিয়াকে !\nহারুন অর রশীদ অপুর সংসার ছাড়ার পর এবার সোশ্যাল মিডিয়া ছাড়লেন নাট্য অভিনেত্রী শবনম ফারিয়া। গত শুক্রবার তাদের আনুষ্ঠানিক ডিভোর্সের পর শনি ও রবিবার...


Archaeologist of Presidency University are doing research on the food habit of our Ancestors - Anandabazar\n১৮ ফেব্রুয়ারি, ২০১৯, ০৩:৪৫:৫০\nশেষ আপডেট: ১৮ ফেব্রুয়ারি, ২০১৯, ০৩:৪৩:৪৫\nপূর্বপুরুষের হাঁড়ির খবর জানতে বিশেষ গবেষণা\nপ্রায় ৮ হাজার বছর আগে এ দেশে ধানচাষ করতেন আমাদের পূর্বপুরুষ— উত্তরপ্রদেশের লাহুরাদেওয়ার হ্রদ থেকে উদ্ধার হওয়া মাইক্রোস্কোপিক অ্যালগির ফসিল নিয়ে গবেষণা করে এই দাবি করেছিলেন পুরাতত্ত্ববিদেরা। কিন্তু ধানচাষ করলেও পাতে কী পড়ত সেই ক্ষুদ্র জনপদের অধিবাসীদের? কী খেতেন তাঁরা? এর উত্তর জানতেই এ বার পুরাতত্ত্ববিদদের সঙ্গে একজোট হয়েছেন প্রেসিডেন্সি বিশ্ববিদ্যালয়ের ভূবিদ্যার গবেষকেরা। লাহুরাদেওয়ার হাঁড়ির খবর পেতে ‘জৈব অবশিষ্টের বিশ্লেষণ’ (অরগ্যানিক রেসিডিউ অ্যানালিসিস) পদ্ধতির ব্যবহার করেছেন ওই গবেষকেরা, যা সাধারণত পুরাতত্ত্বের ক্ষেত্রে এ দেশে খুব একটা ব্যবহার হয় না বলেই দাবি তাঁদের।\nলাহুরাদেওয়ার মেনুর খোঁজ পেতে গবেষণার জন্য প্রেসিডেন্সির ভূবিদ্যার গবেষকদের সঙ্গে কাজ করেছেন সুইডেনের স্টকহোম বিশ্ববিদ্যালয়ের গবেষকেরা। সম্প্রতি সেই গবেষণাপত্র প্রকাশিত হয়েছে ‘কারেন্ট সায়েন্স’ জার্নালে। তাঁদের এক জন, প্রেসিডেন্সির ভূবিদ্যার শিক্ষক সুপ্রিয় দাস জানাচ্ছেন, লাহুরাদেওয়ার খনন এলাকা থেকে উদ্ধার হওয়া বিভিন্ন পাত্রের ভগ্নাংশে লুকিয়ে রয়েছে সেই সময়ের খাবারের কণা। গবেষণাগারে সেই কণা উদ্ধার করে তা নিয়ে পরীক্ষা চালিয়েছেন তাঁরা, যাকে বলে ‘অরগ্যানিক রেসিডিউ অ্যানালিসিস’। সুপ্রিয়বাবুর ব্যাখ্যা, ‘‘মাটির পাত্রে অনেক ছিদ্র থাকে। তার মধ্যে খাবার রাখলে সেই ছিদ্রে প্রোটিন বা ফ্যাটজাতীয় খাবারের কণা ঢুকে যায়, যা হাজার হাজার বছর ধরে সেখানেই রয়ে যায়। কারণ, পাত্রের ছিদ্রে থাকে বলে ব্যাক্টিরিয়া ওই কণাকে নষ্ট করতে পারে না।’’ প্রেসিডেন্সির গবেষণাগারে লাহুরাদেওয়ার মাটির পাত্রের অংশ থেকে বিশেষ উপায়ে সেই খাদ্যকণাকে বার করেছেন সুপ্রিয়বাবুরা।\nসেই সবের বিশ্লেষণ থেকে ওই গবেষকেরা জানাচ্ছেন, ৮ হাজার বছর পূর্বে ধান চাষ করলেও ভাত যে পূর্বপুরুষদের পাতে পড়ত, তেমন কোনও প্রমাণ পাননি তাঁরা। কারণ, স্টার্চ জাতীয় কোনও খাবারের অস্তিত্ব গবেষণায় ধরা পড়েনি। কিন্তু তাঁরা যে বড় প্রাণীর মাংস (কোনও জলজ প্রাণী নয়) খেত, তার প্রমাণ পেয়েছেন গবেষকেরা। এই মাংস নীলগাই বা বুনো শুয়োরের হতে পারে বলে মনে করছেন ভারতীয় পুরাতত্ত্ব সর্বেক্ষণ বিভাগের প্রাক্তন ডিরেক্টর জেনারেল গৌতম সেনগুপ্ত। তাঁর মতে, ‘‘এটাই প্রমাণ করে যে, আমরা ভারতীয়রা বহুদিন থেকেই মাংসাশী। নিরামিষ খাওয়া নিয়ে বর্তমানে যে রব উঠেছে, তার যে কোনও ঐতিহাসিক ভিত্তি নেই, লাহুরাদেওয়ার খাদ্যাভ্যাসই তার প্রমাণ।’’\nএ বার সব ক্যানসার সারবে একই উপায়ে? যুগান্তকারী আবিষ্কার\nচাঁদের আরও কাছাকাছি পৌঁছল চন্দ্রযান-২\nপোষ্য এবং স্বাস্থ্যসুখ


প্রিয়নবী (সা.) এর পরিবার ও বংশ - Banglarjamin24.com প্রিয়নবী (সা.) এর পরিবার ও বংশ - Banglarjamin24.com\nমহানবী (সা.) এর জন্মের সাল নিশ্চিত হলেও জন্ম তারিখ নিয়ে কিছুটা মতানৈক্য রয়েছে। তবে প্রসিদ্ধ অভিমত অনুযায়ী তিনি ১২ রবিউল আউয়াল জন্মগ্রহণ করেন। তার পরিবার ও বংশ তৎকালীন আরবের অভিজাত ও শ্রেষ্ঠ বংশ ছিল। বাংলানিউজের পাঠকদের জন্য তার পরিবার-বংশের সংক্ষিপ্ত তালিকা দেয়া হলো।\nবংশলতিকা : মুহাম্মদ (সা.) বিন আবদুল্লাহ বিন আবদুল মুত্তালিব বিন হাশেম বিন আবদে মানাফ বিন কুসাই বিন কিলাব বিন মোররা বিন কাআব বিন লুয়াই বিন গালেব বিন ফেহের (তাঁর উপাধি ছিল কোরাইশ। এখান থেকে কোরাইশ বংশের প্রচলন) বিন মালেক বিন নজর বিন কানানা বিন খোজাইমা বিন মোদরাকা বিন ইলিয়াস বিন মুজার বিন নেজার বিন মাআদ বিন আদনান। (এ পর্যন্ত সব ঐতিহাসিকের ঐক্য আছে। এ বংশলতিকা হজরত ইসমাইল ও ইব্রাহিম (আ.) হয়ে হজরত আদম (আ.) পর্যন্ত পৌঁছেছে।)\nঈদের প্রধান জামাত বায়তুল মোকাররমে


গৌরব থেকে গৌরী, লিঙ্গ পরিবর্তন করে টিভি শোতে ফিরে এলেন মডেল– News18 Bengali\nগৌরব থেকে গৌরী, লিঙ্গ পরিবর্তন করে টিভি শোতে ফিরে এলেন মডেল\nসিক্স প্যাক অ্যাবস ৷ সুঠাম চেহারা ৷ পুরুষত্ব ঝরে পড়ছিল গোটা শরীর থেকে ৷\nUpdated:Oct 22, 2017 05:37 PM IST\n#মুম্বই: সিক্স প্যাক অ্যাবস ৷ সুঠাম চেহারা ৷ পুরুষত্ব ঝরে পড়ছিল গোটা শরীর থেকে ৷ মেয়েরা দেখলে ঝাঁপিয়ে পড়ত মডেল গৌরব অরোরার ওপর ৷ কিন্তু এমন কী ঘটল হঠাৎ, যে মেয়েদের মধ্যমণি গৌরব হয়ে গেলেন গৌরী !\nগপ্পোটা হল, ছিলেন ছেলে হয়ে গেলেন মেয়ে ৷ মডেল হিসেবে বেশ জনপ্রিয় ছিলেন মডেল গৌরব অরোরা ৷ এসেছিলেন স্প্লিটভিলা শোতেও ৷ কিন্তু তারপরই গায়েব গৌরব ৷ ফিরে এলেন অবশ্য, তবে গৌরব নয় বরং সুন্দরী ললনা গৌরী অরোরা হয়ে ৷ ছিমছাম চেহারা৷ বলিষ্ঠ স্তনযুগল ৷ সব মিলিয়ে পুরো ডিভা !\nসেই গৌরীই আবার ফিরছেন টিভি শোতে ৷ এমটিভিতে শুরু হওয়া ইন্ডিয়ান নেক্সট টপ মডেল সিজিনে দেখা যাবে তাঁকে ৷ সংবাদ মাধ্যমকে গৌরব ওরফে গৌরী জানিয়েছেন, ‘আমি ভিতর থেকে নিজেকে মেয়ে মনে করি ৷ আর মেয়ে হিসেবেই গোটা জীবনটা কাটাকে চাই ৷ ’\nFirst published: 05:37:03 PM Oct 22, 2017\nমুখে মোদি মুখোশ,পরনে মোদি কুর্তা-জ্যাকেট,ক্রিকেট মাঠে ব্যাপক নাচ ভক্তের!দেখুন ভিডিও\nফের ভাটপাড়ায় সংঘর্ষ, দফায় দফায় বোমাবাজি, গুলি


ভূতেদের কেত্তন বন্ধ করতে গিয়ে ২০ লাখ টাকার 'সুপ্রিম ধাক্কা' রাজ্যের | Mahanagar24x7\nভূতেদের কেত্তন বন্ধ করতে গিয়ে ২০ লাখ টাকার ‘সুপ্রিম ধাক্কা’ রাজ্যের\nডেস্ক: ফের ভূতেদের জন্য সুপ্রিম ধাক্কা খেল রাজ্যসরকার। তবে এটা বাস্তবের ভূত নয় সিলভার স্ক্রিনের ভূতেদের জন্য সুপ্রিম কোর্টে এর আগেও নাকানি-চোবানি খেতে হয়েছে রাজ্যকে। এবার আরও বড় ধাক্কা খেল রাজ্য সরকার। ঘটনার সূত্রপাত ‘ভবিষ্যতের ভূত’ সিনেমার মুক্তির দিন থেকেই। সিনেমাহলে মুক্তি পায় অনীক দত্ত পরিচালিত ‘ভবিষ্যতের ভূত’ সিনেমাহল গুলিতে হাউসফুল হয় রাজ্য জুড়ে। কিন্তু হঠাৎ করেই কলকাতা সহ শহরতলির বেশকিছু সিনেমাহল ও মাল্টিপ্লেক্সে এই সিনেমার প্রদর্শন বন্ধ করে দেওয়া হয়। এমনকি বেশ কিছু জায়গায় পুলিশ গিয়ে প্রদর্শন বন্ধ করে দেয় এমনটা অভিযোগ ওঠে।\nকারণ হিসাবে জানা যায় ওপরমহলের নির্দেশে এই কাজ করা হয়েছে। এমনকি রাতারাতি কলকাতার প্রত্যেকটি সিনেমাহল থেকে নামিয়ে দেওয়া হয় এই সিনেমা। যার ফলে বেজায় চটে যান প্রযোজক ও পরিচালক। তাঁদের দাবি ছিল এর পিছনে রাজনৈতিক চক্রান্ত রয়েছে। সেই অভিযোগের ভিত্তিতে বারবার রাস্তায় নামতে দেখা গিয়েছে ছবির কলাকুশলি ও পরিচালক অনীক দত্তকে। তারপরে সুপ্রিম কোর্ট ও কলকাতা হাইকোর্টে দুটি পৃথক মামলা দায়ের করে সিনেমা কর্ত্বপক্ষরা।\nতাঁদের দাবি ছিল দর্শক এই ছবিকে গ্রহণ করলেও পুলিশ এসে হঠাৎ করেই বন্ধ করে দেয় এই সিনেমাটি। এই অভিযোগের ভিত্তিতে গত ১৫ মার্চ সুপ্রিম কোর্ট জানায় সমস্ত সিনেমা হলে দেখানো যাবে ‘ভবিষ্যতের ভূত’ ছবিটি। তারপরেও রাজ্যে একাধিক সিনেমাহলে প্রদর্শন বন্ধ রাখা হয়েছে। তাই আবারও প্রযোজক সংস্থার তরফ থেকে আদালতের দ্বারস্থ হয়ে বিষয়টি নিয়ে পর্যালোচনার দাবি জানায় তাঁরা। তারপর ২৫ মার্চ সুপ্রিম কোর্ট ডিওয়াই চন্দ্রচূড় জানান, রাজ্যসরকারকে চিঠি লিখে সমস্ত হলকে জানাতে হবে এই ছবি দেখাতে কোনও আপত্তি নেই তাঁদের।\nপাশাপাশি এই সিনেমা বন্ধের পিছনে পুলিশের ভূমিকা নিয়েও ক্ষোভ প্রকাশ করেন বিচারপতি। তারপরেই গত ৫ এপ্রিল রাজ্যজুড়ে ফের মুক্তি পায় ‘ভবিষ্যতের ভূত’। এদিন সেই মামলার রায়ে ফের বড়সড় ধাক্কা খায় রাজ্যসরকার। গত ১৫ ফেব্রুয়ারি যেহেতু এই সিনেমা মুক্তির পর বন্ধ করে দেওয়া হয়। তাঁর পরিপ্রেক্ষিতেই সুপ্রিম কোর্টের বিচারপতি জানিয়েছেন রাজ্যকে ক্ষতিপূরণ বাবদ ২০ লক্ষ টাকা দিতে হবে জরিমানা স্বরুপ।\nPrevious articleপরমবীর চক্র অরুণ ক্ষেত্রপাল-এর বায়োপিকে বরুণ?\nNext articleকেন্দ্রীয় বাহিনীর জায়গায় দিদির পুলিশ! বুথে ভোটকর্মীদের প্রবেশে বাধা


বুকের ব্যথা দূর করার ৯টি ঘরোয়া টিপস!\nইবনে সিনা — বুধবার, ২০ অক্টোবর ২০২১ in ঘরোয়া চিকিৎসা • comments off\nযদি আপনি হৃদপিণ্ডে ব্যথা অনুভব করছেন এবং আপনার এনজাইনা ধরা পড়েছে, তবে আপনার ডাক্তারের নির্দেশ অনুসারে ওষুধ সেবন করুন। তবে এই নিবন্ধে আমরা কথা বলবো প্রাকৃতিকভাবে বুকের ব্যথা দূর করার উপায় নিয়ে।\nপ্রাকৃতিকভাবে বুকের ব্যথা দূর করার ৯ টি উপায় :\n১. রসুন –\n২. অ্যালোভেরার রস –\n৫. গরম পানীয়\n৬. দুধের সাথে হলুদ –\n৮. মেথি বীজ\n১. রসুন : আপনার প্রয়োজন হবে: রসুনের রস ১ চা চামচ, গরম পানি ১ কাপ।\nআপনাকে যা করতে হবে: এক কাপ উষ্ণ পানিতে রসুনের রস এক চা চামচ যোগ করুন। প্রতিদিন ভাল করে মিশিয়ে পান করুন। আপনি প্রতিদিন সকালে এক বা দুটি কোষ রসুন চিবিয়ে খেতে পারেন।\nকত বার আপনার এটি খাওয়া উচিত: এটি প্রতিদিন ১ থেকে ২ বার করুন।\nকেন এটি কাজ করে: রসুনের বিভিন্ন সুবিধার মধ্যে প্রধানত হ’ল কার্ডিওভাসকুলার রোগ প্রতিরোধ করা এবং আপনার হার্টের রক্ত প্রবাহকে উন্নত করা। আপনার হার্টের নিম্ন রক্ত প্রবাহ হৃদরোগের ঝুঁকি বাড়ায় এবং ফলস্বরূপ, বুকে ব্যথা হওয়ার সম্ভাবনা বাড়ায়। তাই, রসুনের প্রতিদিনের ব্যবহার বুকের ব্যথা মোকাবেলার একটি দুর্দান্ত উপায়।\n২. অ্যালোভেরার রস- আপনার প্রয়োজন হবে: অ্যালোভেরার রস ১/২ কাপ আপনাকে যা করতে হবে: অ্যালোভেরার রস খেতে হবে।\nকত ঘন ঘন আপনার এটি খাওয়া উচিত: আপনার অবশ্যই প্রতিদিন ১ থেকে ২ বার অ্যালোভেরার রস পান করতে হবে।\nকেন এটি কাজ করে:\nঅ্যালোভেরা হ’ল একটি অলৌকিক উদ্ভিদ যা বিভিন্ন ধরণের স্বাস্থ্য বেনিফিট সরবরাহ করে। এটি আপনার কার্ডিওভাসকুলার সিস্টেমকে শক্তিশালী করতে, ভাল কোলেস্টেরল নিয়ন্ত্রণ করতে, আপনার ট্রাইগ্লিসারাইডের মাত্রা হ্রাস করতে এবং রক্তচাপ হ্রাস করতে পারে। এটি সমস্ত বুকের ব্যথা উপশম করতে সহায়তা করে।\nগবেষণায় দেখা গেছে যে ভিটামিন ডি এবং বি ১২ এর ঘাটতিগুলি বুকের ব্যথা এবং এমনকি মায়োকার্ডিয়াল ইনফারশন বা হার্ট অ্যাটাকের কারণ হতে পারে। সুতরাং, আপনি যদি বুকের ব্যথায় ভুগছেন, তবে আপনাকে প্রথমে যে বিষয়গুলির দিকে লক্ষ্য রাখতে হবে তা হ’ল আপনার ডায়েট।\nনিশ্চিত করুন যে আপনি একটি স্বাস্থ্যকর এবং ভারসাম্যযুক্ত খাদ্য অনুসরণ করছেন যা আপনার শরীরের স্বাভাবিকভাবে কাজ করার জন্য প্রয়োজনীয় সমস্ত ভিটামিন সমৃদ্ধ খাবার রয়েছে।\nমাছ, পনির, ডিমের কুসুম, সয়া পণ্য এবং মাংসের মতো খাবার গ্রহণ করুন। আপনার ডাক্তারের সাথে পরামর্শের পরে আপনি এই ভিটামিনগুলির অতিরিক্ত পরিপূরকগুলিও বেছে নিতে পারেন।\n৪. অ্যাপল সিডার ভিনেগার : আপনার প্রয়োজন হবে আপেল সিডার ভিনেগার ১ টেবিল চামচ।\n১ গ্লাস জল।\nআপনাকে যা করতে হবে: এক গ্লাস জলে এক টেবিল চামচ আপেল সিডার ভিনেগার যুক্ত করুন এবং ভালভাবে মিশ্রিত করুন। এটি পান করুন।\nকেন এটি কাজ করে: অ্যাপল সিডার ভিনেগার, এর শক্তিশালী অ্যান্টি-ইনফ্ল্যামেটরি বৈশিষ্ট্য সহ অম্বল এবং অ্যাসিড রিফ্লাক্সের চিকিত্সা করতে সহায়তা করে, যা বুকে ব্যথার উপশপ করে।\nগরম কোনও কিছুর উপর চুমুক দেওয়া – এটি এক গ্লাস গরম জলে বা এক সতেজ কাপ ভেষজ চা হ’ল ফোলাভাব বা বদহজমের কারণে ঘটে যাওয়া বুকে ব্যথা উপশম করতে পারে। গরম পানীয়গুলি ফোলাভাব কমাতে, হজমে সহায়তা কমাতে এবং হার্টের স্বাস্থ্যের উন্নতি করতে পারে।\n৬. দুধের সাথে হলুদ – বুকের ব্যথা দূর করার উপায়\n১ গ্লাস গরম দুধ\nএক গ্লাস গরম দুধে আধ চা চামচ হলুদ গুঁড়ো মিশিয়ে নিন। এই মিশ্রণটি পান করুন।\nকত ঘন ঘন আপনার খাওয়া উচিত: শোবার আগে অবশ্যই এই মিশ্রণটি অবশ্যই প্রতিদিন একবার পান করা উচিত।\n৭. তুলসী – বুকের ব্যথা দূর করার উপায়\n৮-১০ টি তুলসী পাতা\nতুলসী পাতায় চিবিয়ে নিন।\nবিকল্পভাবে, আপনি তুলসী চা পান করতে পারেন।\nআপনি এক চা চামচ তুলসীর রস বের করে কিছুটা মধু মিশিয়ে নিতে পারেন।\nকত ঘন ঘন আপনার এটি খাওয়া উচিত:\nকার্যকর ফলাফলের জন্য এটি প্রতিদিন একবার করুন।\nতুলসিতে ভিটামিন কে এবং ম্যাগনেসিয়াম রয়েছে উচ্চ মাত্রায়। ম্যাগনেসিয়াম যখন হার্টে রক্ত প্রবাহকে উত্সাহ দেয় এবং রক্তনালীগুলিকে শিথিল করে, ভিটামিন কে আপনার রক্তনালীগুলির দেওয়ালে কোলেস্টেরল তৈরি করতে বাধা দেয়, এটি কার্ডিয়াক ডিজঅর্ডার পাশাপাশি বুকে ব্যথা এর চিকিত্সা করতে সহায়তা করে।\n১ চা চামচ মেথি বীজ\nআপনাকে করতে হবে:\nএক চা চামচ মেথি বীজ রাতারাতি ভিজিয়ে রাখুন এবং পরের দিন সকালে সেগুলি গ্রহণ করুন।\nবিকল্পভাবে, আপনি কিছু পানিতে এক চা চামচ মেথি বীজ ৫ মিনিটের জন্য সিদ্ধ করতে পারেন এবং স্ট্রেনের পরে মিশ্রণটি পান করতে পারেন।\nএটি প্রতিদিন ১ থেকে ২ বার পান করুন।\nমেথির বীজ শক্তিশালী অ্যান্টি-ইনফ্লেমেটরি এবং অ্যান্টিঅক্সিডেন্ট বৈশিষ্ট্য প্রদর্শন করে যা কার্ডিওভাসকুলার স্বাস্থ্যের উন্নতি করে এবং বুকের ব্যথা প্রতিরোধ করে। এটি হার্টের রক্ত প্রবাহকে প্রচার করে এবং কোলেস্টেরলের মাত্রা হ্রাস করে।\nএক মুঠো বাদাম কয়েক ঘন্টা পানিতে ভিজিয়ে রাখুন।\nএবার এটি খেয়ে নিন।\nআপনি খুব পরিমাণে বাদাম তেল এবং গোলাপ তেল মিশ্রিত করতে পারেন এবং তাড়াতাড়ি ত্রাণের জন্য মিশ্রণটি আপনার বুকে ঘষতে পারেন।\nআপনার অবশ্যই প্রতিদিন একবার এটি খাওয়া উচিত।\nবাদাম পলিঅনস্যাচুরেটেড ফ্যাটি অ্যাসিডগুলির সমৃদ্ধ উত্স, যা কেবল কার্ডিয়াক স্বাস্থ্যের উন্নতি করে না তবে কোলেস্টেরলের মাত্রা হ্রাস করতে সহায়তা করে। এটি কার্ডিওভাসকুলার ডিজিজ এবং বুকে ব্যথা নিরাময়ে সহায়তা করতে পারে।\nপোস্টটি পড়েছেন: 113


প্রাণীজগতে একতা ও সামাজিকতার অপরূপ কিছু নিদর্শন\n"একতাই বল”, কিংবা “দশে মিলে করি কাজ, হারি জিতি নাহি লাজ” – বাক্যগুলো প্রকৃতপক্ষেই কতটা তাৎপর্যপূর্ণ, তা হয়তো আমরা গভীরভাবে ভেবে ভাবার সময় পাই না কিংবা উপলব্ধি করতে পারি না। তবে প্রাণীজগতে বিভিন্ন প্রাণীদের দলবদ্ধভাবে থেকে বা কাজ করে লাভবান হওয়ার কিছু নমুনা আমাদের চোখে আংগুল দিয়ে এই কথাগুলোর সত্যতা দেখিয়ে দেয়। আজ আমরা এমনই কিছু প্রাণীদের কথা জানবো, যারা বিভিন্ন কারণে ও বিভিন্ন প্রয়োজনে দলবদ্ধভাবে বসবাস করে থাকে।\nপ্রথমের বনের রাজা সিংহের কথায় আসি। যদি আপনি বনে গিয়ে হঠাৎ কোনো সিংহের দেখা পান, তাহলে নিশ্চিত থাকুন, আশেপাশে তার সঙ্গীরা লুকিয়ে আছে। সিংহ অত্যন্ত সামাজিক প্রাণী। তারা সর্বদাই দলবদ্ধভাবে অবস্থান করে। তাদের দলের প্রত্যেক সদস্যের পারিবারিক বন্ধন ও সামাজিকতাবোধ অবাক করার মতো। একটি অঞ্চলে যত সিংহ থাকে, তারা বিভিন্ন দলে বিভক্ত থাকে। একটি দলের সাথে অন্য দলের স্বভাবতই মধুর সম্পর্ক থাকে না। কেননা, দলগুলো একে অপরের খাদ্যে ভাগ বসাতে পারে এবং এলাকার দখল পর্যন্ত নিয়ে নিতে পারে।\nএকটি দলে যত সিংহ থাকে, তাদের প্রত্যেকের কাজ ভাগ করা থাকে। এদের কেউ শিকারকে তার ঝাঁক থেকে তাড়িয়ে আলাদা করে আনে, কেউ বা ওঁতপেতে শিকারের উপর হামলে পড়ার অপেক্ষায় থাকে আবার কেউ শিকারকে হত্যা করে। আদতে ‘সিংহ’কে বনের রাজা বলা হলেও দলের ‘সিংহী’রাই বেশী কর্মঠ ও চঞ্চল হয়। তারাই মূলত শিকার করাতে অগ্রণী ভূমিকা রাখে এবং দলের ভেতর শৃঙ্খলা বজায় রাখে।\nসিংহদের মূল দায়িত্ব হলো শিকারকে কাবু করতে সহায়তা করা এবং দলকে বাইরের আক্রমণ বা অনুপ্রবেশকারীর হাত থেকে রক্ষা করা। সিংহরা দলবদ্ধভাবে শিকার করে এবং দলের কেউ বাইরের শত্রু দ্বারা আক্রান্ত হলে সবাই মিলে লড়াই করে। একেকটি দলে ১০ থেকে সর্বোচ্চ ৩০ সংখ্যক সদস্য থাকতে পারে।\nসিংহশাবককে দেখাশোনা থেকে শুরু করে দলের বেশিরভাগ গুরুদায়িত্ব সিংহীরাই পালন করে থাকেন; Image source: animalsindanger99.weebly.com\n২. নেকড়ে, হায়েনা, বন্য কুকুর\n‘নেকড়ে’ শব্দটা যদি কোথাও শোনেন তাহলে সম্ভবত ‘নেকড়ের পাল’ কথাটাও শুনে থাকবেন। হ্যাঁ, নেকড়েরাও দল বেঁধে বসবাস করে। তাদের দলের গঠন সিংহের তুলনায় খানিকটা ভিন্ন। একটি সিংহ এককভাবে বেশ শক্তিশালী হলেও নেকড়েদের মূল শক্তি তাদের সংখ্যা। একপাল নেকড়ে অত্যন্ত ভয়াবহ শিকারী। নেকড়ের একটি পালে সাধারণত একটি পুরুষ নেকড়ে ও একটি স্ত্রী নেকড়ে নেতৃত্ব দিয়ে থাকে। এদেরকে ‘আলফা’ বলা হয়।\nসাধারণত এই ‘আলফা’ স্ত্রী-পুরুষ ও তাদের সন্তানদের নিয়েই নেকড়ের একেকটি পাল গঠিত হয়। তাই একপাল নেকড়ের পারস্পরিক বন্ধন হয় অত্যন্ত মজবুত। ‘আলফা’ যেকোনো প্রকার বিপদ-আপদ থেকে তার পালকে আগলে রাখার প্রাণপণ চেষ্টা করে। নেকড়েরা নিজের এলাকা রক্ষায় কোনো প্রকার ছাড় দিতে প্রস্তুত না। এরা প্রয়োজনে জীবন দিয়ে দেবে, তবুও নিজের এলাকায় শত্রুর অবস্থান মেনে নেবে না। গড়পড়তা একটি পালে কয়েকটি থেকে শুরু করে ৩০ বা ৪০টি পর্যন্ত নেকড়ে থাকতে পারে এবং এদের এলাকা ৪০ বর্গকিলোমিটার বা তারও বেশি অঞ্চলজুড়ে বিস্তৃত থাকতে পারে।\nএককভাবে একটি নেকড়ে সিংহর মতো এত শক্তিশালী নয় বলে, শিকার করার ক্ষেত্রে তাদেরকে বাধ্য হয়েই ঐক্যবদ্ধ হতে হয়। এরা শক্তি বাঁচানোর জন্য একঝাঁক শিকারকে পর্যবেক্ষণ করার পর তাদের মধ্যে সবচেয়ে দুর্বল সদস্যকে শনাক্ত করে এবং সেটিকেই আক্রমণ করে। সিংহের মতো শক্তিশালী না হলেও এরা ভয়ানক রকমের ক্ষিপ্র।\nনেকড়েরা অত্যন্ত দুর্ধর্ষ শিকারী; Image source: craigdailypress.com\nস্বভাবগত ভাবে হায়েনা ও আফ্রিকান বন্য কুকুরদের চালচলনও কিছুটা নেকড়েদের মতোই, তবে বেশ কিছু পার্থক্য অবশ্যই রয়েছে। হায়েনারা সাধারণত অন্যের শিকার চুরি করায় অভ্যস্ত। কিন্তু যখন দলবদ্ধভাবে শিকার করার প্রয়োজনীয়তা দেখা দেয়, তখন হায়েনারা অত্যন্ত হিংস্র হয়ে উঠে, তারা শিকার ধরার পর জীবন্ত অবস্থাতেই শিকারকে ছিঁড়ে খাওয়া শুরু করে। তবে হায়েনারা বুদ্ধিমান। এরা পরিস্থিতি অনুযায়ী দ্রুত সিদ্ধান্ত নিতে সক্ষম। আর বন্য কুকুররা আকারে অনেকটা ছোট হলেও দলবদ্ধভাবে বেশ কার্যকরী শিকারী; যদিও তাদের শিকার ধরার পদ্ধতিটা অনেকটা এলোমেলো ও অগোছালো।\nদলবদ্ধভাবে হায়েনারা এমনকি সিংহের দলের বিরুদ্ধে লড়তেও পিছপা হয় না; Image source: cellcode.us\nএই তিন শ্রেণীর শিকারীরা সিংহদের মতো এতটা সুশৃঙ্খল্ভাবে শিকার ধরতে পটু না। তবে এরা মূলত ক্ষিপ্রতা ও সংখ্যাধিক্যের কারণে শিকারকে সহজেই চারদিক থেকে ঘিরে ও আঁকড়ে ধরে ফেলে। দক্ষতার ক্রমে নেকড়ে সবার উপরে থাকবে, তারপর হায়েনা এবং স্বভাবতই বন্য কুকুর সবার শেষে।\nআফ্রিকান বন্য কুকুরদের মূল শক্তি এদের সংখ্যায়; Image source: magazine.africageographic.com\n৩. ডলফিন, ওরকা, ফলস কিলার হোয়েল\nসামুদ্রিক এ প্রজাতিগুলো দল বেঁধে চলাচল করে। মানুষের পরই ডলফিনকে অন্যতম সেরা বুদ্ধিমান প্রাণী হিসেবে বিবেচনা করা হয়। ডলফিনরা তাদের কাজকর্মে এর প্রমাণ দিয়ে থাকে। এর একটি নিদর্শন তাদের মাছ শিকারের ধরন দেখলে বোঝা যায়। ডলফিনের একটি গ্রুপ অত্যন্ত সুচারুভাবে পরিকল্পনা করে একত্রে মাছ শিকার করতে নামে।\nগভীর পানিতে এদের দলের দুয়েকটি ডলফিন আলাদা হয়ে একটি মাছের ঝাঁককে তাড়িয়ে একটি নির্দিষ্ট দিকে নিয়ে আসে। কিন্তু সেই দিকটাতে আগে থেকেই দলের অন্য ডলফিনরা ছড়িয়ে ছিটিয়ে অবস্থান করে দেয়ালের মতো বাধা সৃষ্টি করে রাখে। ফলে মাছের ঝাঁকটি উপায় না দেখে পানির উপর লাফিয়ে উঠে অন্যদিকে সরে যেতে চায়। আর এটাই ডলফিনদের চাওয়া। কারণ তারা শূন্য থেকে মাছ বা অন্য কোনো খাদ্য লুফে নিতে খুবই পারদর্শী।\nএমনকি অগভীর পানিতেও, যেখানে মাছ থাকে, সেখানে এরা প্রথম পানিকে ঘোলা করে ফেলে। তারপর সেই ঘোলা পানিকে কয়েকটি ডলফিন ঘিরে ধরলে মাঝখান থেকে কিছু সংখ্যক ডলফিন লেজ ঝাঁপটে মাছদেরকে বিভ্রান্ত করে ফেলে। আর সে উদভ্রান্ত মাছেরা পানির উপর লাফিয়ে উঠলেই ডলফিনদের ভূরিভোজন শুরু হয়ে যায়। এদের গড়পড়তা একটি দলে ১০-৩০ সদস্য থাকতে পারে। তবে ডলফিনদের একটি বিশেষ বৈশিষ্ট্য হলো এদের কয়েকটি গ্রুপ প্রয়োজনের তাগিদে সহজেই একীভূত হয়ে যেতে পারে। ফলে বৃহত্তর দলটির সদস্য সংখ্যা হাজারে গিয়েও ঠেকতে পারে।\nওরকা বা কিলার হোয়েলরা ঝাঁক বেঁধে শিকার করে; Image Credit: Paul Nicklen / National Geography via constantinealexander.net\nডলফিনদের মতো ওরকা এবং ফলস কিলার হোয়েলরাও বুদ্ধিমান। ক্ষেত্রবিশেষে ফলস কিনার হোয়েলরা ডলফিনদের সাথে জোটবদ্ধ হয়ে চলাফেরা করে ও শিকার করে থাকে। এতে উভয়েই লাভবান হয়। আর ওরকা বা কিলার হোয়েলরা সুবিধাজনক শিকারকে হাতের নাগালে পেলে তাদের দলের কনিষ্ঠ সদস্যদেরকে শিকার করার প্রশিক্ষণ দিয়ে থাকে, যেন তারাও শিকারী হয়ে উঠতে পারে।\nহাতির বুদ্ধিমত্তা প্রশংসনীয় পর্যায়ের। মানুষের পরই যেসব প্রাণী সবচেয়ে বেশি সামাজিক ও ঐক্যবদ্ধ বলে অনুধাবন করা যায়, তার মধ্যে হাতির অবস্থান সবার উপরে। হাতিদের সমাজের অদ্ভুত কিছু নিয়ম রয়েছে। যেমন হাতিদের সমাজ স্ত্রী-শাসিত। হাতিদের একটি পালে পুরুষ হাতিরা একটি নির্দিষ্ট বয়স পর্যন্ত অবস্থান করতে পারে। এরপর তাদের দল ছেড়ে চলে গিয়ে একলা বসবাস করতে হয়।\nতবে যেহেতু তারা সামাজিক, কিছু পুরুষ হাতি একা না থেকে অন্য কয়েকটি দলহারা পুরুষ হাতির সাথে মিশে একটি পৃথক দল তৈরী করে এবং একসাথে চলাফেরা করে। হাতির একটি দলে ৫-১৫ বা তার চেয়েও বেশি সদস্য থাকতে পারে। হাতির স্মৃতিশক্তি অত্যন্ত প্রখর বলে জানা যায়। বিশেষ পরিস্থিতিতে একটি হাতি কোনো একজন মানুষের চেহারা বহু বছর মনে রাখে এবং সে অনুসারে আচরণ করতে পারে।\nহাতিদের পারিবারিক বন্ধন অত্যন্ত সুদৃঢ়; Image source: lonelyhunterphoto.com\nকাক অত্যন্ত বুদ্ধিমান একটি প্রাণী। কিছু সংখ্যক কাক নিঃসঙ্গ জীবনযাপন করলেও বেশিরভাগ কাকই বিশাল দল গঠন করে থাকে। কাকদের বহু বিশেষত্বের মধ্যে একটি হলো এরা কখনো মানুষের চেহারা ভোলে না। আপনি যদি কখনো একটি কাককে ধাওয়া করে থাকেন, কিংবা খাবার দিয়ে সাহায্য করে থাকেন, কাকটি সারাজীবন আপনার চেহারা মনে রাখবে।\nশুধু তাই নয়, সে আপনার সম্পর্কে তার দলের অন্যান্য কাকদেরকেও জানিয়ে দেবে এবং অন্যান্য কাকেরাও আপনার সাথে সেই অনুযায়ী আচরণ করবে। যখন একটি দলের কোনো কাক মারা যায়, সকল কাকে সেই এলাকা ঘিরে রাখে। গবেষকরা অনুমান করেন, কাকগুলো তখন খুঁজতে থাকে, কে তাদের সঙ্গীকে হত্যা করলো। যদি হত্যাকারীকে পাওয়া যায়, তাহলে সকল কাকেরা মিলে সেটিকে ধাওয়া করে।\nকাক গোটা পৃথিবীতেই অতি পরিচিত একটি পাখি; Image source: vimeo.com\n৬. মাছেদের ঝাঁক\nব্লু স্ট্রিপ স্ন্যাপার, ব্যারাকুডা, সার্জন ফিশ, স্কাডফিশ ও হেরিং সহ কয়েক প্রজাতির মাছ বিশাল বড় ঝাঁক গঠন করে চলে। এতে তারা কিছুটা সুবিধা পায়। এদের ঝাঁক শিকার করার জন্য নয় বরং শিকারীর হাত থেকে রক্ষা পাওয়ার জন্য গঠিত। যদিও শিকারীরা কিছু কৌশল অবলম্বল করে এদেরকে শিকার করে ফেলতে পারে। তবুও ঝাঁক বেঁধে চলার ফলে সামগ্রিকভাবে তারা খাদ্য অনুসন্ধান, প্রজনন ও শিকারীকে বিভ্রান্ত করার ক্ষেত্রে কিছুটা সুবিধা পায়। এজন্য ঝাঁকের প্রতিটা সদস্যের গতিবিধির সাথে তাদের তাল মিলিয়ে চলতে হয়। একটি ঝাঁকে কয়েক হাজার থেকে কয়েক লক্ষ পর্যন্ত মাছ থাকতে পারে।\nএকেকটি ঝাঁকে কয়েক লক্ষ পর্যন্ত মাছ থাকতে পারে; Image source: mafiaisland.com\nজলহস্তীরা দল বেঁধে লেক, ছোট নদীর ধারে বা কোনো আবদ্ধ জলাশয়ে বসবাস করে। এরা সাধারণত তৃণভোজী প্রাণী, তবে ভয়ানক আক্রমণাত্মক। নিজের এলাকায় এরা অন্য কাউকে সহ্য করে না। অনাকাঙ্খিত কোনো অনুপ্রবেশকারী এলে এরা দল বেঁধে এদের ভয়াবহ দাঁতগুলোর ক্ষমতা টের পাইয়ে দেয়। চোয়াল ও দাঁতের গঠনগত কারণে এরা প্রতিপক্ষকে আক্ষরিক অর্থেই চূর্ণ-বিচূর্ণ করে দিতে পারে।\nজলহস্তীরা খুবই আক্রমণাত্মক; Image Credit: Claudia Stommel/IZW via Phys.org\nপঙ্গপালের কথা শুনেছেন নিশ্চয়ই। এর মধ্যে সবচেয়ে উল্লেখযোগ্য প্রজাতি, যেটি মরু অঞ্চলের আশেপাশে বেশি দেখা যায়, সেটির বৈজ্ঞানিক নাম Schistocerca gregaria। তবে অনেকেই জানেন না, পঙ্গপাল বলতে যে পোকাটির ঝাঁক বোঝানো হয়, সেটি এক প্রকার ঘাসফড়িং ছাড়া আর কিছুই না! তবে এ জাতের ঘাসফড়িংগুলো সাধারণত একাকী জীবনযাপন করে অভ্যস্ত। তবে পরিস্থিতি যখন প্রতিকূলে থাকে, বিশেষ করে যখন খাদ্যের অভাব দেখা দেয়, তখন এই একাকী ঘাসফড়িংগুলো খাদ্যের খোঁজ করতে গিয়ে পরস্পরের কাছাকাছি চলে আসে।\nআর তখনই অত্যন্ত আশ্চর্যজনক এক ঘটনা ঘটে। ঘাসফড়িংগুলো তখন দেহের গড়ন, রঙ, অভ্যাস ও চালচলন অনেকটাই বদলে যায়। তারা তখন ক্ষিপ্র ও আগ্রাসী হয়ে উঠে। সূচকীয় হারে বাড়তে থাকে তাদের সংখ্যা। পঙ্গপালের বড়সড় একটি ঝাঁক বেশ কয়েকশো বর্গ কিলোমিটার এলাকার আকাশ-বাতাস পুরোপুরি ছেয়ে ফেলতে পারে। আর এরকম একেকটা ঝাঁকে তাদের সংখ্যা সর্বোচ্চ কয়েক বিলিয়ন পর্যন্ত হতে পারে!\nরূপান্তরিত হওয়ার পূর্বে Schistocerca gregaria প্রজাতির একটি ঘাসফড়িং (বাঁয়ে) এবং পঙ্গপালে পরিণত হওয়ার পরের রূপ (ডানে); Image Credit: Tom Fayle / University Of Cambridge via wired.com\nএই পঙ্গপাল তার যাত্রাপথে খাবার উপযোগী যা পায়, তাই খেয়ে ফেলে; এমনকি কখনো কখনো কাঠ পর্যন্ত! মাইলের পর মাইল জুড়ে খাদ্য-শস্যের ফসলী জমি উজাড় করে ফেলতে পারে এরা। ফলস্বরূপ দেখা দিতে পারে দুর্ভিক্ষ। তবে আফ্রিকার কিছু দেশসহ আরও কয়েকটি অঞ্চলের মানুষ পঙ্গপালকে খাবার হিসেবে গ্রহণ করে থাকে।\nপ্রাণীরা সাধারণত খাবারের স্বাদ মনে রাখতে পারে। কিন্তু গবেষণায় দেখা গেছে, ঘাসফড়িংগুলো রূপান্তরিত পঙ্গপালে রূপান্তরিত হওয়ার পর এদের মস্তিষ্ক খাবারের স্বাদ খুব একটা মনে রাখতে পারে না। অর্থাৎ, কোনো খাবারের প্রতিই তাদের সহজে বিতৃষ্ণা জন্মায় না। এরা রূপান্তরিত হয় ক্ষুদে রাক্ষুসে প্রাণীতে! কোনো একটি বিশেষ প্রাণী, তা আকারে যত ছোটই হোক, দলবদ্ধভাবে কী করতে পারে- তার নিদর্শন এই পঙ্গপাল।\nযে অঞ্চলে পঙ্গপালের প্রাদুর্ভাব দেখা দেয়, আক্ষরিক অর্থেই সেখানকার আকাশ-বাতাস পঙ্গপালে ছেয়ে যায়; Image Credit: Bilal Tarabey/AFP/Getty Images via mashable.com\nপিরানহার যেসব প্রজাতিগুলো রাক্ষুসে, তাদেরকে হাঙরের মতোই ভয় করে চলা উচিত। একটি পিরানহা আকারে খুব বেশি বড় না হলেও এক ঝাঁক পিরানহা রীতিমতো তান্ডব ঘটাতে পারে! যেকোনো বড় শিকারকেও সম্মিলিতভাবে তারা মুহূর্তের মাঝেই খাবারে পরিণত করতে পারে। এদের ভয়ানক ও ধারালো দাঁতের আক্রমণে শিকারের দেহের কোনো অংশই সম্ভবত আস্ত থাকবে না।\nআপাতদৃষ্টিতে নিরীহ এই মাছগুলো মুহূর্তের মাঝে হয়ে উঠতে পারে সাক্ষাৎ মৃত্যুদূত; Image source: Phys.org\n১০. বুনো মহিষ\nবুনো মহিষেরা বিশাল বড় দল বেঁধে চলে। এরা শিকারী নয়, কিন্তু বন্য পরিবেশে এরা মাংসাশী শিকারীদের, বিশেষ করে সিংহের শিকারে পরিণত হয়ে থাকে। তবে বুনো মহিষেরা বেশ সবল প্রাণী এবং একতা এদের শক্তি। এককভাবে একটি সিংহ সাধারণত একটি প্রাপ্তবয়স্ক বুনো মহিষকে শিকার করার সাহস করে না। যদিও বা দল বেঁধে একটি বুনো মহিষ শিকার করার চেষ্টা করে, তাহলে সিংহদের প্রধান চ্যালেঞ্জ থাকে কোনোভাবে বুনো মহিষটাকে তার পাল থেকে বের করে আনা। কেননা, যতক্ষণ মহিষটি তার পালের সাথে থাকে, তখন সেটাকে ধরতে যাওয়ার মানেই আত্মঘাতী অভিযানে যাওয়া। আবার, এমন নিদর্শনও আছে যে, শিকারীরা একটি বুনো মহিষকে প্রায় কাবু করে ফেলার পরও তার পালের সঙ্গীরা জোট বেঁধে তাকে নিশ্চিত মৃত্যুর হাত থেকে উদ্ধার করে আনে।\nমাঝে মাঝে মহিষেরাও দল বেঁধে সিংহদের তাড়া করে; Image source: araitmultimedia.es\n"মৌমাছি, মৌমাছি, কোথা যাও নাচি নাচি,\nওই ফুল ফোটে বনে, যাই মধু আহরণে,\nদাঁড়াবার সময় তো নাই।"\nনবকৃষ্ণ ভট্টাচার্যের ‘কাজের লোক’ কবিতাটি শৈশবে আমরা সকলেই পড়েছি। কবিতার উপরিউক্ত লাইনগুলো মোটেই অতিরঞ্জন নয়। মৌমাছিরা সত্যিই প্রকৃতিতে দলবদ্ধ হয়ে জীবনযাপন করা ও একতার অনন্য এক নিদর্শন। এরা অত্যন্ত পরিশ্রমীই বটে। আকারে ছোট হলেও এরা অত্যন্ত স্মার্ট প্রাণী। মৌমাছিরা কলোনিতে বসবাস করে, এবং সে কলোনিটি স্বভাবতই একটি মৌচাক। কলোনির প্রতিটি মৌমাছির কাজ ভাগ করা থাকে। এরা মৌচাক গঠন, খাদ্য অনুসন্ধান ও মৌচাকের সুরক্ষায় একতাবদ্ধ হয়ে কাজ করে।\nএদের জোট বেঁধে কাজ করার একটি সুন্দর নিদর্শন হলো, বোলতা বা ভীমরুলকে প্রতিহত করা। প্রাকৃতিকভাবে ভীমরুলদের সাথে মৌমাছিদের শত্রুতার সম্পর্ক রয়েছে। কারণ ভীমরুল মৌমাছিদের হত্যা করে। একপ্রকার জাপানী বৃহদাকার ভীমরুল রয়েছে, মৌমাছিদের জন্য এরা এক প্রকার যম। এরকম কিছু সংখ্যক ভীমরুল মিলে মাত্র কয়েক মিনিটের মধ্যেই মৌমাছিদের গোটা একটা কলোনিকে লাশের স্তুপে পরিণত করতে পারে।\nকিন্তু এমন পরিস্থিতিতে বাঁচার জন্য মৌমাছিরা সুন্দর একটি উপায় অবলম্বন করে। যদি ভীমরুলের সংখ্যা খুব কম হয়, তাহলে গোটা কলোনির মৌমাছিরা মিলে একেকটি ভীমরুলকে নিশ্ছিদ্রভাবে ঘিরে ধরে। কিন্তু এরা ভীমরুলটিকে কামড়ায় না, বরং আবদ্ধ করে সে আবদ্ধ অঞ্চলের তাপমাত্রা বাড়িয়ে দেয়; মৌমাছিরা ক্ষেত্রবিশেষে দেহের তাপমাত্রা নিয়ন্ত্রণ করতে পারে। এভাবে তাপমাত্রা বাড়িয়ে এমন একটি পর্যায়ে নিয়ে যায় তারা, যাতে ভীমরুলটি আর সহ্য করতে না পেরে মারা যায়। এভাবে ঐক্যবদ্ধ হয়ে প্রায়শই তারা কলোনিকে রক্ষা করে থাকে।\n১২. গরিলা, ওরাং-ওটান, শিম্পাঞ্জি\nএ তিন প্রজাতির প্রাণীদের জীবনযাপনের ধরন খুব কাছাকাছি প্রকারের। এদের মধ্যে শিম্পাঞ্জি জিনগতভাবে মানুষের সবচেয়ে কাছাকাছি প্রজাতি। এরা সবাই মানুষের মতোই সামাজিক প্রাণী। আবার, মানুষের ন্যায় এদের সমাজেও রয়েছে কিছু নির্দিষ্ট নিয়মকানুন, যা প্রত্যেক সদস্যকে মেনে চলতে হয়। তা নাহলে সংঘাত অবধারিত।\nশিম্পাঞ্জির বাচ্চা বড় হয়ে তার মাকে ভুলে যায় না; মায়ের প্রতি যত্নবান থাকে; Image Credit: gudkovandrey / Fotolia\nশিম্পঞ্জিরা সাধারণত মাংসাশী না হলেও কখনো কখনো এদেরকে বানর শিকার করে খেতে দেখা যায়। এক্ষেত্রে তারা দল বেঁধে বানরের দলের উপর হামলে পড়ে। অপরদিকে গরিলা আর ওরাং-ওটান মাংসাশী নয়। এরা গাছের বিভিন্ন অংশ খেয়ে বাঁচে। ওরাং-ওটানরা নিজেদের এলাকার ফল গাছগুলো দখলে রাখার চেষ্টা করে এবং সেগুলোর দখল বজায় রাখার জন্য দলবেঁধে অপর কোনো গ্রুপের বিরুদ্ধে যুদ্ধে নামে।\nমিয়ারক্যাট হলো বেজি গোত্রের এক ধরনের প্রাণী এবং এরা দলবেঁধে চলে। বেজিদের সাথে এদের বেশ সাদৃশ্য খুঁজে পাওয়া যায়। এরা মূলত মাংসাশী; খাদ্যের জন্য ছোটখাটো গিরগিটির মতো শিকার ধরে খেয়ে থাকে। তবে মাঝে মধ্যে অনাকাঙ্খিত কিছু শত্রু যেমন সাপের মুখোমুখি হতে হয় এদেরকে। তখন এদের দলের সবাই মিলে প্রতিরোধ গড়ে তোলে। এদের একটি মজার বৈশিষ্ট্য হলো, এরা শিকার করতে যাক, শত্রুর মোকাবেলা করতে যাক বা যেকোনো ধরনের কাজ করতে যাক, এদের দলের দুয়েকজন সদস্য সর্বদাই পুরো গ্রুপটাকে পাহারা দেবে এবং আশেপাশের কোথাও থেকে শত্রুর আগমন ঘটছে কিনা তা খেয়াল রাখবে। একটি গ্রুপের মিয়ারক্যাটেরা সেই গ্রুপটির ছোট সদস্যদের প্রতি খুবই যত্নবান হয়ে থাকে এবং সর্বদা বাচ্চাদেরকে নজরে রাখে।\nদলবদ্ধ প্রাণী হিসেবে পিঁপড়াদের কথা বলাই বাহুল্য। এদের জীবনযাত্রার ধরনের সাথে মৌমাছিদের জীবনযাত্রার কিছুটা মিল রয়েছে। তবে মৌমাছিদের মতো এরা শুধু ফুলের মধুর উপর নির্ভরশীল নয়, পিঁপড়ারা প্রায় সকল ধরনের খাবারই সংগ্রহ করে থাকে। হ্যাঁ, এরা খাওয়ার চেয়ে সংগ্রহ করার দিকেই বেশি গুরুত্ব দেয়। এদের জীবনযাপন সম্পর্কে গভীরভাবে জানলে মনে হবে, শুধুমাত্র খাদ্যের গুদাম গড়ে তোলার জন্যই বুঝি পৃথিবীর বুকে এই প্রাণীগুলোর উদ্ভব হয়েছে!\nএরা সাধারণত ঢিবি গঠন করে থাকে এবং একেকটা ঢিবিতে এমনকি মিলিয়ন সংখ্যক পর্যন্ত পিঁপড়াও থাকতে পারে! এরা বিভিন্ন দলে ভাগ করা থাকে এবং একেকটি দলের কাজ ভিন্ন হয়। সংখ্যায় শ্রমিক পিঁপড়ার সংখ্যাই বেশি হয়। এত এত সংখ্যক পিঁপড়ার একটি ঢিবির ভিতরে ও বাইরে সাধারণত কোনো বিশৃঙ্খলা দেখা যায় না; অত্যন্ত সুচারু ও সুশৃঙ্খল্ভাবে প্রত্যেকে তার নিজ নিজ কাজ করে যায়। এমনকি কাজ করতে বেরিয়ে পথিমধ্যে অনাকাঙ্খিত কোনো সমস্যা দেখা দিলে সবাই জোটবদ্ধভাবে সেটা সমাধান করার প্রবণতাও পিঁপড়াদের মাঝে রয়েছে।\nদলবদ্ধভাবে কাজ করার ক্ষেত্রে পিঁপড়াদের জুড়ি নেই; Image source: medium.com\nপেঙ্গুইনদের দেখা সাধারণত এন্টার্কটিকাতেই পাওয়া যায়। তবে মেরুর শীতল আবহাওয়াতে জীবনটা একটু কঠিনই বলা চলে। তবে পেঙ্গুইনরা দলবদ্ধভাবে থেকে বিপদ-আপদ মোকাবেলা করার চেষ্টা করে থাকে। এরা সাধারণত ঝাঁক বেঁধে চলে এবং একসাথে শিকার করে থাকে। শীতল পরিবেশে বসবাসের জন্য এদের দেহ বিশেষ উপযোগী হলেও, তাপমাত্রা যখন হিমাংকের খুব বেশি নিচে নেমে যায়, তখন তাদের জন্য, বিশেষ করে বাচ্চা পেঙ্গুইনদের বেঁচে থাকাটা খুবই চ্যালেঞ্জিং হয়ে উঠে।\nএমতাবস্থায় পেঙ্গুইনের একটি বিশাল ঝাঁক খুব কাছাকাছি এসে পরস্পরের গা ঘেঁষে দাঁড়িয়ে থেকে তাপমাত্রা রক্ষা করার চেষ্টা করে। এদের কেন্দ্রে অবস্থান করে শিশুসহ মা পেঙ্গুইনগুলো, যেন বাইরের তুষার ঝড় বা ঠান্ডা বাতাস তাদেরকে সহজে স্পর্শ করতে না পারে। তারা শুধু দাঁড়িয়েই থাকে না, বরং একটি নির্দিষ্ট সময় ব্যবধানে পুরো দলের প্রত্যেকটি পেঙ্গুইন একটি নির্দিষ্ট তালে শরীর খানিকটা নাচাতে থাকে। এরকম নড়াচড়ার ফলে তাদের রক্ত চলাচল স্বাভাবিক থাকে এবং দেহ তাপ উৎপন্ন করতে সক্ষম হয়। অর্থাৎ এভাবে তারা বেঁচে থাকার জন্য নিজেদের মধ্যে উষ্ণতা বিনিময় করছে।\n১৬. পরিযায়ী পাখি\nমাঝেমধ্যে খেয়াল করে থাকবেন, একঝাঁক পাখি আকাশে উড়ে বেড়ানোর সময় ইংরেজী ‘ভি’ চিহ্নের মতো আকৃতি গঠন করে উড়ে চলছে। বিজ্ঞানীরা এর কারণ বোঝার জন্য গবেষণা চালিয়ে যাচ্ছেন। তবে এখন পর্যন্ত করা গবেষণা থেকে পাওয়া তথ্য থেকে অনুমান করা যায় যে, ঝাঁকে থাকা পেছনের দিকে পাখিরা ওড়ার ক্ষেত্রে সামান্য কিছুটা হলেও যান্ত্রিক সুবিধা পেয়ে থাকে।\nএমন একটি ঝাঁকের সামনে থাকে দলটির দলনেতা। অবশ্য মাঝেমধ্যে দেখা যায়, দলনেতা ক্লান্ত হয়ে পড়লে তার দায়িত্ব নিয়ে নেয় দলের অন্য আরেকটি পাখি। এভাবে তারা দায়িত্ব ভাগাভাগি করে বিশাল পথ পাড়ি দিয়ে থাকে। বেশিরভাগ ক্ষেত্রে পরিযায়ী পাখি, যারা ঋতু পরিবর্তনের সাথে মানিয়ে নেয়ার জন্য স্থান পরিবর্তনের উদ্দেশ্যে লম্বা ভ্রমণ করে থাকে, তাদের ক্ষেত্রেই এই ‘ভি’ আকারে গঠন করার প্রবণতা বেশি দেখা যায়।\nপাখিদের 'V' আকারে উড়ে যেতে দেখা যেন একটি নিত্যনৈমিত্তিক ব্যাপার; Image source: peraltadesignblog.wordpress.com\nবিভিন্ন প্রাণীর দলবদ্ধ আচরণ ও কর্মকান্ড আমাদেরকে ভিন্ন দৃষ্টিভঙ্গি থেকে ভাবতে শেখায়। প্রকৃতিতে ঐক্যবদ্ধতার এমন আরও অনেক নিদর্শন রয়েছে, যেগুলো সচরাচর আমাদের চোখে পড়ে না, কিংবা যেগুলোর দেখা মেলা ভার। তবে, একটু চেষ্টা করলেই প্রকৃতির আরও খানিকটা গহীনে এদের খুঁজে পাওয়া যেতে পারে। সেসব প্রাণীদের নিয়ে গল্প নাহয় আরেকদিন করা যাবে।\nThis article is in bangla language. It focuses on few instances of socializations and unity in animal kingdom. Necessary sources of information have been hyperlinked inside the article.\n5. Generation Genius